
Στις 11/10 εκδόθηκε η ετυμηγορία 
του Μικτού Ορκωτού Δικαστηρίου Άμ¬ 
φισσας για τους ειδικούς φρουρούς Επ. 
Κορκονέα και Β. Σαραλιώτη. Η ποινή 
ήταν ισόβια κάθειρξη και επιπλέον 15 
μήνες για οπλοχρησία για τον Επ. Κορ¬ 
κονέα, για ανθρωποκτονία με άμεσο 
δόλο με ψήφους 4-3. Ποινή δεκαετούς 
κάθειρξης επιβλήθηκε στον Β. Σαραλιώ¬ 
τη, για απλή συνέργεια στη δολοφονία. 
Το δικαστήριο δεν αναγνώρισε κανένα 
ελαφρυντικό στους δύο αστυνομικούς. 

Στην απόφαση έπαιξε ρόλο η στά¬ 
ση της οικογένειας και η πολιτική αγω¬ 
γή, που αντιτάχθηκαν στις μεθοδεύσεις 
κατά τη διάρκεια της δίκης και σε όλη 
την εκστρατεία κατασυκοφάντησης της 
μνήμης του Αλέξανδρου που είχε στη¬ 
θεί επιστρατεύοντας αξιωματικούς της 
αστυνομίας και ψευδομάρτυρες για την 
συγκάλυψη της υπόθεσης. 

Αρκούσαν όμως η στάση της οικο¬ 
γένειας και των δικηγόρων γι αυτήν την 
απόφαση; Σίγουρα όχι. Στη συγκεκριμέ¬ 
νη περίπτωση η αστική δικαιοσύνη κλή¬ 


θηκε να δικάσει δύο παιδιά της (δύο 
αστυνομικούς), αλλά τα βρήκε σκούρα. 
Σημείο-κλειδί ήταν η νεολαιίστικη εξέ¬ 
γερση του Δεκέμβρη του 2008, που κι¬ 
νητοποίησε ευρύτερα κομμάτια της ελ¬ 
ληνικής κοινωνίας. Επιπλέον στη συγκυ¬ 
ρία μια πρωτόδικη καταδίκη των ενόχων 
εξυπηρετεί την κυβέρνηση ΠΑΣΟΚ:α) 
Για να φορτώσει τη δολοφονία στην πε¬ 
ρίοδο διακυβέρνησης της ΝΔ, β) για να 
τονώσει την αξιοπιστία θεσμών, πολιτι¬ 
κών, δικαστικών και αστυνομικών αρ¬ 
χών που έχουν πληγεί σημαντικά, γ) για 
να αποτρέψει μια νέα εξέγερση εναντίον 
της «χούντας» κυβέρνησης-τρόικας. 

Ωστόσο δεν πρέπει να μας διαφεύ¬ 
γει ότι και στο παρελθόν ανάλογες υπο¬ 
θέσεις έχουν ανατραπεί στο εφετείο και 
στον Αρειο Πάγο και δολοφόνοι κυκλο¬ 
φορούν ανάμεσά μας (Μελίστας, Καλα¬ 
μπάκας, «Περίανδρος» κ.α.). Ας συνυπο¬ 
λογίσουμε αμέτρητες περιπτώσεις αστυ¬ 
νομικών που έχουν δολοφονήσει, βα¬ 
σανίσει, χτυπήσει αγωνιστές, εργαζόμε¬ 
νους, νέους, μετανάστες σε αστυνομι¬ 


κά τμήματα, φυλακές, δρόμους και δεν 
έχουν τιμωρηθεί ποτέ. Είναι σχεδόν βέ¬ 
βαιο πως στο Εφετείο θα γίνει προσπά¬ 
θεια ο δολοφόνος αστυνομικός και ο συ- 
νεργός του να πέσουν «στα μαλακά». 

Πέρα από την καταδίκη Κορκονέ- 
α-Σαραλιώτη (ως φυσικών αυτουργών) 
πρέπει να αναζητήσουμε και τους ηθι¬ 
κούς αυτουργούς. Η δολοφονία Γρηγο- 
ρόπουλου είναι απόρροια της πολιτι¬ 
κής ενός συστήματος στο οποίο οι κα¬ 
τακτήσεις και τα δικαιώματα της νεολαί¬ 
ας και των εργαζομένων πρέπει να πε- 
τσοκοπούν, ακόμα και αν πολλοί πεθά- 
νουν από πείνα, από έλλειψη ιατροφαρ¬ 
μακευτικής περίθαλψης ή από το όπλο 
ενός αστυνομικού. Το χέρι του Κορκο¬ 
νέα όπλισε το ίδιο το σύστημα και οι πο¬ 
λιτικές δυνάμεις που το στηρίζουν και 
που τώρα έχουν επιβάλλει μια κυβέρνη¬ 
ση κατοχής στην χώρα για να εξασφα¬ 
λιστεί η αποπληρωμή των χρεών στους 
ιμπεριαλιστές και τους έλληνες επιχειρη¬ 
ματίες. Αυτό το σύστημα πρέπει να ανα¬ 
τραπεί πριν μας γυρίσει στον Μεσαίωνα. 


Δημοτικών 

Εκλογών 

σελ. 8-9 

Προϋπολογισμοί 

Προς την 
χρεωκοπία 

σελ. 4 

Βρετανία 
Έκρηξη των 
αγώνων 

σελ. 13 


Ιδεολογία 
Έλεγχος στις τιμές- 
Αυξήσεις στους 
μισθούς 

σελ. 14 

Να οργανώσουμε την αντίσταση 

Να οικοδομήσουμε την Ο.Κ.Δ.Ε. 
& την 4η Διεθνή 


2 Εργατική Πάλη 


Νοέμβριος 2010 


Κυκλοφορεί από τις εκδόσεις ΕΡΓΑΤΙΚΗ ΠΑΛΗ 


Όλοι εμείς, οι εργαζόμενοι, οι νέοι, τα φτωχά λαϊκά στρώ¬ 
ματα, βιώνουμε καθημερινά την απίστευτα σκληρή επίθεση 
του κεφαλαίου στα κοινωνικά και πολιτικά δικαιώματα, στις 
ατομικές ελευθερίες και την ποιότητα ζωής. Με την ιδιωτικοποί¬ 
ηση των δημόσιων υπηρεσιών και των κοινωνικών αγαθών, την 
εμπορευματοποίηση/διάλυση των συστημάτων υγείας, παιδείας 
και κοινωνικής ασφάλισης. Τις φαραωνικές ανισότητες με τον 
ανεξέλεγκτο πλουτισμό μιας δράκας καπιταλιστών και χρυσοδά- 
κτυλων της αγοράς χάρη στην υπερεκμετάλλευση και καταπίεση 
της εργασίας, στην λεηλασία της δημόσιας περιουσίας και των 
λαϊκών αποταμιεύσεων. Την καταπάτηση της ανθρώπινης αξιο¬ 
πρέπειας, τον εκφυλισμό των ηθικών, πνευματικών και πολιτιστι¬ 
κών αξιών και συνολικά την αποσύνθεση της οικονομίας και της 
κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον 
νεοφιλελευθερισμό, την εκμετάλλευση, την καταστολή, την κα¬ 
ταστροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσουμε 
το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγάλες 
επιλογές -ενέργεια, βιομηχανία, διατροφή, περιβάλλον, πολι¬ 
τισμός- σ' ένα δημοκρατικό σχεδιασμό. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές 
αξίες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. Να 
στρατευτούμε στον αγώνα για να υπερασπιστούμε την εργασία, 
το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές 
των αστικών κομμάτων (Ν.Δ., ΠΑΣΟΚ) και του καπιταλισμού/ 
ιμπεριαλισμού. Να παλέψουμε για την ενότητα του κινήματος 
μέσα στους αγώνες στη βάση της ταξικής ανεξαρτησίας. Να 
δημιουργήσουμε και να στηρίξουμε συσπειρώσεις αντίστασης 
και επιτροπές αγώνα σε κάθε σωματείο, σύλλογο, τόπο δουλειάς, 
σχολείο, σχολή, γειτονιά και κοινότητα. Να οικοδομήσουμε 
μια ισχυρή αντικαπιταλιστική δύναμη μέσα στο εργατικό/ 
συνδικαλιστικό κίνημα και τα κοινωνικά κινήματα. Να χτίσουμε 
την δική μας μαζική εργατική, επαναστατική οργάνωση, πραγ¬ 
ματικό εργαλείο στην πάλη μας για την σωτηρία από τους νεοφι¬ 
λελεύθερους καπιταλιστές και ιμπεριαλιστές. Να στρατευτούμε 
στην υπόθεση της Ο.Κ.Δ.Ε. και του επαναστατικού μαρξισμού, 
στην οικοδόμηση του παγκόσμιου κόμματος της σοσιαλιστικής 
επανάστασης, την 4 η Διεθνή. 


Πιέρ Φρανκ 

Η 4η ΔΙΕΘΝΗΣ 

Συμβολή στην ιστορία 
του τροτσκιστικού κινήματος 


Ερνέστ Μαντέλ 

01 ΛΟΓΟΙ ΓΙΑ ΤΗΝ ΙΔΡΥΣΗ 
ΤΗΣ 4ης ΔΙΕΘΝΟΥΣ 

ΚΑΙ ΓΙΑΤΙ ΠΑΡΑΜΕΝΟΥΝ ΒΑΣΙΜΟΙ ΣΗΜΕΡΑ 


Π 

Εκδόσεις /τΌ 

1 

ΕΡΓΑΤΙΚΗ ΠΑΛΗ ^ 


Η 4ΐΐ Διεθνής: Συμβολή στην ιστορία τον 

τροτσκιστικού κινήματος 

Συγγραφέας: Πιέρ Φρανκ 

Οι λόγο* για τ τ/ν /δρυση της Διεθνούς 

και γιατί παραμένουν βάσιμοι σήμερα 

Συγγραφέας: Ερνέστ Μαντέλ 

Χρ. έκδοσης: Ιούνιος 2003 
Αρ. σελίδων: 224 
Τιμή: 8 ευρώ 


ΠΕΡΙΓΡΑΦΗ 

Το βιβλίο Η 4η Διεθνής, Συμβολή στην ιστορία τον τροτσκιστικού κινήματος , του Πιέρ 
Φρανκ είχε εκδοθεί από την Ήρωτοποριακή Βιβλιοθήκη 5 πριν από πολλά χρόνια. Έχει εξα¬ 
ντληθεί, επίσης, εδώ και πολλά χρόνια, αφήνοντας ένα μεγάλο κενό, ιδιαίτερα για τους νέ¬ 
ους αγωνιστές που θέλουν να γνωρίσουν βασικά σημεία της ιστορίας του τροτσκιστικού 
κινήματος. Η επανέκδοσή του από τις Εκδόσεις Εργατική Πάλη 5 έρχεται να καλύψει, αυτό 
το κενό, ενώ με την προσθήκη στην ίδια έκδοση του κειμένου του Ερνέστ Μαντέλ, Οι λόγοι 
για την ίδρυση της 4ης Διεθνούς και γιατί παραμένουν βάσιμοι σήμερα , συμπληρώνεται 
χρονικά η ιστορία του τροτσκιστικού κινήματος. Ωστόσο, αυτή η προσθήκη αποσκοπεί κυρί¬ 
ως στην εξήγηση των πολιτικών και ιδεολογικών λόγων που οδήγησαν στην ίδρυση της 4ης 
Διεθνούς και εξηγούν τον αναντικατάστατο ρόλο της στο παγκόσμιο κίνημα. 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 



Πού θα βρείτε την εφημερίδα 

ΕΡΓΑΤΙΚΗ ΠΑΛΗ 


Αθήνα 

Περίπτερα: Πλ. Κάνιγγος 

Θεσσαλονίκη 

Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-ιη&ίΐΐ 6Γ§αίιΕίρα1ί@οΕά6.§Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.£Γ, σ-ιηαΐΐ: €Γ§αΙΐΚΐρα1ΐ@οΚ(ΐ€.§Γ 









































Νοέμβριος 2010 


Η άΠΟΨή ΜΑΣ 


Εργατική Πάλη 3 


((Μαθήματα» 
από τη Γαλλία 


1 δη από τον Μάιο, ο Σαρκο- 

ζί είχε σημάνει φουλ αντερ- 
γατική επίθεση, ανακοινώ- 
-Λ». -1. νοντας την αντιασφαλιστι- 
κή «μεταρρύθμιση» με αύξηση των ορί¬ 
ων ηλικίας συνταξιοδότησης από τα 60 
στα 62 χρόνια για μειωμένη και από τα 
65 στα 67 για πλήρη σύνταξη. 

Η τακτική του, πέρα από την κατα¬ 
στολή, ήταν η γκεμπελικού τύπου προ¬ 
παγάνδα ότι για το ασφαλιστικό φταίει 
το δημογραφικό πρόβλημα. Παράλλη¬ 
λα προχώρησε σε κινήσεις αντιπερισπα¬ 
σμού, τσιρίζοντας ότι επίκειται επίθεση 
της Αλ Κάιντα και απελαύνοντας τους 
Ρομά. Όμως το 71% των Γάλλων διαφω¬ 
νούσε σταθερά με το νομοσχέδιο, το συ¬ 
ντηρητικό κομμάτι της κοινωνίας δεν κι¬ 
νητοποιήθηκε, ενώ η δραστηριότητα του 
κινήματος δεν σταμάτησε. 

Η προδοτική στάση της 
συνδικαλιστικής γραφειοκρατίας 

Οι εργαζόμενοι ξεσηκώθηκαν όχι 
μόνο ενάντια στο αντιασφαλιστικό νο¬ 
μοσχέδιο, που καταλάβαιναν ότι ήταν 
απλώς η αρχή, αλλά και γιατί είναι οργι¬ 
σμένοι από τη διαρκή χειροτέρευση του 
βιοτικού επιπέδου. 

Στα μεγάλα συνδικάτα, η πίεση της 
βάσης ήταν πολύ ισχυρή. Η γραφειοκρα¬ 
τία, έχοντας τα τελευταία χρόνια συναι- 
νέσει σε όλες τις αντεργατικές αλλαγές, 
φοβήθηκε πως μια άρνησή της για κινη¬ 
τοποιήσεις θα οδηγούσε σε αύξηση της 
επιρροής των ριζοσπαστικών και επανα¬ 
στατικών οργανώσεων. Για να μην πε¬ 
ράσει η ηγεσία του αγώνα σε «ανεξέλε¬ 
γκτες» μορφές αυτοοργάνωσης, δημι¬ 
ούργησε μια κοινή συντονιστική επιτρο¬ 
πή των συνδικαλιστικών συνομοσπονδι¬ 
ών. [Στη Γαλλία κάθε κόμμα έχει τη δική 
του συνομοσπονδία, με πιο ισχυρή την 
(20Τ του ΚΚ και ακολουθεί η ΟΕΌΤ του 
Σοσιαλιστικού Κόμματος.] 

Η επιτροπή έβαλε ένα μακρόχρονο 
και αρκετά τακτικό πρόγραμμα κινητο¬ 
ποιήσεων. Από τον Ιούνιο και με αποκο¬ 
ρύφωμα τον Οκτώβριο, έγιναν επτά πα¬ 
νεθνικές απεργίες με μεγάλη συμμετο¬ 
χή. Η ίδια όμως ηγεσία πριόνιζε τις βά¬ 


σεις και τις προϋποθέσεις νίκης του κι¬ 
νήματος. 

Η ηγεσία του ΣΚ και οι συνδικαλι¬ 
στές του έθεταν εξαρχής μόνο το αίτημα 
του διαλόγου αντί της απόσυρσης του 
νομοσχεδίου. Στη Βουλή, το ΣΚ δεν ψή¬ 
φισε μεν την αύξηση του ορίου ηλικίας 
για μειωμένη σύνταξη, ψήφισε όμως την 
αύξηση για την πλήρη, ενώ υποστήριζε 
ταυτόχρονα την αύξηση των χρόνων ερ¬ 
γασίας για πλήρη σύνταξη! 

Οι συνδικαλιστές του ΚΚ μιλούσαν 
για απόσυρση του νομοσχεδίου, αφή¬ 
νοντας όμως ανοιχτό παράθυρο σε διά¬ 
λογο για τροποποιήσεις. Αρνήθηκαν να 
κλιμακώσουν τον αγώνα, επικαλούμενοι 
τον «αιώνιο κίνδυνο» να σπάσει η «ενό¬ 
τητα», δηλαδή η συμμαχία τους με τους 
άλλους γραφειοκράτες, ειδικά του ΣΚ. 

Οι συνδικαλιστές του Αριστερού Με¬ 
τώπου πρότειναν... δημοψήφισμα! 

Αλλες εργατικές συνομοσπονδίες 
(51ΙΌ, ΡΟ), το Νέο Αντικαπιταλιστικό 
Κόμμα, το ΡΟΙ (μετωπικό σχήμα-κόμμα 
των λαμπερτιστών, μια από τις τάσεις 
του τροτσκισμού), μιλούσαν για άμε¬ 
ση και ολοκληρωτική απόσυρση του νό¬ 
μου. Τον τόνο όμως έδιναν οι δύο μεγά¬ 
λες συνομοσπονδίες. Πρακτικά η γραμ¬ 
μή ήταν: παλεύουμε για την τροποποίη¬ 
ση του νόμου μέσω του διαλόγου με τον 
Σαρκοζί! 

Οι γραφειοκράτες διέδιδαν πως δεν 
είναι αναγκαίο να απεργούν όλοι οι ερ¬ 
γαζόμενοι, αλλά μόνο όσοι επηρεάζουν 
άμεσα την παραγωγή! Απομόνωσαν τους 
πιο αγωνιστικούς κλάδους, που είχαν ξε¬ 


κινήσει απεργίες διάρκειας, καταλήψεις 
και αποκλεισμούς. ΓΓ αυτό η συμμετο¬ 
χή στις απεργίες δεν ήταν «εντυπωσια¬ 
κή» σε σύγκριση με τον τεράστιο αριθ¬ 
μό των διαδηλωτών (μέχρι και 4 εκατομ¬ 
μύρια στις διαδηλώσεις του Οκτωβρίου). 

Το τελειωτικό χτύπημα ήταν η άρνη¬ 
σή τους να κηρύξουν απεργία διάρκει¬ 
ας. Παρόλο που σημαντικοί κλάδοι (δι¬ 
υλιστήρια, συγκοινωνίες στο Παρίσι, λι¬ 
μενεργάτες στη Μασσαλία, καθαριστές 
στη Λυών, σιδηρόδρομοι) ξεκίνησαν μό¬ 
νοι τους απεργία διάρκειας (που ειδικά 
στα διυλιστήρια δημιουργούσε ένα τε¬ 
ράστιο οικονομικό πρόβλημα). Παρόλο 
που το 61%(!) στις δημοσκοπήσεις συμ¬ 
φωνούσε με την Γενική Απεργία Διάρκει¬ 
ας. Παρόλο που η μαζικότητα των διαδη¬ 
λώσεων ήταν εντυπωσιακή και μετά την 
ψήφιση του νομοσχεδίου στις 12 Οκτω¬ 
βρίου, ενώ στον αγώνα μπήκαν μαθητές 
και νεολαία με καταλήψεις και διαδηλώ¬ 
σεις. Η γραφειοκρατία αρνήθηκε να χρη¬ 
σιμοποιήσει αυτό το όπλο, που θα οδη¬ 
γούσε σε ήττα του Σαρκοζί και του νέου 
σχεδίου σκληρής επίθεσης της ΕΕ. 

Αντιθέτα, οδήγησαν το κίνημα στην 
εκτόνωση. Με την ψήφιση του νομοσχε¬ 
δίου, έκλεισαν κάθε συζήτηση για νέες 
απεργίες και έβαλαν μια τελευταία κινη¬ 
τοποίηση στις 7 Νοεμβρίου, ημέρα Σάβ¬ 
βατο! 

Οι συγκεκριμένες πολιτικές δυνά¬ 
μεις έκαναν αυτό που ήταν αναμενόμε¬ 
νο. Έδειξαν «αγωνιστική διάθεση» για 
ν’ αναλάβουν την ηγεσία του αγώνα και 
να «τραβήξουν» κάτω από την ομπρέ¬ 


λα τους τις ριζοσπαστικές δυνάμεις. Και 
έκαναν καθετί για να αποδυναμώσουν 
το κίνημα πολιτικά και οργανωτικά, 
οδηγώνας σ’ ένα «αξιοπρεπές» κλείσι¬ 
μο. Ο στόχος τους δεν ήταν να αποσυρ¬ 
θεί ο νόμος και να νικήσουν τον Σαρκοζί, 
αλλά να τον φθείρουν πολιτικά, κερδίζο¬ 
ντας ψήφους για τις προεδρικές εκλογές 
του 2012. Αυτό επεδίωκαν το ΣΚ, το ΚΚ 
και το Αριστερό Μέτωπο (με ηγέτη τον 
Μελανσόν). 

Ερωτηματικά προκαλεί η στάση του 
ΝΑΚ, που μέλη του συμμετέχουν στην 
ΟΕΌΤ και στα «συνδικάτα βάσης» 51Ιϋ. 
Η προσπάθεια του για ένα ενωτικό απερ- 
γιακό μέτωπο ήταν σωστή. Αυτό όμως 
σημαίνει κατεύθυνση για ανυποχώρητο 
αγώνα (όπως έγινε πριν τέσσερα χρόνια 
ενάντια στο «συμβόλαιο πρώτης απα¬ 
σχόλησης»). Και όχι υποταγή στην γρα¬ 
φειοκρατία, μη ανάδειξη μιας επαναστα¬ 
τικής πολιτικής (δηλαδή μιας άλλης πρό¬ 
τασης προς το εργατικό κίνημα, που να 
οδηγεί στη νίκη) στο όνομα της «ενότη¬ 
τας». Πολύ περισσότερο που ο βασικός 
πυλώνας αυτού του «μετώπου», το ΣΚ, 
ουσιαστικά ψήφισε το νόμο στη Βουλή! 
Αυτή η τακτική είναι λανθασμένη και 
εντέλει προδοτική, είναι ένα Λαϊκό Μέ¬ 
τωπο με την όψη ενός Ενιαίου Μετώπου. 
Και απλώς προετοιμάζει το έδαφος για 
την δημιουργία ενός παναριστερού ψη¬ 
φοδελτίου για τις προεδρικές εκλογές 
του 2012 (ΝΑΚ, ΚΚΓ, Μελανσόν). 

Μονόδρομος για το εργατικό κίνη¬ 
μα στη Γαλλία και παντού είναι η καθα¬ 
ρή γραμμή για ανυποχώρητους αγώνες, 
ως την ανατροπή των αντεργατικών νό¬ 
μων, η αυτοοργάνωση των εργαζομένων, 
η ενότητα όλων στην δράση, η συμμαχία 
με τη νεολαία. Ένα τέτοιο Ενιαίο Μέτω¬ 
πο δεν έχει καμία σχέση με την υποταγή 
-στο όνομα της «ενότητας»- στους μη¬ 
χανισμούς των γραφειοκρατών και ρε- 
φορμιστών, αλλά αντίθετα πρέπει να 
τους καταπολεμά ανειρήνευτα. Μόνο 
έτσι οι εργατικές και επαναστατικές ορ¬ 
γανώσεις θα διατηρήσουν την πολιτική 
τους ανεξαρτησία, ώστε να διαμορφώ¬ 
σουν και όρους νίκης των αγώνων. 



Η καπιταλιστική βαρβαρότητα... 

με ιην γλώσσα ίων αριθμών 


Π ερισσότεροι από 59 εκατομμύρια Αμε¬ 
ρικανοί δεν είχαν ιατροφαρμακευτική 
περίθαλψη μέσα στο 2010, πολλοί από 
αυτούς μάλιστα έπασχαν από χρόνια νοσήματα 
που έχρηζαν ιατρικής παρακολούθησης και θε¬ 
ραπείας. Αυτό διαπιστώνει έκθεση των Αμερι¬ 
κανικών Κέντρων Ελέγχου και Πρόληψης Λοι¬ 
μώξεων (ΟϋΟ). Μήνες μετά την ψήφιση της 
μεταρρύθμισης στον τομέα της υγείας, που έγι¬ 
νε αιχμή του δόρατος για τη νίκη των Ρεπου- 
μπλικανών στις ενδιάμεσες εκλογές, αποκαλύ¬ 
πτεται ότι 22% των ατόμων ηλικίας 18-64 δεν 
έχουν κοινωνική ασφάλιση και ιατροφαρμα¬ 
κευτική περίθαλψη. Πρόκειται για όλους αυ¬ 
τούς που είτε δεν μπορούσαν να πληρώσουν 
ιδιωτική ασφάλιση ή έχασαν τη δουλειά τους 
που τους την εξασφάλιζε. Τα πράγματα θα γί¬ 
νουν ακόμη χειρότερα, δεδομένου ότι οι Ρε- 
πουμπλικανοί, που έχουν πια τον έλεγχο στη 
Βουλή των Αντιπροσώπων, θα μπλοκάρουν τα 
κονδύλια προς τον τομέα της υγείας. 


Ο ιΗΠΑπαρασέρνονταιστη δίνη ενός 
μεγάλου κύματος κατασχέσεων σπι- 
τιών, που βαφτίστηκε ίοτεείοδυτε- 
§αΐε, με θύματα πάνω από δέκα εκατομμύ¬ 
ρια Αμερικανούς και δυσοσμία τραπεζικών 
παρανομιών και κυβερνητικής συγκάλυψης. 
Ήδη δυόμισι εκατομμύρια Αμερικανοί έχουν 
χάσει τα σπίτια τους, ενάμισι εκατομμύριο θα 
τα χάσουν πριν λήξει το 2010, ενώ άλλα επτά 
εκατομμύρια δεν πληρώνουν ή καθυστερούν 
τις δόσεις των δανείων τους και μπαίνουν 
στις λίστες των κατασχέσεων. 

Έτσι δημιουργήθηκε ένα κίνημα δικαστι¬ 
κών προσβολών των κατασχέσεων, που κω- 
δικοποιήθηκε ως κίνημα «δΐιονν πιε ΐΐιε ποίε» 
(«δείξε μου το ένταλμα»), και αρχικά οδήγη¬ 
σε στην ακύρωση πολλών κατασχέσεων και 
το πάγωμα νέων. Όμως σήμερα η μία μετά 
την άλλη οι τράπεζες -με την στήριξη και της 
κυβέρνησης Ομπάμα- αναγγέλλουν ότι τερ¬ 
ματίζεται το μορατόριουμ και ξεκινούν οι κα¬ 
τασχέσεις, διότι έλεγξαν τα χαρτιά κι είναι 
εντάξει. 


Σ ταθερά ανοδικά κινείται η ανερ¬ 
γία στη χώρα μας φθάνοντας στο 
12,2% τον περασμένο Αύγουστο με 
160.402 άτομα να έχουν περάσει το κατώ¬ 
φλι της μέσα σε ένα χρόνο. 

Από το 12% του περασμένου Ιουλίου τον 
Αύγουστο αυξήθηκε στο 12,2% και από τους 
607.035 ανέργους φθάσαμε στους 613.108, 
δηλαδή 1% περισσότεροι ή 6.073 άτομα 
προστέθηκαν στον κατάλογο των ανέργων 
μέσα σ’ ένα μήνα. Μέσα σε ένα χρόνο, από 
τον Αύγουστο του 2009 μέχρι τον Αύγου¬ 
στο του τρέχοντος έτους, οι άνεργοι είχαν 
αυξηθεί κατά 35,4% ή 160.402 άτομα. 
Σχεδόν 608 άτομα περνούν το κατώφλι της 
ανεργίας κάθε εργάσιμη ημέρα του τελευ¬ 
ταίου χρόνου. 

Περισσότερο πλήττονται οι μικρότερες 
ηλικίες: 30,8% άνεργοι σε ηλικίες μέχρι 24 
ετών, 16,4% 25-34 ετών, 10,2% 35-44 ετών, 
8,9% 45-54 ετών, 5,6% 55-64 ετών και 2,1% 
65-74 ετών. 

4 Εργατική Πάλη 


ΠΟΛΙΤΙΚΗ 


Νοέμβριος 2010 


Προσχέδιο προϋπολογισμού 2011 

Προς την χρεωκοπία 



όσο και τα επιπρόσθετα του 2011). Με άλλα λό¬ 
για, η κυβέρνηση μετά τις 15 Νοεμβρίου θα πρέ¬ 
πει να ανακοινώσει για το 2011 ένα ακόμα μνημό¬ 
νιο, πέρα απ’ αυτό που ήδη υπάρχει. Η άλλη λύση 
είναι να κηρύξει πτώχευση ή όπως εύσχημα λέγεται 
τελευταία «αναδιάρθρωση του χρέους». Φυσικά, η 
πρωτοβουλία για μια τέτοια κίνηση δεν θα ανήκει 
στην ίδια αλλά στα αφεντικά της Τρόικας και των 
ιμπεριαλιστών («ελεγχόμενη χρεοκοπία»). 

Έτσι, το προσχέδιο του προϋπολογισμού του 
2011 που έδωσε η κυβέρνηση στην δημοσιότητα θα 
αποδειχθεί για άλλη μια φορά ένα κουρελόχαρτο. 
Το μέγεθος της μείωσης μισθών και κοινωνικών δα¬ 
πανών (παιδεία, υγεία, ασφάλιση κα.) που προβλέ- 
πεται στο προσχέδιο είναι εικονικό. Στην πραγμα¬ 
τικότητα θα υπάρξουν καθολικές μειώσεις μισθών- 
συντάξεων, μαζικές απολύσεις δημοσίων υπαλλή¬ 
λων, εκτόξευση της φορολογίας, ιδιωτικοποιήσεις 
όλων των δημόσιων επιχειρήσεων και κατεδάφιση 
του λεγομένου κοινωνικού κράτους. 

Το προσχέδιο προβλέπει: 

- Αύξηση άμεσων φόρων φυσικών προσώπων από 

10.2 το 2010 σε 10,9 δις το 2011 (+6,6%). 

- Αύξηση ΦΠΑ από 17,5 σε 19,3 δις (+10,2%). 

- Αύξηση φόρων κατανάλωσης από 12,3 σε 13,7 
δις (+7,6%). 

- Μείωση δαπανών για μισθούς από 11,6 σε 11,3 
δις (-2,3%) 

- Μείωση δαπανών για νοσοκομεία από 3,2 σε 3,1 
δις (-1,1%) 

- Μείωση δαπανών για ασφάλιση, περίθαλψη και 
κοινωνική προστασία από 15 σε 14,8 δις (-1,7%) 

- Μείωση των λειτουργικών δαπανών από 8,7 σε 

8.2 δις (-5,5%). 

Ταυτόχρονα, το επίσημο χρέος προβλέπεται να 
αυξηθεί από τα 333 δις για το 2010 (χρέος της κε¬ 
ντρικής κυβέρνησης) στα 349,6 δις, ενώ το τμήμα 
του χρέους που γίνεται ληξιπρόθεσμο το 2011 θα 
εκτοξευτεί στα 31 δις (από περίπου 5 δις που ήταν 
φέτος). Οι τόκοι για το 2011 προβλέπεται να αυξη¬ 
θούν στα 15,8 δις από 13,2 δις το 2010. 

Πολύ σύντομα λοιπόν η κυβέρνηση Παπανδρέ- 
ου θα πρέπει να παραδεχτεί ότι η «επιχείρηση σωτη¬ 
ρίας της χώρας» είναι ανέφικτη, ότι οι «θυσίες του 
ελληνικού λαού» δεν έπιασαν τόπο, ότι η πολιτική 
αυτή όχι μόνο μας βυθίζει στην κόλαση χωρίς να 
υπάρχει καμία ελπίδα, αλλά μας φέρνει και πιο κο¬ 
ντά στην χρεοκοπία. Και τότε οι μέρες της θα είναι 
μετρημένες. 

Η.Χ. 


Η κίνηση του Γ. Παπανδρέου να θέσει ζή¬ 
τημα πρόωρων εκλογών δεν ήταν απλώς 
ένας προεκλογικός εκβιασμός αλλά και 
ομολογία ότι η περιβόητη «επιχείρηση σωτηρίας της 
χώρας» πάει κατά διαόλου - ή με άλλα λόγια ότι η 
πολιτική του Μνημονίου δεν μας γλιτώνει ούτε από 
την κρίση ούτε από την χρεοκοπία. Το αδιέξοδο της 
κυβέρνησης έχει τρεις διαστάσεις: 

α) Η αναθεώρηση του ελλείμματος για το 2009 
(που θα ανακοινωθεί από την ΕιιΐΌδΐ&ΐ στις 15/11, 
αμέσως μετά το τέλος του β’ γύρου των δημοτικών 
και περιφερειακών εκλογών) θα το ανεβάσει από το 
13,1% στο 15,5% περίπου του ΑΕΠ. Αυτό σημαίνει 
ότι το έλλειμμα του 2009 θα είναι αυξημένο κατά 6 
δις (γύρω στα 37 δις αντί για 31). 

β) Τα δημόσια έσοδα για το 2010 υπολογίζονταν 
με βάση τις επιταγές του Μνημονίου στα 55,1 δις, 
αλλά τώρα πια -και με βάση τις αισιόδοξες προβλέ¬ 
ψεις του Παπακωνσταντίνου- θα φθάσουν στα 52,7 
δις. Δηλαδή θα υπάρξει υστέρηση 2,4 δις. Από την 
άλλη, οι δαπάνες θα είναι αυξημένες κατά 0,8 δις σε 
σχέση με τις επιταγές του Μνημονίου - κι αυτό χω¬ 
ρίς να υπολογίσουμε την άτυπη στάση πληρωμών 
του δημοσίου απέναντι σε οφειλέτες, η οποία μπο¬ 
ρεί να συγκρατεί προσωρινά τις δαπάνες αλλά κά¬ 
ποια στιγμή αυτά τα ποσά πρέπει να πληρωθούν. 
Έτσι λοιπόν, ο προϋπολογισμός του 2010 θα πέσει 
έξω κατά 3,2 δις με βάση τις μέχρι τώρα προβλέψεις 
του υπουργείου Οικονομικών, ενώ με βάση τις προ¬ 
βλέψεις φιλοκυβερνητικών αναλυτών θα πέσει έξω 
τουλάχιστον κατά 4 δις. 

γ) Η μείωση του ΑΕΠ για το 2011 προβλεπόταν 
στο Μνημόνιο να είναι της τάξης του 2,5%, αλλά 
σε πρόσφατες δηλώσεις του ο Παπακωνσταντίνου 
προβλέπει ότι θα είναι τελικά γύρω στο 3%. Στην 
πραγματικότητα θα είναι πολύ μεγαλύτερη, αν υπο¬ 
λογίσει κανείς ότι με τα μέτρα λιτότητας να εφαρμό¬ 
ζονται από τα μέσα του 2010 και μετά, η μείωση το 
2010 είναι τελικά «μόνο» 4%, ενώ το 2011 προβλέ- 
πονται με βάση το Μνημόνιο όχι μόνο τα μέτρα του 
2010 αλλά και επιπρόσθετα. Επιπλέον, η πολυπόθη¬ 
τη ανάκαμψη της ΕΕ για το 2011, πέρα από επισφα¬ 
λής, φαίνεται ότι θα είναι αναιμική, γύρω στο 1 , 6 % 
σύμφωνα με τις αισιόδοξες προβλέψεις. 

Έτσι, με βάση το Μνημόνιο, το έλλειμμα του 
προϋπολογισμού προβλεπόταν να πέσει από τα 32,7 
δις το 2009 στα 18,5 δις το 2010 (μείωση κατά 14,2 
δις). Αλλά με βάση τα παραπάνω, το έλλειμμα τε¬ 
λικά θα πέσει σε μόνο 26,8 δις. Όμως, για το 2011 
επιβάλλεται από το Μνημόνιο να πέσει στα 17 δις 
. Αυτό σημαίνει ότι μέσα στο 2011 η κυβέρνηση θα 
πρέπει να το μειώσει κατά 9,8 δις. Για να έχουμε ένα 
μέτρο σύγκρισης, το 2011 τα μέτρα του Μνημονί¬ 
ου προβλέπονται σε 9,5 δις (τόσο αυτά του 2010 


επίκαιρα... 


Πολιτικό Ασυλο Τώρα στους Ιρανούς 
πρόσφυγες 

Από τις αρχές του Σεπτέμβρη η Επιτροπή Ιρα- 
νών Πολιτικών προσφύγων στην Ελλάδα διεξάγει 
έναν σκληρό και παραδειγματικό αγώνα διεκδικώ- 
ντας απο την ελληνική κυβέρνηση την χορήγηση 
πολιτικού ασύλου. Περίπου 50 άνθρωποι βρίσκο¬ 
νται παραπάνω απο 2 μήνες στα Προπύλαια, αντι¬ 
μετωπίζοντας την χυδαιότητα και την βία κράτους 
και παρακράτους χωρίς να το βάζουν ούτε στιγμή 
κάτω. Απο τις 14 Οκτώβρη 35 απ:ο αυτούς άρχισαν 
απεργία πείνας και οι 6 απο τους απεργούς έραψαν 
με βελόνα και κλωστή τα στόματα τους σε ένδειξη 
διαμαρτυρίας ενάντια στην πλήρη αδιαφορία της 
ελληνικής κυβέρνησης να τους αναγνωρίσει ως πο¬ 
λιτικούς πρόσφυγες. Ενώ το δικαίωμα αυτό θεωρεί¬ 
ται αυτονό ητο σε άλλες ευρωπαϊκές χώρες και η 
Ύπατη Αρμοστεία του ΟΗΕ τους το έχει αναγνω¬ 
ρίσει η ελληνική κυβέρνηση αρνείται να το κάνει 
ακόμα και σε ανθρώπους που έχουν νωπά τα ση¬ 
μάδια των βασανισμών στα σώματα τους. Το ρά¬ 
ψιμο των στομάτων είναι μία πρακτική των πολι¬ 
τικών κρατουμένων στο Ιράν απέναντι στα βασα¬ 
νιστήρια για να δείξουν στους βασανιστές τους 
ότι δεν θα μιλήσουν και δεν θα καταδώσουν τους 
συναγωνιστές τους. Μετά απο 26 ημέρες με ραμ¬ 
μένο το στόμα ένας απο τους απεργούς πείνας ο 
Αημαώ Μοκαοι ανάγκάστηκε να πάει στο νοσο¬ 
κομείο λόγω σοβαρής λοίμωξης στο στόμα. Απτόη¬ 
τος μετά την αφαίρεση των ραμμάτων και την για¬ 
τρική επέμβαση συνεχίζει την απεργία πείνας. 

Στο δρόμο οι 700 εργαζόμενοι της «ΑΕϋΐ» 

Η αλυσίδα σούπερ-μάρκετ “Αεόι” προχωρά- 
ει στην απόλυση 700 εργαζομένων στην προσπά¬ 
θεια της έως το τέλος του χρόνου να αποχωρήσει 
πλήρως απο την Ελλάδα και ήδη έχει προχωρήσει 
σε διαπραγματεύσεις με υποψήφιους αγοραστές, 
για την αγορά του δικτύου των 38 καταστημά¬ 
των σούπερ μάρκετ και τις αποθήκες της εταιρεί¬ 
ας (ΤΗΕδδΑτοΝίκι τοαίδτισδ Α.Ε). Οι 2 επιτροπές 
εργαζομένων που έχουν δημιουργηθεί στην ΑΛ- 
ΝΤΙ ΕΛΛΑΣ ΕΕ και τη ΤΗΕδδΑΤΟΝίκι τοοίδτιοδ 
Α.Ε για να διασφαλίσουν τις θέσεις εργασίας τους, 
αναφέρουν ότι στις διαπραγματεύσεις της εταιρεί¬ 
ας με υποψήφιους αγοραστές, η διοίκηση της εται¬ 
ρείας δεν διαπραγματεύεται τη διατήρηση του υφι¬ 
στάμενου προσωπικού από τους νέους αγοραστές. 

Μέσα στο πρώτο δεκάμηνο του 2010 ο κύκλος 
εργασιών της αλυσίδας ανέρχεται σε περίπου 90 εκ. 
ευρώ, με προοπτική στο σύνολο του έτους να υπερ- 
βεί τα ιοο - 105 εκ ευρώ, ενώ οι επενδύσεις της 
στην Ελλάδα υπολογίζονται σε τουλάχιστον 6 οο 
εκ. ευρώ, εκ των οποίων άνω των 420 εκ. ευρώ σε 
ακίνητα. 

Κατάληψη στο Κέντρο Υποδοχής 
Προσφυγών Λαυρίου 

Οι 2 /ο πρόσφυγες -εκ των οποίων 53 παιδιά - 
που στοιβάζονται στο Κέντρο Υποδοχής Προσφύ¬ 
γων στο Λαύριο προχώρησαν σε κατάληψη του 
κτιρίου διαμαρτυρόμενοι ενάντια στις άθλιες συν¬ 
θήκες διαβίωσης τους. Ταυτόχρονα στο πλευρό 
τους έχουν και τους 30 Έλληνες εργαζόμενους του 
Κέντρου Υποδοχής που είναι απλήρωτοι πάνω απο 
ένα μήνα. Οι κτιριακές εγκαταστάσεις είναι άθλιες. 
Οι άνθρωποι στοιβάζονται σε κτίριο το οποίο έχει 
κριθεί ακατάλληλο απο την Νομαρχία Ανατολικής 
Αττικής, και η σωματική τους ακεραιότητα απειλεί¬ 
ται επί καθημερινής βάσεως απο σοβάδες που πέ¬ 
φτουν, ετοιμόρροπους τοίχους, κλπ. Στα παραπά¬ 
νω έρχεται να προστεθεί η άρνηση τους Υπουργεί¬ 
ου Υγείας να υπογράψει την οικονομική σύμβαση 
για το 2010 με αποτέλεσμα οι πρόσφυγες να έχουν 
βυθιστεί στην βρώμα και στην πείνα. Καμιά αγω¬ 
γή δε χορηγείται σε ασθενείς με χρόνιες παθή¬ 
σεις και όλες οι ασθένειες αντιμετωπίζονται απο 
γιατρειό του Κέντρου με....ασπιρίνη! Ταυτόχρο¬ 
να δεν υπάρχουν χρήματα ούτε για την μεταφο¬ 
ρά των ασθενών με σοβαρά περιστατικά στο νο¬ 
σοκομείο. Τα κύρια αιτήματα τους είναι: Να ανα¬ 
γνωριστούν επιτέλους ως πολιτικοί πρόσφυγες, να 
τους χορηγείται φαγητό και να μην γίνονται περι¬ 
κοπές στην σίτιση,να λυθούν τα προβλήματα περί¬ 
θαλψης των ασθενών και να τους παρέχονται κάθε 
μήνα τα είδη υγιεινής και καθαριότητας. 

ΠΟΛΙΤΙΚΗ 


Εργατική Πάλη 5 


ΚΡΙΣΗ & ΑΔΙΕΞΟΔΑ ΣΕ ΣΥΝ/ΣΥΡΙ2Α 


Ο χώρος του ΣΥΝ/ΣΥΡΙΖΑ βρί¬ 
σκεται σε βαθύτατη κρίση, από 
την οποία είναι μάλλον απίθανο 
να συνέλθει, δείχνοντας έτσι ότι δεν μπο¬ 
ρεί ν’ αποτελέσει αξιόπιστη εναλλακτική 
για τους εργαζόμενους και τη νεολαία. 

Ρεφορμιστικό πρόγραμμα 

Η βασική αιτία είναι ο ρεφορμιστικός 
χαρακτήρας του ΣΥΝ, κυρίαρχης δύνα¬ 
μης του χώρου, όπως διαπιστώνεται και 
από σειρά θέσεων πχ. του 6 ου Έκτακτου 
Συνεδρίου του (Ιούνιος 2010). 

Όλο το κείμενο του Συνεδρίου δια- 
τρέχεται από την άρνηση του χαρακτή¬ 
ρα της κρίσης, το «προπατορικό αμάρ¬ 
τημα» κάθε ρεφορμισμού. Σε ελάχιστες 
γραμμές αναφέρεται μια «καπιταλιστική 
κρίση που έχει τη ρίζα της στην υπερσυσ- 
σώρευση του κεφαλαίου», που είναι επί¬ 
σης «διατροφική, ενεργειακή, περιβαλλο¬ 
ντική», δηλαδή «δομική». Αυτή θεωρεί¬ 
ται ότι «εκδηλώθηκε το 2008 αρχικά στις 
τράπεζες και το χρηματοπιστωτικό σύ¬ 
στημα, στη συνέχεια στις επενδύσεις και 
τη μείωση της παραγωγής και πέρασε... 
στην εργασία, την απασχόληση και τα ει¬ 
σοδήματα», προτού μετατραπεί σε «κρί¬ 
ση χρέους». Δεν υπάρχει καμία απολύτως 
εξήγηση πως φτάσαμε στην κρίση. Ενώ η 
καπιταλιστική παραγωγή, βάση απ’ όπου 
ξεπηδούν όλες οι αντιφάσεις του συστή¬ 
ματος, έχει αναποδογυριστεί από αίτιο σε 
αποτέλεσμα και υποβιβαστεί σ’ έναν από 
τους τελευταίους κρίκους της αλυσίδας 
εκδήλωσης της κρίσης. 


Αμέσως παρακάτω, η κρίση ρητά θε¬ 
ωρείται ως «αποτέλεσμα εφαρμογής της 
νεοφιλελελεύθερης αντίληψης». Σ αυ¬ 
τήν μάλιστα «οι κυρίαρχες δυνάμεις στον 
ευρωπαϊκό χώρο επιμένουν, παρότι γέν¬ 
νησε την κρίση και σήμερα την επιδει¬ 
νώνει επικίνδυνα». Γιατί όμως πράττουν 
τόσο αλόγιστα; Για τον ΣΥΝ, δεν μπορεί 
να υπάρχει άλλη εξήγηση εκτός του ότι 
είναι δεξιές, αντιδραστικές, ίσως και τυ¬ 
φλές μπροστά στα αδιέξοδα που συσσω¬ 
ρεύονται... Η πραγματικότητα που απο¬ 
κρύπτουν οι ρεφορμιστές είναι όμως αδυ¬ 
σώπητη: οι καπιταλιστικές κρίσεις ξεπερ- 
νιούνται μόνο με το τσάκισμα του προλε¬ 
ταριάτου. Αυτό ακριβώς κάνει ο ακραίος 
νεοφιλελευθερισμός των διαφόρων μνη¬ 
μονίων (για να μην αναφερθούμε στον 
πόλεμο και στο στραγγάλισμα των δημο¬ 
κρατικών ελευθεριών) - και γι’ αυτό δεν 
είναι ένα σύμπτωμα, αλλά αναπόσπαστο 
κομμάτι του ολοκληρωτικού ταξικού πο¬ 
λέμου που έχει εξαπολύσει το κεφάλαιο 
για τη σωτηρία του. 

Έχοντας έτσι παρουσιάσει την κρίση 
και το νεοφιλελευθερισμό, προκύπτει ο 
στόχος μιας «εναλλακτικής προοδευ¬ 
τικής πορείας». Αν και αυτή «συνδέεται 
περισσότερο από ποτέ με την υπέρβαση 
του καπιταλιστικού... σχηματισμού και 
την προώθηση του σοσιαλισμού με δημο¬ 
κρατία και ελευθερία», ούτε το περιεχό¬ 
μενο αυτού του «σοσιαλισμού» προσδιο¬ 
ρίζεται ούτε πως θα φτάσουμε εκεί. Αυτή 
η αφηρημένη φρασεολογία έντυνε πάντα 
το ρεφορμιστικό σχέδιο του λεγομένου 


«σοσιαλιστικού μετασχηματισμού», όπου 
η πρώτη λέξη χάνεται κάπου στο μέλλον, 
ενώ για σήμερα απομένει η συμμετοχή 
σε αστικούς θεσμούς και κυβερνήσεις, 
«αριστερές» ή «προοδευτικές». 

Τα προγράμματα των ΣΥΝ/ΣΥΡΙΖΑ 
είναι μια παράθεση αιτημάτων, χωρίς 
σχέδιο αγώνων και ασύνδετα από τη σο¬ 
σιαλιστική επανάσταση.Έτσι κάνει το πιο 
απλό αίτημα πολύ πιο ουτοπικό από ένα 
«προωθημένο». Φαντάζεται πχ. ο ΣΥΝ 
ότι είναι εφικτή «η επαναδιαπραγμάτευ¬ 
ση του χρέους, με στόχο την επιμήκυν¬ 
ση και τη διαγραφή μέρους του... επωφε¬ 
λής για το λαό και να υπηρετεί ένα σχέδιο 
αλλαγής της κοινωνίας»; Όμως ρεαλιστι¬ 
κότερη είναι η άμεση και οριστική δια¬ 
γραφή του χρέους - αρκεί κανείς να μην 
εξαντλείται σε κοινοβουλευτικά σούρ- 
τα-φέρτα, αλλά να πιστεύει ότι οι εργα¬ 
ζόμενοι μπορούν να το επιβάλλουν, φτά¬ 
νοντας στην επαναστατική ανατροπή! 

Για την ΕΕ, τα παραπάνω εκφράζο¬ 
νται με την ουτοπία της «επανίδρυσης 
όλης της... αρχιτεκτονικής της», κυρίως 
μέσω του Ευρωπαϊκού Αριστερού Κόμ¬ 
ματος. Αφενός συσκοτίζεται η καπιταλι- 
στική/ιμπεριαλιστική φύση της ΕΕ, αδύ¬ 
νατο να μεταρρυθμιστεί ριζικά. Αφετέ¬ 
ρου, οι ευρωπαίοι σύμμαχοι του ΣΥΝ 
(πχ. Μπλοκ στην Πορτογαλία) βρίσκο¬ 
νται αρκετά πιο δεξιά από τον ίδιο, με πά- 
μπολλους δεσμούς -και κυβερνητικούς- 
με τη σοσιαλδημοκρατία, παρά την «ιδε¬ 
ολογική και ηθική χρεοκοπία της» που 
επικαλείται ο ΣΥΝ. 


Μακριά από την εργατική τάξη, 
κοντά στον κυβερνητισμό 

Η παρουσία των ΣΥΝ και ΣΥΡΙΖΑ 
στα συνδικάτα και τους εργατικούς χώ¬ 
ρους είναι αναιμική, πολύ περισσότερο η 
ικανότητα να οργανώνουν αγώνες, όταν 
βέβαια οι συνδικαλιστές τους (παρά κά¬ 
ποιες πρόσφατες διαφοροποιήσεις) δεν 
«συγκυβερνούν» με την ΠΑΣΚΕ σε ΔΣ 
και προεδρεία. Τα εκλογικά αποτελέσμα¬ 
τα δείχνουν τη συρρίκνωσή τους στις 
εργατικές/λαϊκές περιοχές και τους δε¬ 
σμούς τους με μεσαία ή ανώτερα μικρο¬ 
αστικά στρώματα, που κυριαρχούν πλέ¬ 
ον στην κοινωνική σύνθεσή τους. Γι’ αυτό 
ο ΣΥΝ μάλλον επιστρέφει τελικά στην 
«πραγματική» πολιτική του, τη συμμα- 
χία με κομμάτια του ΠΑΣΟΚ, το ξανα- 
ζέσταμα του κυβερνητισμού, στο όνομα 
του λεγάμενου «σοσιαλιστικού χώρου» 
(βλ. και υποψηφιότητα Μητρόπουλου). 
Αυτό σημαίνει χρεοκοπία του ΣΥΡΙΖΑ, 
που εξάντλησε το μοναδικό σχεδόν πολι¬ 
τικό του καύσιμο, την «ενότητα της αρι¬ 
στερός», χωρίς κάποια θετική συμβολή 
στην ανασυγκρότηση του κινήματος. 

«Ανανεωτές» και «ριζοσπάστες» 

Στο συνέδριο του ΣΥΝ τον Ιούνιο, 
σχεδόν 300 σύνεδροι (περίπου το 1/4) 
με επικεφαλής τον Φ. Κουβέλη αποχώ¬ 
ρησαν, σχηματίζοντας τη Δημοκρατική 
Αριστερά (ΔΑ). Είναι δύσκολο να μιλή¬ 
σει κανείς για αριστερά, έστω και ρεφορ¬ 
μιστική. Πρόκειται για μια ακόμα πιο δε¬ 
ξιά εξέλιξη, κατά τα ιταλικά πρότυπα του 
«Δημοκρατικού Κόμματος» που άφησε 
πίσω ό,τι είχε απομείνει να θυμίζει αρι¬ 
στερό παρελθόν. Η ΔΑ ολοφάνερα προ¬ 
αλείφεται για δεκανίκι σε κυβερνητικές 
λύσεις έκτακτης ανάγκης (βλ. Δαμανάκη, 
Μπίστης). Αυτές οι εξελίξεις κάνουν πιο 
εντυπωσιακή την στάση των διαφόρων 
συνιστωσών του ΣΥΡΙΖΑ, που μόνο κα¬ 
ταχρηστικά μπορούν πλέον να χαρακτη¬ 
ρίζονται «ακροαριστερές». Αυτό αφορά 
εξίσου: 

- είτε όσες δένονται όλο και πιο στε¬ 
νά με τον ΣΥΝ, πχ. το Ξεκίνημα, που θε¬ 
ώρησε ότι με την αποχώρηση Κουβέλη ο 
ΣΥΝ απαλλάχτηκε από δεξιά βαρίδια και 
μπορεί να στραφεί προς τ’ αριστερά! 

- είτε όσες διαφοροποιούνται, όπως 
πχ. ΚΟΕ και ΔΕΑ, ποντάροντας σε μια 
«ανανεωμένη» εκδοχή του ΣΥΡΙΖΑ, στο 
Μέτωπο Αλληλεγγύης και Ανατροπής. 
Το ανακάτεμα της ίδιας τράπουλας δεν 
μπορεί να υπέρβει τα αδιέξοδα της ρε¬ 
φορμιστικής πολιτικής του ΣΥΡΙΖΑ. Το 
μόνο «καινούριο» είναι ίσως η επιδίωξη 
με κάθε κόστος της «ευρύτητας» και των 
εντυπωσιακών εκλογικών αποτελεσμά¬ 
των, επιστρατεύοντας επικοινωνιακά τε¬ 
χνάσματα και προσωπικότητες, σε βάρος 
κάθε ουσιαστικής δουλειάς οργάνωσης 
και πολιτικοποίησης των αγώνων. 

Η πολιτική πρακτική αυτών των ορ¬ 
γανώσεων, παρά τη διατήρηση κάποιων 
θολά ριζοσπαστικών ή «ορθόδοξων» 
επαναστατικών θέσεων, βουλιάζει όλο 
και περισσότερο στο ρεφορμισμό, ενώ 
ουσιαστικά έχουν υιοθετήσει την πολιτι¬ 
κή του «σοσιαλιστικού χώρου», προσβλέ- 
ποντας ίσως και σε άλλα οφέλη (πλασά¬ 
ρισμα στο επίσημο πολιτικό σκηνικό, θέ¬ 
σεις σε μηχανισμούς) από μια κατ’ όνο¬ 
μα συμμαχία, ολοφάνερα τόσο επισφα¬ 
λής και αδιέξοδη όσο αυτή του ΣΥΡΙΖΑ. 


ΟΧΙ στην ιδιωτικοποίηση ΟΣΕ και ΔΕΚΟ 


Στις 26/10 ψηφίστηκε στη Βουλή από ΠΑΣΟΚ και ΝΔ το νο¬ 
μοσχέδιο για την «αναδιάρθρωση»/ιδιωτικοποίηση του ΟΣΕ. Προ- 
βλέπεται πλήρης διαχωρισμός της ΤΡΑΙΝΟΣΕ από τον ΟΣΕ, με 
την ΤΡΑΙΝΟΣΕ να αποτελεί τη μοναδική μεταφορική σιδηροδρο¬ 
μική εταιρεία, παραχωρώντας της και το τροχαίο υλικό του ΟΣΕ. 
Ο ΟΣΕ μένει με τη ζημιογόνα υποδομή και η ΤΡΑΙΝΟΣΕ ετοιμά¬ 
ζεται για ιδιωτικοποίηση. Κατά τα πρότυπα των «ανεξάρτητων αρ¬ 
χών», ιδρύεται φορέας εποπτείας σιδηροδρομικής αγοράς, ορίζο¬ 
νται οι προϋποθέσεις ίδρυσης νέων σιδηροδρομικών εταιρειών, 
ενώ τα δρομολόγια (συχνότητα και ύπαρξή τους, προτεραιότητα 
συρμών και τιμή εισιτηρίων) θα γίνονται με βάση την κερδοφορία. 

Για τους εργαζόμενους, που θεωρήθηκαν μοναδικοί υπεύθυ¬ 
νοι για τα «χρέη» του ΟΣΕ από την κυβέρνηση και τους δημο- 
σιογράφους-παπαγαλάκια της, προβλέπονται μείωση του προσω¬ 
πικού, με την αναγκαστική απομάκρυνση και «μεταφορά» σε άλ¬ 
λες δημόσιες υπηρεσίες(!) πάνω από 2.300 εργαζομένων - αλλά 
και ελεύθερες απολύσεις από τις νέες διοικήσεις. Καταργούνται 
επίσης οι συλλογικές συμβάσεις και οι κανονισμοί εργασίας. Προ- 
βλέπεται, τέλος, η εκποίηση και αξιοποίηση της ακίνητης περιου¬ 
σίας του ΟΣΕ, για να καλυφθούν τα χρέη του. Έτσι ο ΟΣΕ, καθα¬ 
ρός από χρέη και κατακτήσεις εργαζομένων, είναι έτοιμος για τον 
«στρατηγικό επενδυτή» και την πλήρη ιδιωτικοποίηση. 

Τα αποτελέσματα αυτής της πολιτικής ΕΕ και κυβέρνησης για 
την απελευθέρωση της αγοράς στις μεταφορές είναι γνωστά (και 
από την εφαρμογή της σε άλλες χώρες). Διάλυση υποδομών, κό¬ 
ψιμο δρομολογίων, κακής ποιότητας και πανάκριβες υπηρεσίες, 
πολλαπλασιασμός ατυχημάτων (συχνά θανατηφόρων), κατάργη¬ 
ση δικαιωμάτων των εργαζομένων. 

Την ίδια τύχη θα έχουν και οι άλλες ΔΕΚΟ - και πρώτα οι αστι¬ 
κές συγκοινωνίες. Τα χρέη τους δεν δημιουργήθηκαν από τους μι¬ 
σθούς των εργαζομένων, όπως ισχυρίζεται η φασιστική προπα¬ 
γάνδα των ΜΜΕ, αλλά από προμηθευτές και διοικήσεις τους που 
σπαταλούσαν, κατέστρεφαν και αμείβονταν γι’ αυτό πλουσιοπά¬ 
ροχα. Αετονύχηδες επιχειρηματίες θα ξεκοκαλίσουν την περιου¬ 
σία των ΔΕΚΟ για το εύκολο και γρήγορο κέρδος. Αντίθετα, οι ερ¬ 
γαζόμενοι και τα φτωχά λαϊκά στρώματα θα πληρώσουν τα χρέη 
και τα κέρδη των ιδιωτών, με τη φορολογία, την κατακόρυφη αύ¬ 
ξηση των εισιτηρίων, τη χειροτέρευση των υπηρεσιών, τη διάλυση 
των υποδομών. 


Η συνδικαλιστική γραφειοκρατία στην Πανελλήνια Ομοσπον¬ 
δία Σιδηροδρομικών (ΠΑΣΚΕ, ΔΑΚΕ) όλο το προηγούμενο διά¬ 
στημα είχε αποδεχτεί την ιδιωτικοποίηση, με τη λογική του «αντα¬ 
γωνιστικού ΟΣΕ μέσα στην ελεύθερη αγορά». Τώρα που η ιδιωτι¬ 
κοποίηση ολοκληρώνεται, αποδείχθηκε για μια ακόμη φορά προ¬ 
δοτική και παντελώς ανίκανη να υπερασπίσει τα πιο στοιχειώδη 
συμφέροντα των εργαζομένων. Ψέλλισε κάτι για δημόσιο ΟΣΕ, 
πάντα μέσα στα πλαίσια της «ανταγωνιστικότητας» - και ανέστει- 
λε τις δυναμικές και με μεγάλη συμμετοχή απεργίες και κινητοποι¬ 
ήσεις την επομένη κιόλας της ψήφισης του νομοσχεδίου. Δεν καλ¬ 
λιέργησε την ενότητα των εργαζομένων στις ΔΕΚΟ και θα «συνε¬ 
χίσει τον αγώνα» με... δικαστικές προσφυγές. 

Η συνδικαλιστική γραφειοκρατία, βασισμένη κυρίως στις 
ΔΕΚΟ, για χρόνια καλλιεργεί το συντεχνιασμό και τη διάσπαση 
των εργαζομένων, δηλητηριάζοντάς τους με τον εφησυχασμό και 
μια δημοσιοϋπαλληλική νοοτροπία. Η πολιτική της είναι ουσιαστι¬ 
κά νεοφιλελεύθερη και αποδέχεται τον «ανταγωνισμό» και τις ιδι¬ 
ωτικοποιήσεις. Χαρακτηριστικά η ΓΕΝΟΠ-ΔΕΗ με έκτακτο συνέ¬ 
δριο αποδέχτηκε την εφαρμογή της οδηγίας 72/2009 της ΕΕ για τη 
δημιουργία θυγατρικών με δίκτυα μεταφοράς και διανομής, επει¬ 
δή... «δεν μπορούμε να κάνουμε διαφορετικά», με αόριστες υπο¬ 
σχέσεις για αντιμετώπιση μελλοντικών προβλημάτων. Η ΓΣΕΕ -οι 
εργαζόμενοι στις ΔΕΚΟ αποτελούν ουσιαστικά τη βάση της- αρ- 
κέστηκε σε κοινή σύσκεψη με την Πανελλήνια Ομοσπονδία Σιδη¬ 
ροδρομικών, κοινή συνέντευξη τύπου(!), χωρίς καμιά προσπάθεια 
για κινητοποιήσεις ενάντια στην ιδιωτικοποίηση του ΟΣΕ. 

Η πολιτική της γραφειοκρατίας είναι ο κύριος παράγοντας που 
οδηγεί σε ήττες τους αγώνες και στην αφαίρεση των πιο στοιχει¬ 
ωδών δικαιωμάτων των εργαζομένων. Οι εργαζόμενοι στις ΔΕΚΟ, 
όσο αφήνουν τη συνδικαλιστική γραφειοκρατία να διαχειρίζεται 
τις τύχες τους, θα χάνουν και μαζί τους θα χάνουμε όλοι. Μόνο 
παίρνοντας την υπόθεση στα χέρια τους μέσα από γενικές συ¬ 
νελεύσεις και επιτροπές αγώνα, θέτοντας το ζήτημα της ενότη¬ 
τας στους αγώνες και το αίτημα της επανακρατικοποίησης των 
ΔΕΚΟ κάτω από εργατικό έλεγχο, μπορούν να σωθούν οι ίδιοι 
και τα κοινωνικά αγαθά, φθηνά, προσιτά, ποιοτικά. Να δημιουρ¬ 
γήσουμε επιτροπές αλληλεγγύης για την διάσωση των ΔΕΚΟ 
-δηλ. της δημόσιας περιουσίας και του βιοτικού επίπεδου- από 
τους αετονύχηδες καπιταλιστές και την Τρόικα. 

6 Εργατική Πάλη 


ΠΟΛΙΤΙΚΗ 


Νοέμβριος 2010 


Σύνοδος ΕΕ: Νέο σφαγείο για τους εργαζόμενους 


Η ατζέντα της συνόδου 
της Ευρωπαϊκής Ένω¬ 
σης (ΕΕ), που πραγμα¬ 
τοποιήθηκε στις Βρυ¬ 
ξέλλες στις 28 και 29 
Οκτώβρη, καθορίστηκε από τις βασι¬ 
κές επιδιώξεις του γερμανικού ιμπερια¬ 
λισμού: 1) την επιβολή δυσβάσταχτων 
προστίμων για τις χώρες που δεν επι¬ 
τυγχάνουν τους στόχους του συμφώνου 
σταθερότητας για το έλλειμμα και το 
χρέος, 2) την επέκταση του μηχανισμού 
στήριξης ΕΕ-ΔΝΤ και μετά το 2013 οπό¬ 
τε λήγει, παράλληλα όμως με την κατο¬ 
χύρωση της διαδικασίας «ελεγχόμενης 
χρεοκοπίας» για χώρες όπως η Ελλάδα, 
3) την αφαίρεση του δικαιώματος ψή¬ 
φου στα όργανα της ΕΕ για τις «δημοσι¬ 
ονομικά απείθαρχες» χώρες. 

Τα δύο πρώτα πέρασαν άνετα στις 
τελικές αποφάσεις της συνόδου και ο 
μοναδικός συμβιβασμός που δέχτηκαν 
οι Γερμανοί αφορά μια εξάμηνη περίοδο 
προειδοποίησης του «απείθαρχου» κρά¬ 
τους πριν την επιβολή προστίμων. Η τε¬ 
λική όμως απόφαση για αυτά θα λαμβά- 
νεται από την Ευρωπαϊκή Επιτροπή και 
θα μπορεί να ακυρωθεί μόνο με ειδική 
πλειοψηφία χωρών στο Ευρωπαϊκό Συμ¬ 
βούλιο. Το ακριβές ύψος των προστίμων 
και η οριστική νομική μορφή του μηχα¬ 
νισμού κυρώσεων παραπέμφθηκαν στον 
αχυράνθρωπο που κατέχει τη θέση του 
προέδρου της ΕΕ, Χέρμαν φαν Ρομπάι, 
ο οποίος θα παρουσιάσει το τελικό σχέ¬ 
διο στη σύνοδο του Δεκέμβρη. Το πιθα¬ 
νότερο είναι ότι το πρόστιμο θα ανέρχε¬ 
ται σε 0,2% του ΑΕΠ ετησίως αν το έλ¬ 
λειμμα ξεπερνά το 3%, ενώ άλλο 0,2% 


θα επιβάλλεται σε όσες χώρες έχουν 
χρέος πάνω από 60% του ΑΕΠ και δεν 
παίρνουν μέτρα που να εγγυώνται «ση¬ 
μαντική» μείωσή του. Αυτό για την Ελ¬ 
λάδα πρακτικά σημαίνει ότι θα υποχρε¬ 
ώνεται να πληρώνει πρόστιμα της τάξης 
του 1 δις ευρώ ετησίως, γεγονός που θα 
καταστήσει δυσβάστακτη την παραμονή 
της στην ευρωζώνη και στην ίδια την ΕΕ. 

Όσον αφορά την «ελεγχόμενη χρεο¬ 
κοπία», θα σημαίνει πλήρη άσκηση της 
οικονομικής διακυβέρνησης της χρε¬ 
οκοπημένης χώρας από το ΕιιΐΌ§ΐΌΐιρ 
ή το Ευρωπαϊκό Συμβούλιο (χωρίς καν 
την ψήφο της), ταυτόχρονα με αναδια- 
πραγμάτευση και μείωση (ΗαίΓοιιΐ) του 
χρέους της. Αυτά όμως θα συνοδεύο¬ 
νται με κατάσχεση περιουσιακών στοι¬ 
χείων της χώρας και σκληρότατα μέτρα 
κατά των εργαζομένων, πολύ χειρότερα 
από όσα έχουν ληφθεί μέχρι τώρα. 

Το μόνο σημείο στο οποίο εκδηλώ¬ 
θηκαν έντονες διαφωνίες ήταν η δυνα¬ 
τότητα αφαίρεσης του δικαιώματος ψή¬ 
φου για τις «απείθαρχες» χώρες. Ωστό¬ 
σο, και παρά τις αντιδράσεις όλων σχε¬ 
δόν των άλλων χωρών εκτός Γαλλίας 
και Γερμανίας, το θέμα παραμένει ανοι¬ 
χτό και ανατέθηκε στον φαν Ρομπάι να 
διαμορφώσει την τελική πρόταση για τη 
σύνοδο του Δεκέμβρη. 

Εξίσου σημαντική είναι η απόφαση 
για διεύρυνση των κριτηρίων του συμ¬ 
φώνου σταθερότητας, πέρα από τα πο¬ 
σοτικά που αφορούν το έλλειμμα και 
το χρέος, σε ποιοτικά στοιχεία σχετικά 
με την «ανταγωνιστικότητα». Αυτό ση¬ 
μαίνει, όπως τονίζουν ο επίτροπος Όλι 
Ρεν και ο Γερμανός υπουργός Οικονομι¬ 


κών Βόλφγκανγκ Σόιμπλε, ότι πρόστιμα 
θα μπορούν να επιβληθούν και σε κρά¬ 
τη που «δεν ασκούν τις ορθές πολιτικές 
καταπολέμησης των μακροοικονομικών 
ασυμμετρών» και «παραβιάζουν τις δι¬ 
αδικασίες του ανταγωνισμού σε τομείς 
όπως οι τιμές των ακινήτων, οι συντά¬ 
ξεις ή οι μισθοί». Με λίγα λόγια, θα μπει 
ταφόπλακα σε κάθε έννοια και επίφαση 
εθνικής κυριαρχίας και δημοκρατίας. 

Το μεγαλύτερο όμως αγκάθι για την 
περαιτέρω πορεία της ΕΕ είναι η πρότα¬ 
ση που προβλέπει ότι στο νέο «μηχανι¬ 
σμό στήριξης», που θα εφαρμοστεί μετά 
τη λήξη του παρόντος το 2013, θα πρέπει 
να συνεισφέρουν, εκτός από τα κράτη- 
μέλη και το ΔΝΤ, και ο ιδιωτικός τομέας, 
δηλαδή οι διάφορες τράπεζες και επεν¬ 
δυτικοί οίκοι, αφού αυτοί άλλωστε είναι 
οι πιστωτές των υπερχρεωμένων χωρών. 
Αυτό σημαίνει ακόμα πιο αυστηρά κρι¬ 
τήρια και μέτρα και είναι λίγο-πολύ ανα¬ 
πόφευκτο, καθώς τα τεράστια ποσά που 
θα απαιτούνται για τη «διάσωση» των 
διαφόρων χωρών θα είναι αδύνατο να 
καλυφθούν και από τα πιο εύρωστα κρά¬ 
τη ή το ΔΝΤ. Ωστόσο, όπως είναι φυσι¬ 
κό, μια τέτοια σκέψη προκαλεί τη λυσ¬ 
σαλέα αντίθεση των «αγορών» και των 
εκπροσώπων τους και μπορεί να οδηγή¬ 
σει ακόμα και σε οριστικό κλείσιμο των 
όποιων διαύλων δανεισμού για τις προ¬ 
βληματικές χώρες. Είναι χαρακτηριστι¬ 
κό ότι το θέμα αυτό προκάλεσε έντονη 
λογομαχία του Ζαν Κλοντ Τρισέ, προέ¬ 
δρου της Ευρωπαϊκής Κεντρικής Τράπε¬ 
ζας, με τον Σαρκοζί και είναι ίσως το με¬ 
γαλύτερο αδιέξοδο που έχει να αντιμε¬ 
τωπίσει ο ευρωπαϊκός καπιταλισμός. 


Για να κατοχυρωθούν θεσμικά όλα 
τα παραπάνω είναι απαραίτητη η ανα¬ 
θεώρηση της συνθήκης της Λισαβόνας, 
το αργότερο μέχρι το 2013. Έτσι, ήδη 
αναζητείται η φόρμουλα ώστε να απο¬ 
φευχθούν «ενοχλητικά» δημοψηφίσμα¬ 
τα, όπου είναι βέβαιο ότι η νέα συνθήκη 
θα απορριφθεί με ηχηρό τρόπο σε πολ¬ 
λές χώρες. 

Τέλος, και όχι λιγότερο σημαντι¬ 
κό, στη σύνοδο αποφασίστηκε η τελι¬ 
κή διάλυση των συστημάτων κοινωνι¬ 
κής ασφάλισης. Σύντομα τα όρια ηλικί¬ 
ας θα αυξηθούν στα 67 χρόνια πανευρω¬ 
παϊκά και θα προβλέπονται νέες αυξή¬ 
σεις, ανάλογα με το «προσδόκιμο ζωής», 
όπως έγινε στη χώρα μας με το αντια- 
σφαλιστικό έκτρωμα Λοβέρδου. Παράλ¬ 
ληλα, καθίσταται σαφές ότι από εδώ και 
στο εξής μόνο οι εισφορές θα είναι καθο¬ 
ρισμένες, ενώ για τις όποιες παροχές δεν 
θα υπάρχει η παραμικρή εγγύηση. 

Μέσα σε αυτό το σκηνικό, η θλιβερή 
φιγούρα του Παπανδρέου είχε το θρά¬ 
σος να ισχυριστεί ότι συνέβαλε αποφα¬ 
σιστικά στο να μην αφαιρεθεί το δικαίω¬ 
μα ψήφου, ενώ βέβαια κατάπιε αδιαμαρ¬ 
τύρητα όλα τα υπόλοιπα, που ουσιαστι¬ 
κά βάζουν ταφόπλακα στις όποιες ελπί¬ 
δες του ελληνικού καπιταλισμού να επι¬ 
βιώσει μέσα στην ευρωζώνη. Μόνο οι 
μαζικοί, συντονισμένοι και ανυποχώρη¬ 
τοι αγώνες των Ελλήνων και ευρωπαίων 
εργαζομένων μπορούν να βάλουν φραγ¬ 
μό σε αυτό τον εφιάλτη διάρκειας που 
μας ετοιμάζουν. 


Η Σύνοδος των 620 στη Σεούλ 


Σ τις 11-12 Νοεμβρίου στη 
Σεούλ, πρωτεύουσα της 
Νότιας Κορέας, έγινε η 
σύνοδος των 020, τους 
οποίους υποδέχτηκαν 
«ένθερμα» 40.000 νοτιοκορεάτες δια¬ 
δηλωτές. Ουσιαστικά συναντήθηκαν οι 
χώρες του «παλιού 07», οι οποίες είναι 
και οι πιο χρεωμένες (ΗΠΑ, Μ. Βρετα¬ 
νία, Γαλλία, Γερμανία, Ιαπωνία και ο Κα¬ 
ναδάς με μικρότερα χρέη), με τους κα¬ 
τόχους των μεγαλύτερων διεθνών απο- 
θεματικών κεφαλαίων: Ρωσία, Ευρωπα¬ 
ϊκή Κεντρική Τράπεζα, Σαουδική Αρα¬ 
βία, Ινδονησία, Ν. Κορέα, Κίνα, Μεξικό, 
Βραζιλία, Αργεντινή, Τουρκία και Αυ¬ 
στραλία. 

Ο τόπος διεξαγωγής της συνόδου 
και μόνο υποδηλώνει τη μετατόπιση 
του κέντρου βάρους της παγκόσμιας οι¬ 
κονομίας και την αλλαγή των συσχετι¬ 
σμών υπέρ των λεγομένων «αναδυόμε- 
νων» χωρών. 

Όσο κι αν προσπαθούν οι χώρες 
του «παλιού 07» να συγκρατήσουν την 
ελεύθερη πτώση των δικών τους οικο¬ 
νομιών, να κρατήσουν ισορροπίες στο 
νομισματικό πόλεμο που έχει ξεσπάσει 
και να κερδίσουν έστω μια μικρή ανα¬ 
κωχή, δεν τα καταφέρνουν. Τουλάχιστον 
με οικονομικά μέσα, κάτι τέτοιο φαντά¬ 
ζει αδύνατο. Η υποβάθμιση των ΗΠΑ εί¬ 


ναι παραπάνω απο εμφανής και το μερί¬ 
διό τους στο παγκόσμιο εμπόριο όλο και 
μικραίνει. Οι παγκόσμιες εξαγωγές βιο¬ 
μηχανικών προϊόντων έφτασαν το 2009 
στα 20 δις δολάρια, κατανεμημένες ως 
εξής: ΕΕ 44,1%, Κίνα 12,9%, ΗΠΑ 9,6%, 
Ιαπωνία 6,3%. 

Το «παράδοξο» είναι πως οι ΗΠΑ 
έπεσαν θύματα του ίδιου τους του 
ωμού και σκληρού νεοφιλελευθερι¬ 
σμού. Ο δευτερογενής τομέας (μετα¬ 
ποίηση) έχει μεταφερθεί μαζικά σε άλ¬ 
λες χώρες με χαμηλότερους μισθούς. 
Τους τελευταίους δύο μήνες, το δολά¬ 
ριο έχει υποτιμηθεί κατά 15% σε σχέ¬ 
ση με το ευρώ, κατά 18% σε σχέση με το 
γιέν - και γενικά σε σχέση με όλα τα νο¬ 
μίσματα των «αναδυόμενων» χωρών με 
εξαγωγικό προσανατολισμό. Ο δείκτης 
Όο\ν Ιοηεδ κινείται σε ιστορικό χαμη¬ 
λό 11.000 μονάδων και τα ομόλογα δε¬ 
καετίας του αμερικάνικου θησαυροφυ¬ 
λακίου παρέχουν ένα πολύ χαμηλό επι¬ 
τόκιο της τάξης του 2,35% ετησίως. 
Σύμφωνα με προβλέψεις του ΔΝΤ, σε 
μια δεκαετία οι ΗΠΑ θα έχουν μέση ετή¬ 
σια ανάπτυξη 2,4% και η Ευρώπη 1,6%, 
ενώ η Νότιος Ασία και η Λ. Αμερική 8% 
και 6% αντίστοιχα. Εξαιρετικά επισφα¬ 
λής πρόβλεψη, με την κρίση να χειμά¬ 
ζει τα ιμπεριαλιστικά κέντρα. Ακόμα κι 
έτσι όμως, αυτό σημαίνει μια βαρύτητα 


του «παλιού 07» στο παγκόσμιο ΑΕΠ 
ίδια μ εκείνη του «νέου 07». Η Ευρώ¬ 
πη και η Αμερική θα έχουν υποβαθμιστεί 
και η δομή της παγκόσμιας εξουσίας δεν 
θα μπορεί να μείνει η ίδια. 

Το πρόβλημα λοιπόν είναι ήδη εδώ, 
όπως ομολογούν τα ίδια τα αστικά επι¬ 
τελεία: «Η Ιαπωνία, η Βραζιλία, η Ν. Κο¬ 
ρέα, η Ταϊβάν, η Μαλαισία, η Ταϊλάνδη, 
οι Φιλιππίνες, η Ελβετία, η Μ. Βρετανία 
έχουν λάβει μέτρα για τη διατήρηση της 
νομισματικής τους ισοτιμίας έναντι του 
δολαρίου. Έχουν ήδη αρχίσει να χρησι¬ 
μοποιούν τα νομίσματα τους ως όπλο», 
σύμφωνα με τον Στρος-Καν, επικεφαλή 
του ΔΝΤ. Γι’ αυτό και ο φόβος του δι- 
αφαινόμενου «πολέμου νομισμάτων», 
που θα κατέληγε στον κατακερματισμό 
της παγκόσμιας αγοράς όπως στη δεκα¬ 
ετία του ’30. 

Τα μέτρα προστατευτισμού που 
παίρνουν όλες οι οικονομίες, δείχνουν 
ότι κάτω από την όξυνση της κρίσης και 
των ανταγωνισμών, αρχίζουν υποχρεω¬ 
τικά να διασχίζουν, έστω και διατακτικά, 
τον ίδιο δρόμο που έφερε όλεθρο στο 
παγκόσμιο εμπόριο στη Μεγάλη Ύφε¬ 
ση του 1930. Το ΔΝΤ πιέζει την Κίνα 
να ανατιμήσει το γουάν, κατηγορώντας 
την ως κύρια υπεύθυνη. Οι ΗΠΑ, παρι- 
στάνοντας το «θύμα», ζητούν να παρ- 
θούν αποφάσεις για τον καθορισμό συ¬ 


γκεκριμένων ορίων σε ελλείματα ή πλε¬ 
ονάσματα στο ισοζύγιο τρεχουσών συ¬ 
ναλλαγών των μεγάλων οικονομιών. 
Ταυτόχρονα έχουν ήδη αρχίσει να συ¬ 
ζητούν προστατευτικά μέτρα ενάντια σε 
ορισμένες από τις κινέζικες εισαγωγές. 
Φυσικά αυτό δεν μπορεί να γίνει αποδε¬ 
κτό απο τις ισχυρές εξαγωγικές οικονο¬ 
μίες, (Γερμανία, Κίνα, Ιαπωνία) και έτσι 
υπήρξε για ακόμα μια φορά ένα πλή¬ 
ρες αδιέξοδο στο ζήτημα των νομισμα¬ 
τικών ισοτιμιών, μεταθέτοντας ξανά την 
«επίλυση» αυτών των προβλημάτων στο 
μέλλον. 

Καμία συμφωνία ή ασταθής ισορρο¬ 
πία δεν μπορεί όμως να συγκαλύπτει για 
πάντα αυτή τη βασική αντίφαση του κα¬ 
πιταλισμού και τις νομισματικές της εκ¬ 
δηλώσεις: η καπιταλιστική αγορά είναι 
παγκόσμια, τα σύνορα είναι εθνικά. Η 
διατήρηση της λειτουργίας του δολαρί¬ 
ου ως παγκόσμιου νομίσματος (μ αυτό 
πραγματοποιείται το 70% του παγκο¬ 
σμίου εμπορίου) είναι ασύμβατη με την 
οικονομική υποβάθμιση των ΗΠΑ. Οι 
«αναδυόμενες» οικονομίε, για να προ¬ 
στατεύσουν τα συμφέροντά τους, συσ¬ 
σωρεύουν αποθεματικά σε δολάρια, 
ώστε να παρεμβαίνουν αντισταθμιστι¬ 
κά στον έλεγχο του δολαρίου από το 
κράτος των ΗΠΑ και να υποστηρίζουν 
τη δική τους παραγωγή και οικονομία. 
Αυτή η ανισορροπία μεγαλώνει διαρκώς 
και μοιάζει με ωρολογιακή βόμβα στην 
καρδιά της παγκόσμιας οικονομίας, που 
απειλεί να σκάσει ανά πάσα στιγμή. 

Στο δρόμο του Νοέμβρη 

Αγώνες για να σωθούμε από τον καπιταλισμό 


Σ χεδόν τρία χρόνια από το ξέσπασμα της 
κρίσης του παγκόσμιου καπιταλισμού, όχι 
μόνο δεν διαφαίνεται λύση στο αδιέξοδο, 
αλλά η κατάσταση χειροτερεύει συνεχώς. 
Μετά από διαδοχικά «πακέτα στήριξης» και αμύθη¬ 
τα ποσά που διέθεσαν οι κυβερνήσεις σ’ όλο τον κό¬ 
σμο για να σώσουν από την κατάρρευση τράπεζες και 
επιχειρήσεις, η πλειονότητα των κρατών, μεταξύ των 
οποίων σχεδόν όλες οι ιμπεριαλιστικές δυνάμεις, βρί¬ 
σκονται στο δρόμο της χρεοκοπίας ή έχουν ήδη χρεο¬ 
κοπήσει. Το λογαριασμό αυτής της ασύλληπτης κατα¬ 
στροφής και λεηλασίας τον στέλνουν στους εργαζόμε¬ 
νους, τη νεολαία και τα φτωχά λαϊκά στρώματα: εκα¬ 
τομμύρια απολυμένων και ανέργων, καταβαράθρωση 
των μισθών και του βιοτικού επιπέδου, διάλυση κάθε 
έννοιας κοινωνικών αγαθών και υπηρεσιών. Τα δη¬ 
μοκρατικά δικαιώματα και ελευθερίες μπαίνουν στο 
«γύψο» για να θωρακιστεί το σύστημα από το βέβαιο 
ξέσπασμα της οργής και της αγανάκτησης. Οι ανελέ¬ 
ητοι ενδοϊμπεριαλιστικοί ανταγωνισμοί και η κούρ¬ 
σα των εξοπλισμών απειλούν την ίδια την επιβίωση 
της ανθρωπότητας. Για όλα αυτά δεν φταίνε κάποια 
άπληστα «χρυσά παιδιά» ή οι «υπερβολές» των αγο¬ 
ρών. Η ρίζα του κακού είναι η λογική του κέρδους, η 
ατομική ιδιοκτησία στα μέσα παραγωγής, οι άλυτες 
αντιφάσεις και τα αδιέξοδα του καπιταλισμού. 

Στην Ελλάδα, παρά τα ψέματα της κυβέρνησης και 
των ΜΜΕ, η πραγματικότητα είναι αμείλικτη. Η πτώ¬ 
ση του ΑΕΠ για το 2010 θα είναι τουλάχιστον 5%, με 
μαζικά λουκέτα και καταστροφή των μικροαστικών 
στρωμάτων σε όλη την Ελλάδα. Το χρέος, σύμφωνα με 
τους επίσημους υπολογισμούς του ΔΝΤ, θα φτάσει το 
150% του ΑΕΠ μέχρι το τέλος του 2011, καθιστώντας 
απαγορευτικό το κόστος οποιουδήποτε δανεισμού. 
Σύντομα θα ανακοινωθεί και επίσημα το σχέδιο της 
«ελεγχόμενης χρεοκοπίας», που έχει επεξεργαστεί η 
Γερμανία για όλα τα κράτη-παρίες της Ευρώπης και 
περιλαμβάνει έναν Αρμαγεδδώνα νέων μέτρων. 

Στο δημόσιο οι απολύσεις θα είναι εκατοντάδες χι¬ 
λιάδες και οι μισθοί θα εξισωθούν με τον ιδιωτικό το¬ 
μέα. Η ουσιαστική κατάργηση των συλλογικών συμ¬ 
βάσεων, μέσα από την ακύρωση της διαιτησίας και 
της ισχύος των κλαδικών συμβάσεων, θα είναι το τε¬ 
λευταίο βήμα προς την πλήρη εργοδοτική αυθαιρε¬ 
σία. Νοσοκομεία, σχολεία και σχολές θα οδηγηθούν σε 
κλείσιμο, περιουσιακά στοιχεία του ελληνικού δημοσί¬ 
ου θα κατασχεθούν ή θα εκποιηθούν σε εξευτελιστικές 
τιμές προς όφελος των δανειστών. Η παιδεία σε όλες 
τις βαθμίδες, η υγεία, οι συγκοινωνίες θα μετατραπούν 
σε πανάκριβα εμπορεύματα για λίγους. Η κατάργηση 
της δωρεάν περίθαλψης και των φαρμάκων θα οδη¬ 
γήσει στην απόγνωση και το θάνατο χιλιάδες ανθρώ¬ 
πους. Η χαριστική βολή στην κοινωνική ασφάλιση θα 
δοθεί με την απεριόριστη αύξηση των ορίων ηλικίας με 
βάση το «προσδόκιμο ζωής» και την κατάργηση των 
επικουρικών συντάξεων, των βαρέων και ανθυγιεινών. 

Ο μόνος τρόπος για να περάσει αυτός ο εφιάλτης 
διάρκειας είναι η ωμή βία και καταστολή. Η αστυνομο¬ 
κρατία και ο χαφιεδισμός εξαπλώνονται σε κάθε γω¬ 
νιά και -σύμφωνα με τροπολογία που πέρασε αθόρυ¬ 
βα το καλοκαίρι- κάθε κινητοποίηση και συνδικαλιστι¬ 
κή δράση θα μπορεί να βαφτίζεται «τρομοκρατική» και 
να διώκεται με τον τρομονόμο. 

Η οικονομική κρίση δεν είναι αναστρέψιμη ούτε 
και διαχειρίσιμη - και ακόμα περισσότερο η πολιτι¬ 
κή κρίση. Το ΠΑΣΟΚ, μετά την μεγάλη εκλογική πτώ¬ 
ση, έχει χάσει κάθε δημοκρατική νομιμοποίηση και δι¬ 
ατηρείται τεχνητά στην εξουσία χάρη στην υποστήριξη 
των ιμπεριαλιστών. Ήδη έχει μεγάλα προβλήματα στο 
εσωτερικό του, καθώς πολλά κομμάτια του αποστασι¬ 
οποιούνται ή ακόμα στρέφονται προς τ’ αριστερά και η 
διαδικασία αυτή θα εντείνεται όσο προχωρά η υλοποί¬ 
ηση των νέων σκληρότερων μέτρων. Η Νέα Δημοκρα¬ 
τία, παρά τις φανφάρες του Σαμαρά, βρίσκεται σε απο¬ 
σύνθεση, που θα ενταθεί με τη δημιουργία του κόμμα¬ 
τος της Μπακογιάννη. Ανάλογα προβλήματα στο εσω¬ 
τερικό του έχει και το ΛΑΟΣ, κυρίως λόγω της άθλιας 
στάσης του υπέρ του Μνημονίου. 


Από το ΚΚΕ, παρά την εκλογική του άνοδο, τίπο¬ 
τα δεν έχουν να περιμένουν οι εργαζόμενοι. Ίσα-ίσα εί¬ 
ναι πολύ πιθανό να την χρησιμοποιήσει για να εδραι¬ 
ώσει τη θέση του στο αστικό πολιτικό σκηνικό, εκδη¬ 
λώνοντας τη νομιμοφροσύνη του στην αστική τάξη 
και καταπολεμώντας κάθε «ανεξέλεγκτη» ριζοσπαστι¬ 
κή έκρηξη, όπως έκανε και στο Πολυτεχνείο το 1973 
και το Δεκέμβρη του 2008. Την ίδια στιγμή συνεχίζει 
την πολιτική της διάσπασης των αγώνων, την εξύμνη¬ 
ση των αποκρουστικών σταλινικών καθεστώτων, την 
προβολή της σοσιαλδημοκρατικής ουτοπίας για «λαϊ¬ 
κή οικονομία και εξουσία». 

Ο ΣΥΝ/ΣΥΡΙΖΑ, παρότι συμμετέχει στο κίνημα, 
εξαρτά ολοκληρωτικά την πολιτική του από τις εκλο¬ 
γές και το κοινοβούλιο. Καλλιεργεί αυταπάτες ότι η 
κρίση μπορεί να αντιμετωπιστεί με μια πιο «ανθρώ¬ 
πινη» διαχείριση, ενώ οι μικροκομματικές έριδες στο 
εσωτερικό του εντείνονται. Τέλος, η άθλια συνδικαλι¬ 
στική γραφειοκρατία ξεπουλάει πλήρως τους εργαζό¬ 
μενους (όπως πχ. στον ΟΣΕ), καθώς έχει ουσιαστικά 
αποδεχθεί τις πολιτικές του Μνημονίου (βλ. δηλώσεις 
Παναγόπουλου). 

Οι αγώνες που εξαπλώνονται στον κόσμο, στη 
Γαλλία, την Βρετανία κα., η τεράστια απεργιακή έκρη¬ 
ξη στις 5 Μάη, δείχνουν τον δρόμο που έχουμε να ακο¬ 
λουθήσουμε. Η μαζική αμφισβήτηση του επίσημου 
πολιτικού σκηνικού στις πρόσφατες εκλογές, με την 
ψήφο προς τ’ αριστερά, αλλά και με μεγάλο κομμάτι 
των άκυρων-λευκών και της αποχής, δείχνει τη διάθε¬ 
ση αντίστασης και ανατροπής που διαμορφώνεται σε 
πλατιά κοινωνικά κομμάτια. 

Δεν έχουμε τίποτα να περιμένουμε από μεσσίες και 
σωτήρες. Ο μόνος τρόπος να σωθούμε από την επερ- 
χόμενη λαίλαπα είναι να στηριχτούμε στις δικές μας 
δυνάμεις: Με ενότητα των αγώνων, ενάντια σε κάθε 
διάσπαση και κατακερματισμό. Με αποφασιστικές 
μορφές πάλης, απεργίες, μαχητικές διαδηλώσεις, κα¬ 
ταλήψεις, ανυποχώρητα μέχρι τη νίκη. Με την αυτο¬ 
οργάνωσή μας: χτίζοντας παντού σωματεία, επιτρο¬ 
πές αγώνα και συντονιστικά, συμμετέχοντας μαζικά 
σε γενικές συνελεύσεις. 

Βάζοντας μπροστά ένα Πρόγραμμα Σωτηρίας, για 
την αντιμετώπιση της κρίσης και την ικανοποίηση των 
ζωτικών αναγκών της κοινωνίας: 

1) Διαγραφή του χρέους, κάτω η χούντα ΠΑΣΟΚ- 
ΔΝΤ-ΕΕ. 

2) Απαγόρευση των απολύσεων, 1.400 ευρώ κατώτε¬ 
ρο βασικό μισθό, λιγότερη δουλειά-δουλειά για όλους, 
κατάργηση κάθε μορφής ελαστικής εργασίας. 

3) Κρατικοποίηση όλων των τραπεζών, των ΔΕΚΟ και 
των επιχειρήσεων στους τομείς-κλειδιά της οικονομί¬ 
ας χωρίς αποζημίωση και κάτω από εργατικό έλεγχο. 

4) Αύξηση των κοινωνικών δαπανών, δημόσια και δω¬ 
ρεάν υγεία και παιδεία, πρόγραμμα οικοδόμησης σχο¬ 
λείων, νοσοκομείων, εργατικών-λαϊκών κατοικιών και 
προστασίας του περιβάλλοντος, μείωση των δαπανών 
για στρατό και αστυνομία. 

5) Αμεση επιστροφή στα ασφαλιστικά ταμεία όλων 
των κλεμμένων και των οφειλών κράτους και εργοδο¬ 
τών. Αμεση κρατική χρηματοδότηση και εγγύηση των 
ταμείων και των αποθεματικών τους. Κατάργηση όλων 
των αντιασφαλιστικών νόμων. 

Για όλα τα παραπάνω παλεύει η ΟΚΔΕ, πάνω σ’ 
αυτά δοκιμάζεται έμπρακτα κάθε δύναμη που θέλει να 
λέγεται αντικαπιταλιστική και επαναστατική. Γιατί δεν 
μπορούμε να σωθούμε από την κρίση αν δεν αντιμε¬ 
τωπίσουμε το πρόβλημα στη ρίζα του, που είναι το ίδιο 
το καπιταλιστικό σύστημα. Πρέπει να φτάσουμε μέχρι 
την ανατροπή του, ανοίγοντας το δρόμο για το σο¬ 
σιαλισμό στην Ελλάδα, την Ευρώπη και τον κόσμο. 
Μια σοσιαλιστική κοινωνία που δεν θα έχει καμία σχέ¬ 
ση με τις σταλινικές δικτατορίες, αλλά θα βασίζεται σε 
όργανα εργατικής δημοκρατίας και αυτοδιαχείρισης, 
με δικαιώματα και ελευθερίες πολύ ανώτερα και από 
τις πιο αναπτυγμένες αστικές δημοκρατίες, και σε μια 
πλήρως αναδιαρθρωμένη οικονομία, με επίκεντρο τον 
άνθρωπο και τις ανάγκες του. 


Πολυτεχνείο 1973:37 χρόνια μετά 

Σ ήμερα η εξέγερση του Πολυτεχνείου γιορτάζεται στα 
σχολεία, σαν «γιορτή της νίκης της δημοκρατίας ενά¬ 
ντια στη δικτατορία της Χούντας». Άλλοι πιστεύουν 
ότι ήταν απλώς μια ηρωική στιγμή του φοιτητικού κινήματος. 
Τι ήταν όμως πραγματικά η εξέγερση του Πολυτεχνείου; 

Το Πολυτεχνείο υπήρξε κέντρο αγώνα, όπου ενώθηκαν 
το μαθητικό, το φοιτητικό και το εργατικό κίνημα. Τις ημέρες 
της εξέγερσης στο Πολυτεχνείο πραγματοποιούνταν συνελεύ¬ 
σεις φοιτητικών συλλόγων, συνελεύσεις μαθητών και η Εργα¬ 
τική Συνέλευση, που καλούσαν συντονισμένα σε γενική απερ¬ 
γία διάρκειας με οικονομικά και πολιτικά αιτήματα. Η απειλή 
αυτή ήταν που προκάλεσε την καταστολή και σφαγή των πρω¬ 
ταγωνιστών της εξέγερσης από τους δικτάτορες. 

Πέρα από την ενότητα μαθητών-φοιτητών-εργατών, παρα¬ 
δειγματικές ήταν οι μορφές και τα μέσα πάλης και αυτοοργά¬ 
νωσης που χρησιμοποίησαν οι εξεγερμένοι για να διαδώσουν 
τον αγώνα τους. Καταρχήν, η κατάληψη του χώρου του Πο¬ 
λυτεχνείου αποτελούσε προϋπόθεση ούτως ώστε αυτό να γί¬ 
νει το κέντρο αγώνα. Δεύτερον, οι αποφάσεις παίρνονταν από 
τη βάση, μέσα από τις γενικές συνελεύσεις και την εκλογή επι¬ 
τροπών. Φτιάχνονταν δεκάδες εργατικές επιτροπές που έβγαι¬ 
ναν έξω και μετέφεραν το μήνυμα του Πολυτεχνείου παντού, 
στα εργοστάσια, στα γιαπιά, στα εργατικά στέκια, στις συνοι¬ 
κίες. Ταυτόχρονα, επιτροπές εργατών από διάφορους κλά¬ 
δους έμπαιναν στο Πολυτεχνείο, όπου συνεδρίαζαν κι αποφά¬ 
σιζαν το μήνυμα που θα μεταφερόταν στους χώρους τους. Ση¬ 
μαντική ήταν και η συνεισφορά του αυτοσχέδιου ραδιοφωνι¬ 
κού σταθμού που στήθηκε από τους φοιτητές, όσον αφορά την 
εξάπλωση του μηνύματος της γενικής απεργίας διάρκειας. 

Τα κύρια αιτήματα των εξεγερμένων, όπως προκύπτουν 
από τη διακήρυξη της συνέλευσης των εργατών ήταν: α) 50% 
αύξηση σε μισθούς και συντάξεις, β) η αντικατάσταση της δι¬ 
ορισμένης ηγεσίας της ΓΣΕΕ από νέα διοίκηση εκλεγμένη από 
τους εργάτες, γ) το διώξιμο της Χούντας, δ) η άμεση διάλυ¬ 
ση όλων των αμερικανικών βάσεων και το διώξιμο όλων των 
αμερικανών στρατιωτών από την Ελλάδα και ε) το σταμάτημα 
του αρπάγματος της γης από τα ντόπια και ξένα μονοπώλια. 1 

Καθοριστικός ήταν ο ρόλος του πλήθους που συγκεντρώ¬ 
θηκε έξω από το Πολυτεχνείο και έμπρακτα στήριζε την κατά¬ 
ληψη: έσπασε τον κλοιό της αστυνομίας που είχε απομονώσει 
τους καταλήψιες, τους εμψύχωνε με συνθήματα αλλά και με 
υλική υποστήριξη (χρήματα, φαγητό, τσιγάρα), συγκρούστηκε 
με την αστυνομία και τελικά την συνέτριψε. Οι δικτάτορες κα¬ 
τάλαβαν την απομόνωσή τους και απεγνωσμένοι προχώρησαν 
στο μόνο που μπορούσαν να κάνουν: στηρίχτηκαν στα τανκς 
και στα πολυβόλα. Ο στρατός εισέβαλε στο Πολυτεχνείο, σκο¬ 
τώνοντας δεκάδες μαθητές, φοιτητές και εργαζόμενους που 
βρίσκονταν μέσα στην κατάληψη και στους γύρω δρόμους. 

Τους επόμενους μήνες ακολούθησε η «διαδοχή» του Παπα- 
δόπουλου από τον Ιωαννίδη και η συνεπαγόμενη σκλήρυνση 
της καταστολής και της στέρησης των ελευθεριών. Ήταν ανα¬ 
πόφευκτο όμως για την Χούντα, όπως για κάθε γίγαντα με πή¬ 
λινα πόδια, να καταρρεύσει λίγους μήνες μετά, εξαιτίας και της 
εμπλοκής της στο πραξικόπημα Μακαρίου και της επακόλου¬ 
θης τουρκικής εισβολής. Η συμβολή της εξέγερσης του Πολυ¬ 
τεχνείου στην πτώση της Χούντας είναι αδιαμφισβήτητη. 

Τα αιτήματα και οι μορφές πάλης που υιοθέτησε η εξέγερ¬ 
ση του Πολυτεχνείου δεν θα μπορούσαν να είναι πιο επίκαιρα. 
Με καταλήψεις, διαδηλώσεις και γενική πολιτική απεργία δι¬ 
άρκειας να διώξουμε τη Χούντα της κυβέρνησης και της τρό¬ 
ικας, να διεκδικήσουμε 1.400 ευρώ κατώτερο βασικό μισθό, 
απαγόρευση των απολύσεων, εθνικοποίηση κάτω από εργατι¬ 
κό έλεγχο σε όλες τις τράπεζες και σε όποιες επιχειρήσεις κλεί¬ 
νουν. Να κάνουμε αγώνες μαζικούς, ταξικούς και αποφασιστι¬ 
κούς, παρά και ενάντια στη γραφειοκρατική ηγεσία της ΓΣΕΕ 
και της ΑΔΕΔΥ. Να ανασυγκροτήσουμε τα σωματεία μας σε 
κάθε χώρο εργασίας. Να βγούμε στον δρόμο! Ας κάνουμε την 
αρχή με τη διαδήλωση της 17ης Νοέμβρη. Γιατί το Πολυτε¬ 
χνείο δεν ήτανε γιορτή, ήταν εξέγερση και πάλη ταξική! 

1. Είχε ηροηγηθεί η αποφασιστική αντίσταση αγροτών κι εργα¬ 
ζομένων των Μεγάρων, της Ελευσίνας και τον Σκαραμαγκά, 
ενάντια στην αρπαγή της γης τους από τα ντόπια και ξένα μο¬ 
νοπώλια. 

■ Μαρία Χριστοφή 

8 Εργατική Πάλη 


ΦΑΚΕΛΟΣ: Δημοτικές και Περιφερειακές Εκλογές 


Νοέμβριος 2010 


Συντριβή τη<: Χούντοκ ΠΑΣΟΚ - 

Να απαλλαγούμε από το σύστηι 
Να ανοίξοαμε το δρόμο για το Σοι 


$ 


Το αποτέλεσμα των 
εκλογών της 7^ 
Νοεμβρίου αποτνπώνει 
ολοκάθαρα τις πολιτικές 
μετατοπίσεις και 
αλλαγές: Συντριβή του 
ΠΑΣΟΚ, κατάρρευση της 
επιρροής των αστικών 
κομμάτων, σημαντική 
ενίσχυση των δυνάμεων 
συνολικά της αριστεράς, 
αποδοκιμασία της 
πολιτικής κατάστασης. 
Είναι αποτέλεσμα της 
δομικής κρίσης του 
ελληνικού καπιταλισμού, 
της πολιτικής της 
χούντας ΠΑΣΟΚ-ΕΕ- 
ΑΝΤ, των κοινωνικών 
αλλαγών (φτωχοποίηση 
της συντριπτικής 
πλειοψηφίας) και 
βέβαια των αγώνων της 
προηγούμενης περιόδου. 


Το αποτέλεσμα δείχνει αυτά που εγκυ- 
μονούνται στο άμεσο μέλλον, λόγω και 
των νέων σκληρότατων μέτρων κυβέρνη- 
σης-Τρόικας. Οι κοινωνικές και πολιτικές 
μετατοπίσεις θα επιταχυνθούν και το πο¬ 
λιτικό θερμόμετρο θα φτάσει στα ύψη, σε 
επίπεδα έκρηξης. 

1. Συντριβή του ΠΑΣΟΚ. Κατάρρευση 
της επιρροής των αστικών κομμάτων 

α) Παρά τον πρωτοφανή πολιτικό εκ¬ 
βιασμό του Παπανδρέου, το ΠΑΣΟΚ εί¬ 
ναι ο μεγάλος ηττημένος. Έχασε περί¬ 
που 10 μονάδες σε σχέση με τις βουλευτι¬ 
κές εκλογές μόλις έναν χρόνο πριν. Βγαί¬ 
νει από τις εκλογές εξαρθρωμένο, μ ένα 
μεγάλο του κομμάτι αποστασιοποιημένο, 
μέσα στο οποίο υπάρχουν τάσεις προς τ’ 
αριστερά. 

β) Η ΝΑ είχε μικρή πτώση από το 
ιστορικό χαμηλό των βουλευτικών εκλο¬ 
γών. Ο λαός δεν «ξέχασε» την τεράστια 
ευθύνη της για την σημερινή κατάσταση, 
ούτε ξεγελάστηκε από τον «αντιμνημονι- 
ακό» λόγο της. Η μείωση της διαφοράς με 
το ΠΑΣΟΚ σε λιγότερο από 2 μονάδες εί¬ 
ναι περισσότερο για εσωκομματική κατα¬ 
νάλωση, για συγκράτηση των κεντρόφυ- 
γων δυνάμεων στο χώρο της κεντροδεξι¬ 
άς και δεν δικαιολογούν τις θριαμβολογί¬ 
ες περί «ολική επαναφοράς και αναγέν¬ 
νησης». Σε λίγες μέρες (21/11) η Μπακο- 
γιάννη αναγέλλει το κόμμα της και ο Σα¬ 
μαράς προσπαθεί να προλάβει και να πε¬ 
ριορίσει τις διαρροές προς αυτό. 

γ) Ο ΛΑΟΣ έχει μια μείωση κοντά 
στη μία μονάδα σε σχέση με τις βουλευ¬ 
τικές εκλογές. Για πρώτη φορά παρουσιά¬ 
ζει πτώση στα ποσοστά του. Πλήρωσε όχι 
μόνο την ασυνάρτητη ακροδεξιά πολιτική 
του, αλλά και την στήριξή του στο Μνη¬ 
μόνιο και γενικότερα στο ΠΑΣΟΚ. Η 
υποβόσκουσα εσωτερική κρίση του ανα¬ 
μένεται τώρα να έρθει στην επιφάνεια. 

Η θεαματική εμφάνιση της Χρυσής 
Αυγής στο Δήμο Αθηναίων είναι ένα θλι¬ 
βερό φαινόμενο, που την ευνοεί να συ¬ 
νεχίσει την φασιστική πολιτική της, εκ¬ 
μεταλλευόμενη την ανέχεια 
και ανασφάλεια των κα¬ 
τοίκων, ιδιαίτερα του 
αθηναϊκού κέντρου. 


γκωθεί η σημασία της, όπως πολλές φο¬ 
ρές έχει γίνει στο παρελθόν με τέτοιες δυ¬ 
νάμεις. 

δ) Συνολικά η επιρροή των αστικών 
κομμάτων και της αστικής πολιτικής μει¬ 
ώθηκε αισθητά. Ο δικομματισμός υπέστη 
ένα ισχυρό πλήγμα, με το μικρότερο πο¬ 
σοστό του στη Μεταπολίτευση. Η κατά¬ 
σταση τείνει προς την ανοικτή πολιτική 
κρίση. 

2. Σημαντική ενίσχυση της αριστεράς 

α) Το ΚΚΕ ενισχύθηκε σημαντικά, 
φτάνοντας περίπου το 11%, μια αύξηση 
περίπου 4 μονάδων σε σχέση με τις περα¬ 
σμένες βουλευτικές εκλογές. Αυτή η επι¬ 
τυχία οφείλεται στην «έξυπνη» πολιτική 
του γύρω από τα κεντρικά πολιτικά προ¬ 
βλήματα, στην αριστερή ρητορική του 
και βέβαια στην εκμετάλλευση των αγώ¬ 
νων (με μεγάλη βοήθεια σ’ αυτό από τα 
τα ΜΜΕ). 

Πιθανότατα στο κοντινό μέλλον (ίσως 
οι δυνάμεις που συγκεντρώνει δεν επαρ¬ 
κούν ακόμα) να θελήσει να υλοποιή¬ 
σει την προγραμματική θέση για «Λαϊ¬ 
κή Εξουσία». Αυτό θα σήμαινε μια δεξιά 
στροφή (η ιστορία του βρίθει από τέτοια 
ζιγκ-ζαγκ), συμμαχώντας με μικροαστι- 
κά-μεσαία αστικά κοιμμάτια, από τον σο¬ 
σιαλδημοκρατικό ή «πατριωτικό» χώρο 
(πραγματικά ή βαφτισμένα απ’ το ίδιο). 
Αυτό θα συνοδεύεται από υπονόμευση 
και διάσπαση των αγώνων, καταστροφή 
όσων κινημάτων δεν ελέγχει, σε πολύ με¬ 
γαλύτερο βαθμό απ’ ότι το κάνει σήμερα, 
για να μπορέσει να εμφανιστεί πολιτικά 
αξιόπιστο στα μάτια της αστικής τάξης. 

β) Ο ΣΥΝ/ΣΥΡΙΖΑ, παρά τα τερά¬ 
στια προβλήματά του, πήρε περίπου 4%, 
σχεδόν όσο και στις βουλευτικές εκλογές. 
Τα άλλα δυο σχήματα που προέρχονται 
απ’ αυτόν, η Δημοκρατική Αριστερά και 
το Μέτωπο Ανατροπής Αλαβάνου-ΚΟΕ 
κα. (μόνο στην περιφέρεια Αττικής) δεν 
έκαναν τίποτα το ιδιαίτερο, αλλά δεν τα 
πήγαν και άσχημα, σε σχέση με τις πραγ¬ 
ματικές δυνάμεις τους. 

Ωστόσο, το σημαντικότερο για όλες 
τις δυνάμεις αυτού του χώρου είναι η πο¬ 
λιτική των συμμαχιών που ακολούθησαν, 
ουσιαστικά επιστροφή (υποτίθεται την εί- 


ΠΑΣΟΚ ή κομμάτια του. Πιο ξεκάθα¬ 
ρα και άμεσα από τη Δ.Α., λίγο διαφο¬ 
ροποιημένα και με κομμάτια προερχό¬ 
μενα από το ΠΑΣΟΚ (από το «σοσιαλι¬ 
στικό» χώρο, όπως τα ονόμασε) από τον 
ΣΥΝ. Απ’ αυτή την πολιτική δεν εξαι¬ 
ρούνται οι οργανώσεις ΚΟΕ, ΔΕΑ, Κόκ¬ 
κινο κλπ., που διαφώνησαν με το πρόσω¬ 
πο του Μητρόπουλου και όχι ουσιαστικά 
μ’ αυτή την πολιτική. Άλλωστε είχαν δε¬ 
χτεί την προερχόμενη από το ΠΑΟΚ Σα- 
κοράφα, ανεξάρτητα αν τελικά η υποψη¬ 
φιότητά της ναυάγησε λόγω άρνησης της 
ίδιας. Δεν πρόκειται για συγκυριακή τα¬ 
κτική αυτών των οργανώσεων, αλλά για 
μια νέα πιο δεξιά στρατηγική, όπου στις 
συμμαχίες με τα ρεφορμιστικά κόμματα 
προστέθηκαν τώρα και οι συμμαχίες με το 
«σοσιαλιστικό» χώρο του ΠΑΣΟΚ, πράγ¬ 
μα που αποτελεί ακόμη ένα μεγαλύτερο 
βήμα στο βούρκο του ρεφορμισμού. Ούτε 
η επιλογή Αλαβάνου, που αναγκάστηκαν 
να κάνουν, συνιστά κάτι το ποιοτικά δι¬ 
αφορετικό, πράγμα που φαίνεται και από 
την χαμηλών τόνων αντιμνημονιακή πο¬ 
λιτική τους. 

Όλα αυτά δείχνουν ότι η κρίση στο 
χώρο του ΣΥΝ/ΣΥΡΙΖΑ θα συνεχιστεί 
και θα χειροτερεύσει πολύ. 

γ) Ο χώρος της άκρας αριστεράς και 
ειδικά της ΑΝΤΑΡΣΥΑ, που πήρε τη με¬ 
ρίδα του λέοντος, συγκέντρωσε πανελ¬ 
λαδικά ποσοστό περίπου 2%, που αντι¬ 
στοιχεί χονδρικά σε 100.000 ψήφους. Ένα 
ποσοστό και ένας αριθμός ψήφων που 
ποτέ άλλοτε δεν είχε πάρει στην ιστορία 
του και βέβαια από την Μεταπολίτευση 
και μετά. Αυτό είχε σαν αποτέλεσμα να 
εκλέξει αρκετούς δημοτικούς και περι¬ 
φερειακούς συμβούλους, περισσότερους 
από κάθε άλλη φορά. 

Ωστόσο ο χώρος αυτός και ιδιαίτερα 
η ΑΝΤΑΡΣΥΑ έχει πάρα πολλά προβλή¬ 
ματα. Σαν κατεξοχήν κεντριστικός χώρος, 
ανεξάρτητα από την εκλογική του επιτυ¬ 
χία, έχει να δοκιμαστεί σκληρά από την 
όξυνση της κρίσης του ελληνικού καπιτα¬ 
λισμού (δυνάμεις στο εσωτερικό του δεν 
την βλέπουν καν ή αμφισβητούν το μέγε¬ 
θος της) και της ταξικής πάλης. Αλλά και 
για έναν ακόμη λόγο. Τις τάσεις στο εσω¬ 
τερικό του, που εκδηλώθηκαν και σ’ αυτές 

ΦΑΚΕΛΟΣ: Δημοτικές και Περιφερειακές Εκλογές 


ΝΑ 

μπτους 
στολισμό 

εκλογές, για συμμαχίες με ρεφορμιστικά κόμματα και 
σχήματα, που ενδεχόμενα εμφάνισαν θεαματικά εκλογι¬ 
κά αποτελέσματα, αλλά που στο πεδίο της ταξικής πά¬ 
λης μετρούν ελάχιστα έως τίποτα. 

ε) Αθροιστικά η αριστερά συγκεντρώνει ένα ποσο¬ 
στό γύρω στο 20%, πράγμα που αποτελεί το δεύτερο με¬ 
γαλύτερο ποσοστό στην ιστορία της μετά το 24,42% του 
1958. Αυτό το ποσοστό είναι ένας κόλαφος όχι μόνο για 
την αντίδραση, που έχει αναγγείλει πολλές φορές το θά¬ 
νατό της αριστερός, αλλά και για όλες εκείνες τις απαι¬ 
σιόδοξες φωνές στο εσωτερικό της που δεν βλέπουν την 
κίνηση των πραγμάτων, τη σημασία των αγώνων κλπ. 

Ο δρόμος που υπάρχει μπροστά στο εργατικό κίνη¬ 
μα είναι εξαιρετικά δύσκολος και τραχύς. Το πώς θα δια¬ 
χειριστεί η αριστερά και κυρίως η άκρα και επαναστατι¬ 
κή αριστερός το νέο συσχετισμό δυνάμεων, είναι καθο¬ 
ριστικό για τις εξελίξεις. 

3. Αποδοκιμασία της πολιτικής κατάστασης 

Αυτό είναι το νόημα μεγάλου μέρους της αποχής, του 
άκυρου και του λευκού, που συνολικά έφτασαν στο 50%. 
Η αποχή ήταν ιδιαίτερα μεγάλη στα εργατικά και λαϊκά 
κέντρα, το άκυρο και το λευκό (περίπου 10%) μάλλον εί¬ 
ναι ρεκόρ στην ιστορία των εκλογικών αναμετρήσεων. 

Ένα πολύ μεγάλο μέρος της αποχής, του άκυρου 
και του λευκού είναι μια συνειδητή στάση. Μια στάση 
καταδίκης, δυσαρέσκειας και αηδίας για τις κοινωνικές 
και πολιτικές δυνάμεις που οδήγησαν τη χώρα στην οι¬ 
κονομική καταστροφή και στην φτωχοποίηση των εργα¬ 
ζομένων, αλλά ταυτόχρονα και μια αναζήτηση για κάτι 
ριζοσπαστικά διαφορετικό από την υπάρχουσα πολιτική 
κατάσταση και τις υπάρχουσες πολιτικές δυνάμεις. 

Υπάρχει ακόμη μια ενδιαφέρουσα παράμετρος σ’ 
αυτή την εκλογική στάση. Η συντριπτική πλειοψηφία 
της αποτελείται από νέους ανθρώπους, δηλαδή το πιο 
δυναμικό κομμάτι της κοινωνίας και αυτό που κυρίως 
υφίσταται τα μέτρα της χούντας κυβέρνησης-Τρόικας 
και θα ζήσει υπό συνθήκες δουλοπάροικου. Και, τουλά¬ 
χιστον για ένα μέρος, αυτή η εκλογική στάση συνδέεται 
ή θα συνδεθεί με τους αγώνες, τις κινητοποιήσεις, την 
ανατροπή αυτή της κατάστασης και την πάλη για την 
επιβίωσή του με σύγχρονους όρους και όχι μόνο. 

4. Η κρίση δεν είναι αναστρέψιμη, ούτε διαχειρίσιμη 

Τα απίστευτης σκληρότητας μέτρα που πήρε η χού¬ 
ντα κυβέρνησης-Τρόικας όχι μόνο δεν έβγαλαν την οι¬ 
κονομία από την κρίση αλλά την βύθισαν ακόμη περισ¬ 
σότερο στην ύφεση. Το γ’ τρίμηνο του 2010 η ύφεση 
«έτρεχε» με 4,5% και είναι βέβαιο ότι στο τέλος του χρό¬ 
νου θα είναι γύρω στο 5% σε ετήσια βάση, δηλαδή πάνω 
από το 4% που προέβλεπαν κυβέρνηση και Μνημόνιο. 
Τα νέα σκληρότερα μέτρα που θα παρθούν αμέσως μετά 
τον β' γύρο των εκλογών, όπως και εκείνα του 2011, θα 
έχουν τα ίδια και χειρότερα αποτελέσματα. Ο ελληνικός 
καπιταλισμός είναι χρεοκοπημένος, βρίσκεται σε κωμα¬ 
τώδη κατάσταση και διασωληνωμένος στο μηχανισμό 
στήριξης ΕΕ-ΔΝΤ. Πολύ σύντομα θα μπει στη φάση της 
«ελεγχόμενης χρεοκοπίας», δηλαδή της επίσημης αναγ¬ 
γελίας της χρεοκοπίας του. 

Όμως η κρίση δεν είναι και διαχειρίσιμη. Η προσπά¬ 
θεια του ΠΑΣΟΚ να την διαχειριστεί όχι μόνο δεν είχε 
κανένα αποτέλεσμα, αλλά οδήγησαν την οικονομία σε 
ακόμη χειρότερη κατάσταση και φυσικά το ίδιο και την 
πολιτική του στην απαξίωση, την εκλογική κατάρρευση 
και την εξάρθρωση. Τώρα, υπό πολύ χειρότερους όρους, 


όντας μια κυβέρνηση αισχρής και ισχνής μειοψηφίας, 
καλείται να διαχειριστεί μια οικονομία σε πολύ χειρότε¬ 
ρη κατάσταση, πράγμα που σημαίνει ότι θα παίρνει όλο 
και πιο σκληρά μέτρα σε βάρος των εργαζομένων, των 
φτωχών λαϊκών κομμάτων και της νεολαίας. Το 2011 δεν 
είναι ο χειρότερος χρόνος, όπως εσκεμμένα λέγεται για 
να καλλιεργούν φρούδες ελπίδες στους εργαζόμενους: 
κάθε χρόνος που έρχεται -αν μείνουν αυτές οι κοινωνι¬ 
κές και πολιτικές δυνάμεις στην εξουσία- θα είναι χειρό¬ 
τερος από τον προηγούμενο. 

Το αδυνατισμένο και απαξιωμένο ΠΑΣΟΚ είναι 
αδύνατο να διαχειριστεί την κρίση. Κάθε τέτοια προ- 
σπάθειά του απλά θα εκτινάσσει στα ύψη την κρίση του 
και την πολιτική κρίση. Ο Παπανδρέου και η κατοχική 
κυβέρνησή του δεν έχουν κανένα περιθώριο «διορθω¬ 
τικής» πολιτικής, ελιγμών, πειθούς ή ακόμη εξαπάτη¬ 
σης και εκβιασμών. Σχεδόν ο μόνος δρόμος για να πα¬ 
ραμείνουν στη διακυβέρνηση του ελληνικού καπιταλι¬ 
σμού, για να τον σώσουν και να εξυπηρετούν τα ιμπε¬ 
ριαλιστικά συμφέροντα, είναι να στηριχθούν στην ωμή 
βία των κατασταλτικών μηχανισμών και δευτερευόντως 
στην «ομάδα των προθύμων» (Καρατζαφερης και άλλα 
πολιτικά σκουπίδια). Ο Παπανδρέου όχι μόνο δεν σκο¬ 
πεύει να κάνει εκλογές, αλλά θέλει να τις αποφύγει όσο 
το δυνατό περισσότερο και σ’ αυτό έχει την υποστήριξη 
όλων των ιμπεριαλιστών: είναι ο «Ανθρωπός τους στην 
Αθήνα», όπως έγραψε η γερμανική έκδοση των Φαϊνάν- 
σιαλ Τάιμς. 

Οι συμμαχικές κυβερνήσεις υπάρχουν σαν υπόθεση, 
αλλά έχουν τεράστιες δυσκολίες στην πραγματοποίησή 
τους, μιλώντας βέβαια για κυβέρνηση ΠΑΣΟΚ-ΝΔ και 
όχι για καρικατούρες κυβερνήσεων με πολιτικά σκουπί¬ 
δια. Η δυσκολία έγκειται, πέρα όλων των άλλων, και στο 
γεγονός ότι το καθεστώς -όσο στριμωγμένο κι αν είναι- 
έχει ανάγκη από ασφαλιστικές δικλείδες. Αν παρ’ όλα 
αυτά κάτι τέτοιο συμβεί, μόνο και μόνο για να διαχειρι¬ 
στούν την κρίση και να πάρουν σκληρότερα μέτρα, τότε 
θα έχουμε την πλήρη απαξίωση των αστικών ή όποιων 
πολιτικών δυνάμεων, η πολιτική κρίση θα γίνει ανεξέλε¬ 
γκτη, επιταχύνοντας τις πολιτικές μετατοπίσεις και αλ¬ 
λαγές, ενισχύοντας τους αγώνες κλπ. 

Σαν υπόθεση υπάρχει επίσης και μια καθαρά βονα- 
παρτιστική κυβέρνηση, λίγο ως πολύ οικουμενικού χα¬ 
ρακτήρα, με επικεφαλής κάποια «προσωπικότητα» 
(μέσα ή έξω από τη Βουλή), χωρίς όμως πολύ διαφο¬ 
ρετικές δυσκολίες και επιπτώσεις από την προηγούμε¬ 
νη περίπτωση. Αλλωστε και η κυβέρνηση Παπανδρέου 
και όσες αστικές κυβερνήσεις προκόψουν -ανεξάρτητα 
από το πως- από ’δω και πέρα στην εποχή Τρόικας, είναι 
κατεξοχήν βοναπαρτιστικές, στα όρια των δικτατορι- 
κών μορφών διακυβέρνησης, μια που ουσιαστικά έχουν 
καταργηθεί ή έχουν γίνει ανίσχυροι ή ανενεργοί όλοι οι 
βασικοί αστικοί θεσμοί (Σύνταγμα, Βουλή, δημοκρατι¬ 
κά, πολιτικά δικαιώματα και ελευθερίες κλπ.) 

Όσο η παγκόσμια οικονομία και ειδικά της ΕΕ βυθί¬ 
ζεται στην κρίση, τόσο περισσότερο η κρίση του ελληνι¬ 
κού καπιταλισμού θα μεγαλώνει και η διαχείρισή της θα 
γίνεται αδύνατη. Ιρλανδία (το αλλοτινό υπόδειγμα ανά¬ 
πτυξης των νεοφιλελεύθερων) και Πορτογαλία βρίσκο¬ 
νται στα πρόθυρα της χρεοκοπίας. Στο δρόμο της «δια¬ 
σωλήνωσης» βρίσκονται μια σειρά από χώρες, από την 
Βουλγαρία μέχρι την Βρετανία και τη Γαλλία. Με την κα¬ 
τάσταση που διαμορφώνεται και που η αντιστροφή και 
κυρίως η διαχείρισή της είναι για τα αστικά επιτελεία 
πιο δύσκολη κι από τον τετραγωνισμό του κύκλου, πέρα 
από το φόρτωμά της στις πλάτες των εργαζομένων και 
της νεολαίας, είναι ζήτημα αν το ευρώ -αλλά και η ίδια 
ΕΕ- θα μπορέσουν να αντέξουν. Αυτή η κατάσταση κρί¬ 
σης και αδιεξόδου του καπιταλιστικού συστήματος κα¬ 
θημερινά συνειδητοποιείται από το ευρωπαϊκό προλετα¬ 
ριάτο και αυτό φαίνεται στις αυξανόμενες αντιστάσεις 
και στους αγώνες. 

Μονάχα η οργανωμένη αντίσταση των εργαζομέ¬ 
νων, των φτωχών λαϊκών στρωμάτων και της νεολαίας, 
με σκληρούς αγώνες μπορεί να ανατρέψει αυτή την κα¬ 
τάσταση. Να συντρίψει τη χούντα κυβέρνησης-ΕΕ-ΔΝΤ 
και ν’ ανοίξει το δρόμο για μια άλλη διακυβέρνηση, δη¬ 
μοκρατική, ριζοσπαστική, σοσιαλιστική. 


Ελπιδοφόρο το 
αποτέλεσμα της 
Εργατικής Αντεπίθεσης 

Η δημοτική κίνηση Εργατική Αντεπίθεση -υπο- 
στηρίχθηκε από την ΟΚΔΕ- συμμετείχε στις 
εκλογές σε δυο δήμους: στο Γαλάτσι (Αθήνα), 
όπου πήρε 180 ψήφους και ποσοστό 0,83%, και 
σε Αμπελόκηπους-Μενεμένη (Θεσσαλονίκη), 
όπου πήρε 490 ψήφους και ποσοστό 2,43%„ εκλέ¬ 
γοντας και έναν δημοτικό σύμβουλο. Και τα δύο 
αποτελέσματα είναι πολύ καλά και μπορούσαν να 
είναι ακόμα καλύτερα, αν η παρέμβαση και κα- 
μπάνια ήταν καλύτερες. 

Η επιτυχία της Εργατικής Αντεπίθεσης οφείλεται 
στα παρακάτω. 

Πρώτο, στο πρόγραμμά της: 

- που αναδείκνυε καθαρά την κρίση του καπιταλι¬ 
στικού συστήματος, 

- την ευθύνη των κοινωνικών και πολιτικών δυ¬ 
νάμεων που μας οδήγησαν στην χρεοκοπία (ΠΑ- 
ΣΟΚ-ΝΔ), τη χούντα Κυβέρνησης-Τρόικας, τους 
υποστηρικτές του Μνημονίου, τη σήψη και δια¬ 
φθορά του πολιτικού συστήματος. 

- που κατάγγελνε τον «Καλλικράτη» ως υλοποί¬ 
ηση του Μνημονίου σε Δήμους και Περιφέρειες, 
που ιδιωτικοποιεί δημόσιες υπηρεσίες και αγαθά, 
που τους μετατρέπει σε όργανα των νεοφιλελεύ¬ 
θερων κρατικών/κυβερνητικών πολιτικών και σε 
μέσα για την επιβολή νέων φόρων, τελών κλπ. 

- που πρόβαλε μια άλλη λογική για τους ΟΤΑ, 
στηριγμένη στη ριζικά διαφορετική διαχείριση 
των πόρων τους, δίνοντας προτεραιότητα στην 
αλληλεγγύη, στο περιβάλλον, στον πολιτισμό 
κλπ. 

- που πρότεινε άλλες δομές διοίκησης των δήμων, 
στηριγμένες σε μορφές αυτοοργάνωσης των κα¬ 
τοίκων, σε επιτροπές σε γειτονιές, χώρους δου¬ 
λειάς, σχολεία. Ώστε να γίνουν οι δήμοι πραγμα¬ 
τικά όργανα Τοπικής Αυτοδιοίκησης, μια ασπίδα 
απέναντι στη φτώχεια, την ανεργία, την εξαθλί¬ 
ωση, την ανασφάλεια, την ξενοφοβία και το ρα¬ 
τσισμό. 

Δεύτερο, στη πολιτική πρόταση διεξόδου από 
την κρίση με: 

- την άμεση διαγραφή του χρέους και την κατάρ¬ 
γηση του Μνημονίου 

- την απαγόρευση των απολύσεων, την προστα¬ 
σία μισθών και συντάξεων, της κοινωνικής ασφά¬ 
λισης, της δημόσιας και δωρεάν υγείας και παι¬ 
δείας 

- την εθνικοποίηση χωρίς αποζημίωση των βασι¬ 
κών τομέων της οικονομίας (τράπεζες, ενέργεια, 
μεταφορές, εμπόριο κλπ.) 

Τρίτο, στο σχέδιο αγώνων που πρότεινε: 

- Αγώνες παντού, ενωτικούς στην δράση πάνω σ’ 
ένα πρόγραμμα σωτηρίας των εργαζομένων. 

- Στήριξη των εργαζομένων στις δικές τους δυ¬ 
νάμεις. Καμιά εμπιστοσύνη στη συνδικαλιστική 
γραφειοκρατία και στις ρεφορμιστικές ηγεσίες. 

- Δημιουργία μορφών αυτοοργάνωσης παντού. 
Τέταρτο, στην παρέμβαση που προσπάθησε να 
κάνει κτήμα των εργαζομένων, των φτωχών λα¬ 
ϊκών στρωμάτων και της νεολαίας αυτό το πρό¬ 
γραμμα. 

Η παρέμβαση της Εργατικής Αντεπίθεσης εί¬ 
ναι ταυτόχρονα και ένα μεγάλο σχολείο για τους 
υποστηριχτές της, για την ΟΚΔΕ, που μπορεί να 
αξιοποιηθεί και σε άλλες παρεμβάσεις, εκλογικές 
ή στο κίνημα. 

10 Εργατική Πάλη 


ΕΚΠΑΙΔΕΥΣΗ 


Νοέμβριος 2010 


Το φοιτητικό κίνημα να μετατραπεί σε... 

Γενική εξέγερση ενάντια σε Κυβέρνηση-Τρόικα 



Μ ε μεγάλη καθυστέρηση 
(περίπου ένα μήνα μετά 
τη συνάντηση των Δελ¬ 
φών) το Υπουργείο Παι¬ 
δείας κατά τη διάρκεια της Συνόδου των 
Πρυτάνεων παρουσίασε τις θέσεις δι- 
αβούλευσης για την τριτοβάθμια εκ¬ 
παίδευση. Εκεί περιέχονται όλες οι βα¬ 
σικές θέσεις που είχαν τεθεί στη συνά¬ 
ντηση των Δελφών. Πολλά από τα αρ¬ 
χικά «σημεία διαλόγου» (βλ. ΕΠ Οκτω¬ 
βρίου) εξειδικεύονται και αναλύονται, 
ενώ υπάρχουν και κάποια νέα, με κυρι- 
ότερο την ελαστικοποίηση των εργασι¬ 
ακών σχέσεων των χαμηλότερων βαθμι¬ 
δών των καθηγητών. 

Οι θέσεις αμφισβητήθηκαν και προ- 
κάλεσαν αντιδράσεις στην ίδια τη Σύνο¬ 
δο (η οποία διαχρονικά ήταν υπέρ των 
αντιδραστικών αλλαγών), στην καθη¬ 
γητική κοινότητα και φυσικά στους φοι¬ 
τητές. Ήδη οι σύγκλητοι των μεγαλύ¬ 
τερων πανεπιστημίων της χώρας (Αθη¬ 
νών, ΕΜΠ, Θεσσαλονίκης, κα.) και δε¬ 
κάδες τμήματα ΑΕΙ έχουν ταχθεί ενάντια 
στις αλλαγές και απορρίπτουν τις «θέ¬ 
σεις διαβούλευσης» ως βάση διαλόγου. 
Η Ομοσπονδία των Καθηγητών (ΠΟΣ- 
ΔΕΠ) ήδη έκανε 24ωρη προειδοποιητι¬ 
κή απεργία στις 3/11, ενώ κάποιοι τοπι¬ 
κοί σύλλογοι πραγματοποίησαν 48ωρη 
απεργία στις 10-11 Νοεμβρίου. 

Εξελίξεις υπάρχουν στους φοιτητές 
και το φοιτητικό κίνημα. Τον Οκτώβριο 
πραγματοποιήθηκαν δύο γύροι γενικών 
συνελεύσεων και πάρθηκαν αγωνιστικές 
αποφάσεις σε περίπου 30 συλλόγους σε 
όλη τη χώρα, με κοινά πλαίσια ακροαρι¬ 
στερών παρατάξεων (ΕΑΑΚ, Αγ. Κινή¬ 
σεις, Σοσιαλιστική Σπουδαστική Πάλη) 
και της ΑΡΕΝ (από το χώρο του ΣΥΡΙ- 
ΖΑ). Κυρίως αποφασίστηκαν μονοήμε¬ 
ρες και διήμερες καταλήψεις, ενώ πραγ¬ 


ματοποιήθηκαν διαδηλώσεις -χωρίς ιδι¬ 
αίτερη μαζικότητα- σε όλες τις μεγάλες 
πόλεις. Στη διαδήλωση κατά τη διάρκεια 
της Συνόδου των Πρυτάνεων στο Ρέθυ¬ 
μνο συμμετείχαν πάνω από 1.000 φοιτη¬ 
τές, κυρίως από την Κρήτη και τη νότια 
Ελλάδα. 

Τα αγωνιστικά πλαίσια υπερίσχυ- 
σαν στις περισσότερες συνελεύσεις, δεν 
έλειψαν όμως και περιπτώσεις που υπερ¬ 
ψηφίστηκαν πλαίσια της κυβερνητικής 
ΠΑΣΠ και της ΔΑΠ. 

Η στάση των παρατάξεων 

Το κύριο θέμα συζήτησης ήταν οι 
προτάσεις του Υπουργείου Παιδείας, χω¬ 
ρίς βέβαια να λείπουν το Μνημόνιο, τα 
κυβερνητικά μέτρα, η μείωση της χρημα¬ 
τοδότησης για την παιδεία (ήδη φέτος 
30-40%). 

ΔΑΠ (Νέα Δημοκρατία): εμφανίζεται 
σε ελάχιστες συνελεύσεις και οι «θέσεις» 
της συμπυκνώνονται στο ότι για κανένα 
λόγο δεν πρέπει να ξαναγίνουν καταλή¬ 
ψεις και να χάσουμε μαθήματα. 

ΠΑΣΠ (ΠΑΣΟΚ): αποκηρύσσουν 
μετά βδελυγμίας οποιαδήποτε σχέση με 
το ΠΑΣΟΚ και δηλώνουν αυτόνομη- 
ανεξάρτητη παράταξη(Ι), αντίθετοι στο 
Μνημόνιο και στις αλλαγές στην τριτο¬ 
βάθμια εκπαίδευση. Λένε όμως ότι δεν 
είναι η σωστή ώρα για καταλήψεις... 

ΠΚΣ (ΚΚΕ): σχεδόν σε όλες τις συ¬ 
νελεύσεις (ανεξαρτήτως μαζικότητας) 
καταγγέλλουν τους πάντες και τα πάντα, 
δηλώνουν ότι οι γενικές συνελεύσεις εί¬ 
ναι μια εκφυλισμένη διαδικασία που γί¬ 
νεται με οριακούς αριθμούς και επομέ¬ 
νως η ΠΚΣ δεν μπορεί να συμμετέχει. 
Καλούν τους φοιτητές να στηρίξουν τις 
λεγάμενες «επιτροπές αγώνα» τους και 
το Μέτωπο Αγώνα Σπουδαστών (ΜΑΣ, 
ένα είδος φοιτητικού ΠΑΜΕ). 


ΕΑΑΚ: σε κάποιες πε¬ 
ριπτώσεις έχουν εμφα¬ 
νιστεί παρενέργειες από 
τα εσωτερικά τους προ¬ 
βλήματα (γεγονότα της 
Πάτρας, βλ. ΕΠ Οκτω¬ 
βρίου). Θέτουν κυρίως 
το θέμα των προτάσεων 
του Υπουργείου Παιδεί¬ 
ας, για τις οποίες όμως 
τονίζουν -για ακόμη μια 
φορά- παραπάνω απ’ ό,τι 
πρέπει σημεία ελάσσονος 
σημασίας. Φαίνεται να 
μην μπορούν να κατανο¬ 
ήσουν εντελώς την τομή που πραγματο¬ 
ποιείται στην τριτοβάθμια εκπαίδευση με 
τη μετατροπή της σε σούπερ μάρκετ με- 
ταλυκειακών σπουδών-υπηρεσιών. Στις 
τοποθετήσεις τους υπάρχει εκτενής ανα¬ 
φορά στο Μνημόνιο αλλά έχει εξαφανι¬ 
στεί πλήρως η οικονομική κρίση, η οποία 
αναφέρεται μόνο μαζί με την χρεοκοπία 
ως... προφάσεις και πρόσχημα της κυ¬ 
βέρνησης για την επιβολή μέτρων. 

Ως Σοσιαλιστική Σπουδαστική 
Πάλη προσπαθήσαμε για γενική συνέ¬ 
λευση σε όλους τους συλλόγους που πα¬ 
ρεμβαίνουμε και συμμετείχαμε σε κοινά 
πλαίσια με ΕΑΑΚ, Αγωνιστικές Κινήσεις 
και ΑΡΕΝ. Θέσαμε εξίσου τα θέματα της 
οικονομικής κρίσης και του Μνημονίου 
με τις αλλαγές στην παιδεία, που άλλω¬ 
στε είναι αξεδιάλυτα δεμένα. Προσπα¬ 
θήσαμε να κάνουμε σαφές σε όλους τους 
τόνους ότι το Μνημόνιο και τα βάρβαρα 
μέτρα που το συνοδεύουν όχι μόνο δεν 
είχαν κανένα αποτέλεσμα, αλλά όξυναν 
ακόμα περισσότερο την κρίση του ελλη¬ 
νικού καπιταλισμού και ήδη για το 2011 
σχεδιάζονται και άλλα μέτρα (ουσιαστι¬ 
κά άλλο ένα μνημόνιο). Ότι έχουμε μπει 
σ’ έναν ατέρμονο κύκλο κατάπτωσης 


του βιοτικού επιπέδου και των δικαιω¬ 
μάτων των εργαζομένων και της νεολαί¬ 
ας. Σ’ αυτή τη βάση θέσαμε τις κυβερνη¬ 
τικές «προτάσεις» ως μια τομή σε σχέση 
με τις παλιότερες «μεταρρυθμίσεις» (βλ. 
πιο αναλυτικά στην ΕΠ Οκτωβρίου). 

Οι φοιτητές έχουν να δώσουν στο 
κοντινό μέλλον μια τιτάνια μάχη ενά¬ 
ντια στην καταστροφή της δημόσιας 
παιδείας, το Μνημόνιο και τη χούντα 
που έχουν επιβάλει κυβέρνηση και Τρό¬ 
ικα. Όλες μας οι δυνάμεις πρέπει να δο¬ 
θούν ώστε το φοιτητικό κίνημα να γί¬ 
νει πυροδότης και αιχμή ενός ευρύτε¬ 
ρου κινήματος, μιας εξέγερσης φοιτη- 
τών-μαθητών-εργαζομένων, που θα συ- 
γκρουστεί με την πολιτική του Μνημο¬ 
νίου και θα παλέψει για την πτώση της 
ιδιότυπης χούντας κυβέρνησης-Τρόικας. 
Βάζοντας βάσεις και για ακόμα μεγαλύ¬ 
τερους αγώνες, που θα φτάσουν μέχρι 
την επιβολή μιας ριζικά διαφορετικής δι¬ 
αχείρισης της κοινωνίας και της οικονο¬ 
μίας, κόντρα στον παραλογισμό και τη 
βαρβαρότητα του καπιταλισμού. 


Μαθητές: Πρώτο «τεστ» κινητοποιήσεων 


Α πό αρχές Σεπτέμβρη, ο πρω¬ 
θυπουργός και η υπ. Παιδεί¬ 
ας Διαμαντοπούλου έδωσαν 
το στίγμα των κυβερνητικών σχεδίων 
για την εκπαίδευση, επικεντρώνοντας 
στην τριτοβάθμια, χωρίς όμως ν’ αφή¬ 
νουν εκτός και τη δευτεροβάθμια. Πα¬ 
ρόλο που οι ανακοινώσεις τους ήταν ένα 
νεοφιλελεύθερο παραλήρημα, χωρίς συ¬ 
γκεκριμένες προτάσεις, με γενικολογίες, 
ασάφειες και αντιφάσεις, εύκολα κατα¬ 
λάβαινε κανείς ότι πρόκειται για ένα σχέ¬ 
διο πλήρως ευθυγραμμισμένο με την πο¬ 
λιτική της Τρόικας. Ένα σχέδιο μετάλλα¬ 
ξης της εκπαίδευσης σε σούπερ-μάρκετ, 
κομμένο και ραμμένο στις ανάγκες απο¬ 
πληρωμής του χρέους, ουσιαστικά ένα 
μίνι μνημόνιο για την παιδεία. 

Το περίφημο «νέο σχολείο» της Δια- 
μαντοπούλου θα είναι το σχολείο της 
υποχρηματοδότησης, της εγκατάλειψης, 
των κατηργημένων ενιαίων αναλυτικών 
προγραμμάτων, όπου ο κάθε μαθητής θα 
επιλέγει το δικό του «πρόγραμμα σπου¬ 
δών». Δεν χρειάζεται μεγάλη φαντασία 
για να καταλάβει κανείς ότι αυτή η «επι¬ 


λογή» θα είναι σκληρότατα ταξική, με 
βάση τις οικονομικές δυνατότητες της 
κάθε οικογένειας. 

Η παράδοση που θέλει τους μαθητές 
να ανοίγουν πρώτοι τον χορό των κινη¬ 
τοποιήσεων συνεχίστηκε και φέτος, μετά 
και τις ανακοινώσεις για την παιδεία και 
τις ελλείψεις καθηγητών στα σχολεία. 
Έτσι, τον Οκτώβριο εκατοντάδες λύκεια 
και γυμνάσια ήταν σε κατάληψη. Όμως 
οι μαθητές δεν μπόρεσαν να επικεντρώ¬ 
σουν άμεσα και πετυχημένα στα κεντρι¬ 
κά ζητήματα της εκπαίδευσης και του 
Μνημονίου, αν και το γενικότερο κλίμα 
ανασφάλειας, αγανάκτησης και οργής 
για το ζοφερό μέλλον που περιμένει τους 
νέους ήταν η αιτία των κινητοποιήσεων. 

Υπήρξαν ωστόσο αρκετά ελπιδοφό- 
ρα δείγματα για μια ανασυγκρότηση του 
μαθητικού κινήματος, τόσο στα αιτήμα¬ 
τα όσο και στην οργάνωση και τη μα¬ 
χητικότητα των κινητοποιήσεων. Πχ. ο 
αγώνας των μαθητών στα Χανιά, όπου 
δημιουργήθηκαν και μορφές αυτοορ¬ 
γάνωσης (έστω σ’ ένα πρώτο επίπεδο). 
Στην παρέλαση της 28ης Οκτωβρίου, πε¬ 


ρίπου 300 μαθητές ήρθαν σε σύγκρουση 
με τα ΜΑΤ και εν μέσω χειροκροτημά¬ 
των από γονείς και καθηγητές έσπασαν 
των κλοιό των δυνάμεων καταστολής, 
διέκοψαν την παρέλαση και πραγματο¬ 
ποίησαν διαδήλωση στο κέντρο της πό¬ 
λης, που κατέληξε σε καθιστική διαμαρ¬ 
τυρία, Στην Πάτρα, όπου ζητήθηκε από 
τους μαθητές να βάλουν χρήματα για να 
πληρωθεί το πετρέλαιο θέρμανσης, αυτοί 
αρνήθηκαν προχωρώντας σε καταλήψεις 
με τη στήριξη των γονιών τους! 

Η Μαθητική Αντεπίθεση συμμετεί¬ 
χε πρώτη φορά σαν ομάδα σε μαθητικές 
κινητοποιήσεις. Στα σχολεία που παρεμ¬ 
βαίνουμε, προτείναμε να γίνουν συνε¬ 
λεύσεις και να συζητηθούν από τους μα¬ 
θητές τα προβλήματά μας, ο τρόπος που 
θα κινητοποιηθούμε, ενώ προσπαθήσα¬ 
με να στρέψουμε τη συζήτηση στην καρ¬ 
διά των προβλημάτων, στα μέτρα για την 
παιδεία αλλά και συνολικότερα στην πο¬ 
λιτική Μνημονίου-Τρόικας. Σε όλα τα 
σχολεία προτείναμε κατάληψη και δια¬ 
δήλωση, ενώ βάλαμε και το θέμα της δη¬ 
μιουργίας Συντονιστικού Μαθητών στη 


Θεσσαλονίκη. Κυκλοφορήσαμε προκή¬ 
ρυξη υπέρ των καταλήψεων και με τις θέ¬ 
σεις μας για την οργάνωση των αγώνων 
(αυτοοργάνωση, διαδηλώσεις και κατα¬ 
λήψεις, άνοιγμα στην κοινωνία), καθώς 
και τη δεύτερη εφημερίδα της ομάδας με 
ποικιλία θεμάτων για την εκπαίδευση, 
διάφορους εργατικούς αγώνες, νέα από 
τις κινητοποιήσεις στο εξωτερικό κα. 

Η επίθεση κυβέρνησης-Τρόικας στη 
νεολαία αναμένεται να ενταθεί το επό¬ 
μενο διάστημα, επιστρατεύοντας ακόμα 
περισσότερο την καταστολή και την ωμή 
βία. Οι μαθητές έδειξαν ότι βρίσκονται 
σε ετοιμότητα και αν αξιοποιήσουν την 
εμπειρία απ’ αυτές τις πρώτες κινητοποι¬ 
ήσεις, αν ενωθούν με τους φοιτητές και 
τους εργαζόμενους και λύσουν τα χρόνια 
προβλήματα του μαθητικού κινήματος, 
μπορούν να δημιουργήσουν ένα κίνημα 
που θα αποτελέσει τον άξονα ακόμα και 
για μια γενικευμένη εξέγερση ενάντια 
στην κυβέρνηση. 

ΕΡΓΑΖΟΜΕΝΟΙ 


Εργατική Πάλη 11 


Να μονιμοποιηθούν όλοι οι συμθασιούχοι 
του Υπουργείου Πολιτισμού 



Τ ην Τετάρτη 13/10, συμ- 
βασιούχοι του υπουρ¬ 
γείου Πολιτισμού πραγ¬ 
ματοποίησαν κατάληψη του αρ¬ 
χαιολογικού χώρου της Ακρόπο¬ 
λης, διαμαρτυρόμενοι για τη μη 
καταβολή των δεδουλευμένων 
τους, τη μη μονιμοποίηση και 
την επικείμενη απόλυσή τους το 
Νοέμβριο. Στις 5:00 το πρωί της 
επομένης, έκαναν την εμφάνι¬ 
ση τους δυνάμεις της αστυνομί¬ 
ας και των ΜΑΤ, με σαφή εντο¬ 
λή να “ανοίξει” για το κοινό ο 
αρχαιολογικός χώρος. Οι εργα¬ 
ζόμενοι, που βρίσκονταν μέσα 
από το προηγούμενο βράδυ, τις 
εμπόδισαν να σπάσουν το λου- 
κέτο της κεντρικής πύλης, οπό¬ 
τε οι δυνάμεις καταστολής έσπα¬ 
σαν πλαϊνό συρματόπλεγμα και 
μπήκαν στο χώρο, κάνοντας 
εκτεταμένη χρήση χημικών και 
ασκώντας σωματική και λεκτική 
βία σε όποιον βρέθηκε μπροστά 
τους. Ξυλοκοπήθηκαν εργαζό- 
μενοι-συμβασιούχοι του ΥΠΠΟ, 
έλληνες και ξένοι δημοσιογρά¬ 
φοι, με αποτέλεσμα να τραυμα¬ 
τιστούν αρκετοί και να συλλη- 
φθεί ένας μόνιμος εργαζόμενος 
(αρχαιοφύλακας) της Ακρόπο¬ 
λης, ο οποίος οδηγήθηκε με χει¬ 
ροπέδες στο πλησιέστερο αστυ¬ 
νομικό τμήμα. 

Η πλειοψηφία των συμβα- 
σιούχων του υπουργείου Πολι¬ 
τισμού είναι απλήρωτοι για αρ¬ 
κετούς μήνες. Αρκετοί έχουν να 
πληρωθούν για 22 ολόκληρους 
μήνες και περί τους 320 εργα¬ 
ζόμενους απολύονται στις αρ¬ 
χές Νοεμβρίου βάσει του ΠΔ 
164/2004 του Παυλόπουλου. Το 
συγκεκριμένο προεδρικό διά¬ 
ταγμα θέσπισε το 24μηνο, που 


απαγορεύει σ’ έναν εργαζόμενο 
να απασχολείται για περισσότε¬ 
ρους από 24 μήνες με την ίδια ει¬ 
δικότητα στον ίδιο φορέα, με κύ¬ 
ριο στόχο να μην μπορεί να δι- 
εκδικήσει μονιμότητα. Για πα¬ 
ράδειγμα, ένας εργαζόμενος με 
πτυχίο αρχαιολόγου δεν μπο¬ 
ρεί μετά το πέρας των 24 μηνών 
να εργαστεί ξανά στο ΥΠΠΟ ως 
αρχαιολόγος. Πρόκειται για ωμή 
κατάργηση των σπουδών, του 
πτυχίου, των γνώσεων και της 
εμπειρίας των εργαζομένων. 

Η νεοφιλελεύθερη πολιτι¬ 
κή ΠΑΣΟΚ-ΝΔ-ΕΕ-κεφαλαίου 
τα τελευταία 15 περίπου χρό¬ 
νια όσον αφορά στις προσλή¬ 
ψεις στο δημόσιο τομέα, μείωσε 
τους μόνιμους διορισμούς αντι¬ 
καθιστώντας τους με ελαστικές 
σχέσεις εργασίας (συμβασιού- 
χοι, δΠ§ε, ωρομίσθιοι κλπ.), δη¬ 
μιουργώντας στρατιές επισφα¬ 
λών εργαζόμενων, ομήρων των 
κυβερνήσεων. Τόσο η προηγού¬ 
μενη κυβέρνηση της ΝΔ όσο 
και η σημερινή χούντα ΠΑΣΟΚ- 
Τρόικας έχουν “γραμμή” απόλυ¬ 


σης όλων αυτών των εργαζομέ¬ 
νων και χρησιμοποιούν αδίστα¬ 
κτα κάθε μέσο για να το πετύ- 
χουν (νόμους, προεδρικά δια¬ 
τάγματα, αστυνομική βία κλπ.). 
Πάντα στο όνομα της «σωτηρί¬ 
ας της χώρας», δηλαδή της απο¬ 
πληρωμής του χρέους στους δα- 
νειστές-τοκογλύφους! 

Με την ανεργία να καλπάζει 
και ακόμα πιο βάρβαρα μέτρα να 
ετοιμάζονται, η αντίσταση στις 
απολύσεις στο δημόσιο, η διεκ¬ 
δίκηση σταθερής και αξιοπρε¬ 
πούς εργασίας για όλους, είναι 
πια ζήτημα ζωής και θανάτου για 
τους εργαζόμενους. Η υπερά¬ 
σπιση του δικαιώματος στη δου¬ 
λειά πρέπει να πάει μέχρι το τέ¬ 
λος, με σκληρούς ταξικούς αγώ¬ 
νες. με τους εργαζόμενους, τους 
ανέργους, τα φτωχά λαϊκά στρώ¬ 
ματα και τη νεολαία στον δρόμο. 
Μέχρι να ανατραπεί η χούντα 
του Μνημονίου και της Τρόικας 
και να φύγει αυτή η άθλια κυβέρ¬ 
νηση μαζί με κάθε επίδοξο συνε¬ 
χιστή της. 


Θάνατος αιγύπτιου αλιεργάτη εν ώρα εργασίας 


Την τελευταία του πνοή άφησε το βράδυ της 
Τετάρτης 3 Νοεμβρίου ο αιγύπτιος αλιεργάτης στο 
Μαρμαρά Χαλκιδικής Ασσούρ Αλ Χινινί εν ώρα ερ¬ 
γασίας. Είχε κατέβει από τις 11:30 με τη βάρκα για 
να τοποθετήσει τις λάμπες που χρησιμοποιούνται 
στο μάζεμα των ψαριών και αφού καθυστέρησε 
να επιστρέφει, ο συνάδελφός του πάνω στο καΐκι 
αντιλήφθηκε ότι έπαθε κάτι. Τον βρήκε νεκρό και 
κάλεσε ασθενοφόρο. Η Ιατροδικαστική Υπηρεσία 
Θεσσαλονίκης διαπίστωσε θάνατο από εγκεφαλι¬ 
κό, ενώ η Λιμενική Αρχή Νέων Μουδανιών έκανε 
μια τυπική προανάκριση πιστοποιώντας απλά τον 
θάνατό του. Ο εργοδότης του Γεώργιος Χόλης το 
μόνο που έκανε ήταν να πληρώσει τα αεροπορικά 
εισιτήρια για να σταλεί η σορός του άτυχου ψαρά 
στην πατρίδα του όσο το δυνατόν γρηγορότερα 
και να μην πάρει το θέμα διαστάσεις. 

Αυτό που δεν ήθελε ο κ. Χόλης να μαθευτεί 
ήταν τα απάνθρωπα εξαντλητικά ωράρια με τα 
οποία δουλεύουν οι αιγύπτιοι ψαράδες. Το βρά¬ 
δυ είναι 8 με 10 ώρες συνολικά στη θάλασσα και 
την ημέρα για 2 και παραπάνω ώρες επισκευάζουν 
τα καΐκια και τα σύνεργα. Ήταν επίσης η ασφάλι¬ 
ση-κοροϊδία που τους παρέχει. Από το 2004 όλοι οι 
αλιεργάτες πέρασαν στον ΟΓΑ, ο οποίος δεν τους 


καλύπτει ούτε καν πολλά βασικά φάρμακα, ενώ 
δεν πληρώνονται τους τέσσερις χειμερινούς μή¬ 
νες που δεν έχουν δουλειά. Ο Αλ Χινινί είχε πρό¬ 
βλημα με την υγεία του -είχε ξαναπάθει εγκεφαλι¬ 
κό πριν από πέντε χρόνια- και δεν είχε την επιλο¬ 
γή να φύγει, αφού είχε να ταΐσει οικογένεια με τρία 
παιδιά και έμενε στην Ελλάδα με Πράσινη Κάρτα. 
Δεν είναι ο μόνος: οι αλιεργάτες που τραυματίζο¬ 
νται, σκοτώνονται ή χάνονται στη θάλασσα φθά¬ 
νουν κάθε χρόνο διψήφιο νούμερο. Για την επικίν¬ 
δυνη αυτή εργασία δεν τους δίνονται ούτε τα μισά 
δεδουλευμένα, ενώ η σύμβαση εργασίας είναι ένα 
λευκό χαρτί που μετά την υπογραφή του αλιεργάτη 
το συμπληρώνει όπως θέλει ο εργοδότης. 

Στη μεγάλη απεργία που κράτησε από τον πε¬ 
ρασμένο Ιανουάριο μέχρι τον Απρίλιο, οι αιγύπτι- 
οι αλιεργάτες δεν κέρδισαν τα δεδουλευμένα τους. 
Δικαιώθηκαν όμως στα μάτια της ελληνικής κοινω¬ 
νίας. Τώρα είναι η ώρα να ενωθούμε όλοι μαζί στον 
αγώνα ενάντια στη λαίλαπα του ΔΝΤ, για να προ¬ 
ασπίσουμε τις ίδιες τις ζωές μας από το ξεζούμισμα 
των καπιταλιστών και τα «ατυχήματα»-δολοφονίες 
εργατών. Γιατί τα αφεντικά μπορεί να μιλάνε για 
κέρδη και ζημιές - αλλά εμείς οι εργάτες πρέπει 
να μιλήσουμε για ανθρώπινες ζωές. 



ΣΤΗΝ ΚΛΙΝΗ ΤΟΥ ΠΡΟΚΡΟΥΣΤΗ 


μισθοί και δαπάνες του Δημοσίου 

Στο στόχαστρο του νέου κύματος κυβερνητικής επίθε¬ 
σης μπαίνει πλέον όχι η «σπατάλη του δημοσίου» (όπως δι¬ 
αδίδουν) αλλά το ίδιο το κοινωνικό κράτος και οι δημό¬ 
σιοι υπάλληλοι (μισθοί, μονιμότητα, εργασιακές σχέσεις 
κα.). Με το δήθεν «Ενιαίο» Μισθολόγιο που ετοιμάζεται, 
τα ΜΜΕ, πιστά όργανα κυβέρνησης-ΕΕ-ΔΝΤ, έχουν στο- 
χοποιήσει τους μισθούς των δημοσίων υπαλλήλων, όχι βέ¬ 
βαια για να σταματήσουν οι αδικίες, οι «ειδικοί λογαρια¬ 
σμοί» ή για να ενταχθούν όλα τα επιδόματα (γενικά ή κλα¬ 
δικά) στους βασικούς μισθούς... 

Ο στόχος τους είναι απλός και πολλαπλός: 

α) Να ορίσουν, αρχικά για τους νεοεισερχόμενους και 
μετά για όλους, μισθούς οριακής επιβίωσης με δικαιολο¬ 
γία την εξίσωσή τους προς τα κάτω με τους μισθούς του 
ιδιωτικού τομέα. Αποσιωπούν βέβαια το γεγονός ότι οι μι¬ 
σθοί στον ιδιωτικό τομέα είναι ήδη στα όρια της πείνας 
(740 ευρώ μικτά) και συρρικνώνονται συνεχώς, κάτω από 
την πίεση της εργοδοτικής τρομοκρατίας και του εφιάλτη 
της ανεργίας - και με την προετοιμαζόμενη κατάργηση των 
συλλογικών συμβάσεων θα πέσουν ακόμα χαμηλότερα! 

β) Να συνδέσουν μισθό-παραγωγικότητα (με βάση 
την αξιολόγηση) και να ανοίξουν το δρόμο για διαφορε¬ 
τικούς μισθούς ανά ειδικότητα/κατηγορία/τομέα. Επί¬ 
σης, σύμφωνα με το Μνημόνιο για «σύνδεση αμοιβής- 
παραγωγικότητας», το κίνητρο απόδοσης (σήμερα 100 
ευρώ) και αργότερα και άλλα κομμάτια του μισθού θα συν¬ 
δεθούν με την αξιολόγηση. 

γ) Να περικόψουν το μεγαλύτερο μέρος των επιδομά¬ 
των. Σύμφωνα με το Μνημόνιο, η μισθολογική δαπάνη στο 
δημόσιο πρέπει να μειωθεί κατά 2,7 δις ευρώ το 2011 και 
μέχρι 5 δις σε βάθος τριετίας. Προφανώς αυτά θα προκό¬ 
ψουν από δραστική περικοπή των προσλήψεων αλλά και 
περικοπή ή κατάργηση σχεδόν όλων των επιδομάτων στις 
διάφορες κατηγορίες δημοσίων υπαλλήλων. Τα μόνα που 
θα μείνουν άθικτα -ωστόσο «παγωμένα»- είναι το οικογε¬ 
νειακό επίδομα και τα επιδόματα θέσης. Και αυτά προς το 
παρόν. Ειδικότερα, τα επιδόματα εξωδιδακτικής απασχό¬ 
λησης (288 ευρώ μετά τις περικοπές, από 355 που ήταν 
πριν) και διδακτικής προετοιμασίας (85 ευρώ από 105) βρί¬ 
σκονται στο στόχαστρο. Είναι σχεδόν βέβαιο ότι θα κα- 
ταργηθούν και στην καλύτερη περίπτωση ένα μικρό μέρος 
τους (όχι πάνω από 100-150 ευρώ) θα ενσωματωθεί στο 
βασικό μισθό, καθώς έχουμε το... ελάττωμα να «είμαστε 
πολλοί» και να «επιβαρύνουμε πολύ τον προϋπολογισμό». 

Η κυβέρνηση, για να εμφανίσει μείωση του ελλείμμα¬ 
τος, έχει προχωρήσει σε άτυπη στάση πληρωμών σε βα¬ 
σικές υποχρεώσεις του δημοσίου. Μεγαλύτερα θύματα 
η υγεία και η παιδεία, όπου η χρηματοδότηση των σχο¬ 
λικών επιτροπών μειώθηκε κατά το 1/3. Έτσι, τα περισ¬ 
σότερα σχολεία, ιδιαίτερα όσα έχουν χρέη από υποχρεώ¬ 
σεις στο παρελθόν, αδυνατούν να καλύψουν βασικές ανά¬ 
γκες. Η κατάσταση θα χειροτερέψει το 2011, με την εφαρ¬ 
μογή του διαβόητου «Καλλικράτη», οπότε σε κάθε δήμο 
θα υπάρχουν μόνο δύο σχολικές επιτροπές, μία για την 
α’βάθμια και μία για την β’βάθμια εκπαίδευση (μόνο οι δή¬ 
μοι με πάνω από 300.000 κατοίκους θα μπορούν να έχουν 
περισσότερες). Κάθε σχολείο θα παραδώσει τη διαχείρισή 
του στο δήμο. Με την τραγική οικονομική κατάσταση των 
περισσότερων δήμων, είναι βέβαιο ότι θα οδηγηθούμε σε 
κλείσιμο σχολείων ή σε επιβολή τοπικής φορολογίας και 
διδάκτρων για να μπορέσουν να λειτουργήσουν. 

Δεν υπάρχει κανένας «Μεσσίας» που θα μας σώσει. 
Πρέπει ο καθένας και όλοι μαζί να καταπιαστούμε σοβαρά 
με την οργάνωση ενός μετώπου όλων των δημοσίων υπαλ¬ 
λήλων για να μην περάσει το νέο «φτωχολόγιο» - και ενός 
μετώπου με γονείς, μαθητές και όλη την κοινωνία για να 
σώσουμε τα σχολεία από την οικονομική κατάρρευση. Με 
μαζική συμμετοχή στις γενικές συνελεύσεις, με κοινές συ¬ 
νελεύσεις και δράσεις με τους γονείς, με επιτροπές αγώ¬ 
να σε κάθε σχολείο, σύλλογο, περιοχή και συντονιστικά σε 
κάθε πόλη και πανελλαδικά, να οργανώσουμε έναν μαζι¬ 
κό και ανυποχώρητο αγώνα διάρκειας, με στόχο τη Γενι¬ 
κή Απεργία Διάρκειας, για να ακυρωθούν τα βάρβαρα μέ¬ 
τρα, να διαγράφει το χρέος, να φύγει η άθλια κυβέρνηση 
του ΠΑΣΟΚ και η χούντα του Μνημονίου και της Τρόικας. 

ΑΝΤΕΠΙΘΕΣΗ ΤΩΝ ΕΚΠΑΙΔΕΥΤΙΚΩΝ 

Εργατική άνοιξη στην καρδιά τοα 


παγκόσμιου εργαστηρίου” 


Περίληψη από άρθρο 
τον Ντανιέλ Σαμπάι στο 
ΙηίετηαϋοηαΙ νίβλνροΐηΐ 

Μια σειρά συγκρούσεων και 
απεργιών από τον Μάιο ως τον 
Ιούνιο έχουν επηρεάσει μεγάλο 
αριθμό βιομηχανικών μονάδων 
στην Κίνα. Σ’ αυτή τη χώρα, που 
το εργατικό δυναμικό είναι το με¬ 
γαλύτερο στον κόσμο και η οποία 
αποτελεί μια τεράστια αγορά, οι 
εργατικές κινητοποιήσεις είναι 
πολύ συχνές, αν και σπάνια τυγ¬ 
χάνουν της προσοχής των δυτικών 
ΜΜΕ. Σύμφωνα με το επίσημο κι¬ 
νέζικο περιοδικό «ΟιιίΙοοΕ ννεεΕ- 
1γ», 280.000 εργατικές κινητοποιή¬ 
σεις έγιναν το 2008 και αυξήθηκαν 
κατά 30% το α εξάμηνο του 2009. 

Μια υποδειγματική απεργία 

Το απεργιακό κύμα ξεκίνησε 
από το εργοστάσιο της Ηοηάα στο 
ΡοδΚαπ. Παρά την απόλυση των 
ηγετών της απεργίας και τις από¬ 
πειρες να διχαστεί η ηγεσία, οι ερ¬ 
γαζόμενοι παρέμειναν ενωμένοι σ’ 
όλη τη διάρκεια της 15νθήμερης 
σύγκρουσης. Το 80% είναι σπου¬ 
δαστές τεχνικών σχολών με επιχει¬ 
ρησιακές συμβάσεις εργασίας. Δεν 
προστατεύονται από την ισχύουσα 
εργατική νομοθεσία και οι μισθοί 
τους είναι πολύ χαμηλότεροι από 
άλλων εργαζομένων. 

Η απεργία έδειξε την αποφασι- 
στικότητά τους να επιβάλλουν αξι¬ 
οπρεπείς συνθήκες εργασίας. Δε 
δίστασαν να ξεσκεπάσουν το μο¬ 
ντέλο ανάπτυξης που στηρίζεται 
στη φτηνή εργασία και την άγρια 
εκμετάλλευση, με τις επιχειρήσεις 
να πληρώνουν πολύ χαμηλούς μι¬ 
σθούς ενώ βγάζουν υπέρογκα κέρ¬ 
δη. Οι νεαροί εργαζόμενοι της 
Ηοηάα δεν κινητοποιήθηκαν για 
την καταβολή δεδουλευμένων ή 
την εφαρμογή δικαιωμάτων τους, 
όπως συμβαίνει συνήθως στην 
Κίνα, αλλά για να πάρουν πραγμα¬ 
τικές αυξήσεις. Η απεργία υποχρέ¬ 
ωσε τη Ηοηάα να σταματήσει για 
αρκετές μέρες την παραγωγή, να 
διαπραγματευτεί με εκπροσώπους 
των απεργών, να δεχτεί σημαντι¬ 
κές αυξήσεις στους μισθούς και 
βελτίωση των συνθηκών εργασίας. 

Σαν επακόλουθο της εργατι¬ 
κής νίκης στη Ηοηάα, θυγατρικές 
επιχειρήσεις των Ηοηάα, Τογοία, 
Μίίδιιπιί Εΐεοίπε, Νίρροπ δΕεεί 
ΟΗδδ, Αΐδίπηίΐεο και πολλών άλ¬ 
λων ήρθαν αντιμέτωπες με κινη¬ 
τοποιήσεις και υποχρεώθηκαν να 
παραχωρήσουν αυξήσεις στους μι¬ 
σθούς. Σύμφωνα με τα ΜΜΕ, ορι¬ 
σμένες εταιρίες ή ακόμα και τοπι¬ 
κές αρχές προχώρησαν σε αυξή¬ 
σεις μισθών πριν καν να αρχίσουν 
οι συγκρούσεις. 


Τα σταφύλια της οργής 

Περίπου 130 εκατομμύρια εσω¬ 
τερικοί μετανάστες φεύγουν από 
την φτώχεια της υπαίθρου, αποτε¬ 
λώντας το μεγαλύτερο μέρος των 
ανειδίκευτων εργατών στις κινεζι¬ 
κές βιομηχανικές μεγαλουπόλεις 
ή στα μεγάλα αστικά κέντρα. Με 
το σύστημα ΗιιΕοιι (πιστοποιητι¬ 
κό διαμονής), δεν θεωρούνται από 
τις αρχές ως εργάτες των πόλεων. 
Είναι «λαθραίοι» στην ίδια τους τη 
χώρα, χωρίς πρόσβαση σε δημό¬ 
σιες υπηρεσίες ή κοινωνική προ¬ 
στασία. Τα παιδιά τους δεν μπο¬ 
ρούν να παρακολουθούν το κρα¬ 
τικό σχολείο. Κερδίζουν λίγο πα¬ 
ραπάνω από 200 δολάρια το μήνα, 
που δεν καλύπτουν ούτε τον πλη¬ 
θωρισμό. 

Η τεράστια οικονομική ανά¬ 
πτυξη ελάχιστα ωφέλησε τους ερ¬ 
γαζόμενους. Οι κοινωνικές ανισό¬ 
τητες αυξήθηκαν ιδιαίτερα ανά¬ 
μεσα στις πόλεις και την ύπαιθρο. 
Από το 1995 ως το 2004, το «κό¬ 
στος εργασίας» τριπλασιάστη¬ 
κε στις μεγάλες επιχειρήσεις, ενώ 
η παραγωγικότητα πενταπλασιά- 
στηκε, οδηγώντας σε πτώση κατά 
43% του κόστους εργασίας ανά 
μονάδα προϊόντος. Το μερίδιο του 
εργατικού εισοδήματος μειώθηκε 
κατά 10% μέσα σε 15 χρόνια, μει¬ 
ώνοντας και την κατανάλωση των 
νοικοκυριών. 

Οι αρχές από την πλευρά τους 
καλοδέχονται τις αυξήσεις μισθών. 
Η κυβέρνηση χρειάζεται την ανα¬ 
ζωογόνηση της εγχώριας κατα¬ 
νάλωσης, ώστε να αντισταθμίσει 
την επιβράδυνση των εξαγωγών. 
Η βελτίωση των συνθηκών ζωής 
συμβάλλει στη διατήρηση της πο¬ 
λιτικής σταθερότητας. Οι εργα¬ 
τικοί αγώνες των τελευταίων μη¬ 
νών έγιναν σε ξένες εταιρείες, κυ¬ 
ρίως γιαπωνέζικες, επιτρέποντας 
στην κυβέρνηση να επιρρίψει την 
ευθύνη για την εργατική οργή στις 
ξένες επιχειρήσεις και να ενισχύ- 
σει το εθνικό αίσθημα. Δεν φοβά¬ 
ται ότι οι αυξήσεις των μισθών θα 
μειώσουν την ελκτικότητα της χώ¬ 
ρας. Το μισθολογικό κόστος στην 
Κίνα δεν αποτελεί το μοναδικό πα¬ 
ράγοντα που εξηγεί τις ξένες επεν¬ 
δύσεις. Οι μέσοι μισθοί στην Ταϊ¬ 
λάνδη, τις Φιλιππίνες, το Βιετνάμ 
και την Ινδονησία είναι τώρα πια 
ακόμα χαμηλότεροι. Όμως, το κι¬ 
νέζικο «απόθεμα» εργατικού δυνα¬ 
μικού είναι ασύγκριτα μεγαλύτερο 
- και επιπλέον οι επιχειρήσεις μπο¬ 
ρούν να μετεγκαθίστανται εύκολα 
στο εσωτερικό της κινέζικης επι¬ 
κράτειας, όπου η γη και οι μισθοί 
είναι φθηνότερα. Αυτή η αναδιορ¬ 
γάνωση τους επιτρέπει να ξεπερά- 
σουν τη μείωση του εργατικού δυ¬ 
ναμικού στις παράκτιες βιομηχανι¬ 
κές περιοχές. Ο βασικός λόγος που 


οι περισσότερες εταιρίες επενδύ¬ 
ουν στην Κίνα είναι οι τεράστιες 
δυνατότητες της αναπτυσσόμενης 
εγχώριας αγοράς, ιδιαίτερα μετά 
και την αύξηση των μισθών. 

Ενίσχυση των εργατικών 
δικαιωμάτων 

Η ανανεωμένη μαχητικότη¬ 
τα της εργατικής τάξης τροφοδο¬ 
τείται και από το νέο νόμο «για 
τις συμβάσεις εργασίας», με κύριο 
στόχο να περιοριστούν οι εργοδο- 
τικές καταχρήσεις στις απολύσεις 
και την μη πληρωμή δεδουλευμέ¬ 
νων. Η κυβέρνηση ελπίζει ότι τώρα 
που υπάρχει ανάγκη για σταθερό 
εργατικό δυναμικό, η μεγαλύτερη 
προστασία της εργασίας θα μειώ¬ 
σει τον αριθμό των εργαζομένων 
που φεύγουν από τις επιχειρήσεις 
στη διάρκεια κάθε περιόδου λόγω 
των μη ικανοποιητικών μισθών. 

Περισσότερο επωφελήθηκαν 
από το νόμο οι πιο μορφωμένοι 
και εξειδικευμένοι εργαζόμενοι, 
κυρίως οι νέοι, που προσβλέπουν 
σε μια αξιοπρεπή ζωή στα μεγάλα 
αστικά κέντρα. Γι’ αυτό και οι πρό¬ 
σφατες εργατικές νίκες θα επηρε¬ 
άσουν πιθανότατα σημαντικά την 
κοινωνική κατάσταση. Η κυβέρ¬ 
νηση ελπίζει ότι η άνοδος των μι¬ 
σθών θα κατευνάσει τις κοινωνικές 
εντάσεις, δεν αποκλείεται όμως οι 
απεργίες να εξαπλωθούν. 

Στον αγώνα στη Ηοηάα, εντυ¬ 
πωσιακή ήταν η σαφής απόρριψη 
από τους απεργούς του επίσημου 
συνδικάτου, της «Πανκινεζικής 
Ομοσπονδίας Συνδικάτων», που 
ελέγχεται από το ΚΚΚ. Οι εκπρό¬ 
σωποί της, που λειτούργησαν ως 
απεργοσπάστες και ένθερμοι συ- 
νεργοί της αστυνομίας, αμφισβη¬ 
τήθηκαν ευρύτατα. Σε τρία του¬ 
λάχιστον εργοστάσια της Ηοη<3&, 
οι απεργοί διεκδίκησαν το δικαί¬ 
ωμα να εκλέξουν δικούς τους εκ¬ 
προσώπους και να αναδιοργανώ¬ 
σουν το συνδικάτο τους. Σε ιδιαί¬ 
τερα δύσκολες συνθήκες, αυτή η 
ικανότητα αυτοοργάνωσης υπήρ¬ 
ξε αξιοθαύμαστη, καλλιεργώντας 
την ανάπτυξη μιας νέας συνείδη¬ 
σης της εργατικής τάξης. 

Οι συγκρούσεις επικεντρώθη¬ 
καν μέχρι τώρα στην οικονομία και 
οι αρχές παραμένουν σε επαγρύ¬ 
πνηση, φοβούμενες την πιθανότη¬ 
τα να μετατραπούν σε ευρεία πο¬ 
λιτική αμφισβήτηση. Πολύ πιο δύ¬ 
σκολα στο μέλλον η κυβέρνηση θα 
καταφέρει να ελέγξει τους αγώνες 
μέσω της Ομοσπονδίας Συνδικά¬ 
των. Οι νέες γενιές εργαζομένων 
έδειξαν ότι είναι έτοιμες να οργα¬ 
νωθούν συλλογικά και να απαι¬ 
τήσουν το μερίδιό τους από τους 
καρπούς της ανάπτυξης. 



ΧΙΛΗ 

Πάνω από 1.500 εργαζόμενοι του ορυχεί¬ 
ου ΟοΙΙαΗιιαδί (έχει το τρίτο μεγαλύτερο απόθε¬ 
μα χαλκού στον κόσμο και καλύπτει το 33% των 
παγκόσμιων εξαγωγών) προχώρησαν σε απεργία 
διάρκειας από τις 4/11 απαιτώντας αύξηση των 
μισθών και των δαπανών για κοινωνική ασφάλι¬ 
ση, υγεία, παιδεία. Στις διαπραγματεύσεις με τη 
διοίκηση της εταιρείας ξεκαθάρισαν ότι θα συ- 
νεχίσουν τις κινητοποιήσεις μέχρι να ικανοποι¬ 
ηθούν τα αιτήματά τους (οι τοπικές αρχές διέ¬ 
διδαν ψέματα ότι το ορυχείο λειτουργεί κανονι¬ 
κά) και διαδήλωσαν μαζί με τις οικογένειές τους 
στην κοντινότερη πόλη του Ικουίκε των Ανδεων. 

ΜΕΞΙΚΟ 

Οι φτωχοί αγρότες των κοινοτήτων της Πα- 
πάντλα κατηγόρησαν τον δήμαρχο και τη δη¬ 
μοτική του παράταξη (που εκλέγησαν πριν από 
ενάμιση μήνα) γιατί δεν υλοποίησαν καμία από 
τις προεκλογικές τους δεσμεύσεις, οι οποίες εί¬ 
χαν καταγραφεί επίσημα ενώπιον συμβολαιο¬ 
γράφου και ήταν: ανακατασκευή του 30 χιλιομέ¬ 
τρων αυτοκινητόδρομου προς το Καηεΐιο ΡΙ&γα, 
μείωση των τιμών των εισιτηρίων (που είναι 
απαγορευτικές για τους εξαθλιωμένους αγρότες, 
δηλ. το 80% του πληθυσμού), κατασκευή σχο¬ 
λείων, κλινικών κα. 300 διαδηλωτές του Κινήμα¬ 
τος Πολιτών δεταίϊη ΟΗτΐε έστησαν ένα γάιδα¬ 
ρο στην είσοδο του δημαρχείου και απαίτησαν 
από τον δήμαρχο να τον καβαλήσει και να φύγει, 
αλλά ο τελευταίος κλείστηκε στο γραφείο του. 
Οι διαδηλωτές πέταξαν αυγά στο δημαρχείο και 
μετά από λαϊκή συνέλευση προχώρησαν στη δη¬ 
μιουργία νέου αυτόνομου δήμου. 

ΙΡΛΑΝΔΙΑ 

Στις 3/11 πραγματοποιήθηκε στο Δουβλίνο 
διαδήλωση 40.000 φοιτητών -η μεγαλύτερη εδώ 
και 50 χρόνια- ενάντια στα σχέδια του κυβερνώ- 
ντος κόμματος Είαηηα Εαίΐ να αυξήσει τα δίδα¬ 
κτρα στα πανεπιστήμια στα 3.000 ευρώ. Έτσι η 
κυβέρνηση θέλει να συγκεντρώσει 80 εκ. ευρώ 
(το δημόσιο χρέος ξεπερνά τα 500 δις). Το κε¬ 
ντρικό σύνθημα της διαδήλωσης, που καλέστη¬ 
κε από την συνομοσπονδία Ένωση Φοιτητών Ιρ¬ 
λανδίας (1151), ήταν «Εκπαίδευση, όχι μετανά¬ 
στευση» και συμμετείχαν φοιτητές απ’ όλη τη 
χώρα. Η διαδήλωση μετατράπηκε σε ολοήμερη 
καθιστική διαμαρτυρία μπροστά στη Βουλή και 
στο Υπ. Οικονομικών. Στο τέλος της ημέρας, 50 
ακροαριστεροί φοιτητές προσπάθησαν να κατα¬ 
λάβουν το υπουργείο και ξυλοκοπήθηκαν άγρια 
από τα ΜΑΤ, που εμπόδισαν ακόμα και το ασθε¬ 
νοφόρο με τους τραυματισμένους. 

ΓΕΡΜΑΝΙΑ 

Η κυβέρνηση αποφάσισε για ακόμα μια φορά 
να αποθηκεύσει 123 τόνους ραδιενεργών απο¬ 
βλήτων σε ανενεργό αλατωρυχείο κοντά στο 
Γκορλέμπεν της βόρειας Γερμανίας. Τα πυρηνικά 
απόβλητα μεταφέρθηκαν με τρένο από τη Γαλ¬ 
λία και μετά οδικώς προς το Γκορλέμπεν, υπό την 
προστασία 16.500 αστυνομικών επί μια ολόκλη¬ 
ρη εβδομάδα. Η μεταφορά εμποδίστηκε από δι¬ 
αδηλωτές, που μπλόκαραν συνεχώς το τραίνο 
εισβάλλοντας στις γραμμές και το κονβόι των 
φορτηγών. Στις 6 Νοεμβρίου, 20.000 εργαζόμε¬ 
νοι και νέοι διαδήλωσαν στο Γκορλέμπεν - και 
την επόμενη μέρα περίπου 4.000. Όλη τη νύχτα 
της επομένης γίνονταν αιφνιδιαστικοί έφοδοι 
των διαδηλωτών και συγκρούσεις με την αστυ¬ 
νομία, όπου κάηκε ένα περιπολικό, τραυματίστη¬ 
καν 12 διαδηλωτές και συνελήφθησαν 16. Αν και 
η Μέρκελ δήλωσε πως «θα εφαρμοστεί ο νόμος», 
μάλλον θα ξανασκεφτεί σοβαρά μια νέα μεταφο¬ 
ρά πυρηνικών αποβλήτων! 

Βρετανία: Έκρηξη εργατικών-φοιτητικών κινητοποιήσεων 


Η κυβέρνηση συνασπι¬ 
σμού Συντηρητικών 
και Φιλελεύθερων, 
αμέσως μετά την 
άνοδο της στην εξουσία τον πε¬ 
ρασμένο Μάιο, ανακοίνωσε ένα 
πρώτο πακέτο περικοπών, ενώ 
τον Ιούνιο κατέθεσε προϋπολο¬ 
γισμό «έκτακτης ανάγκης» με μέ¬ 
τρα ενάντια στο βιοτικό επίπεδο 


των εργαζομένων και των φτω¬ 
χών λαϊκών στρωμάτων. Πρό¬ 
σφατα ανακοίνωσε και ένα τε¬ 
τραετές σχέδιο μείωσης του δη¬ 
μοσιονομικού ελλείμματος από 
το 11% του ΑΕΠ στο 2%, με πε¬ 
ρικοπές κοινωνικών δαπανών, 
κατάργηση 500 χιλιάδων θέσεων 
εργασίας στο δημόσιο τομέα και 
επιβολή φόρων ύψους 30 δις λι¬ 
ρών. Είναι το σκληρότερο σχέδιο 
λιτότητας στη Μ. Βρετανία από 
τη δεκαετία του ’30. Πρόθεση της 
κυβέρνησης είναι να το εφαρμό¬ 
σει από τον Απρίλιο του 2011. 


Εργαζόμενοι, φοιτητές και φτω¬ 
χά λαϊκά στρώματα βρίσκονται 
σε αναβρασμό. Τα μέτρα σημαί¬ 
νουν ουσιαστικά την κατάργη¬ 
ση κάθε «κράτους πρόνοιας» και 
των κοινωνικών δαπανών. Σε μια 
κοινωνία που τα τελευταία τριά¬ 
ντα χρόνια έχει χτυπηθεί ανελέη¬ 
τα από τις νεοφιλελεύθερες πολι¬ 
τικές, θα είναι το τελειωτικό χτύ¬ 


πημα στο βιοτικό επίπεδο των 
πλατιών μαζών, εξαπλώνοντας 
μια πρωτοφανή φτώχεια και ανέ¬ 
χεια. 

Απεργίες, διαδηλώσεις και δια¬ 
μαρτυρίες ξεπηδούν σχεδόν αυ¬ 
θόρμητα. Στις 20 Οκτωβρίου, 
ταυτόχρονα με την ανακοίνωση 
των μέτρων, πραγματοποιήθη¬ 
καν μεγάλες κινητοποιήσεις σε 
πάνω από 20 πόλεις, όπου εργα¬ 
ζόμενοι, φοιτητές, νέοι, συνδικά¬ 
τα και κόμματα διαδήλωσαν την 
αντίθεση τους στην κυβερνητι¬ 
κή πολιτική. Τέσσερις όμως είναι 


οι τομείς- κλειδιά: οι εργαζόμενοι 
στον υπόγειο σιδηρόδρομο και 
το ΒΒΟ, οι πυροσβέστες, οι εργα¬ 
ζόμενοι και οι φοιτητές των πανε¬ 
πιστημιακών ιδρυμάτων. 

Η εργοδοσία στον υπόγειο σιδη¬ 
ρόδρομο του Λονδίνου ανακοί¬ 
νωσε την περικοπή 1.800 θέσε¬ 
ων εργασίας, που θα έχει επιπτώ¬ 
σεις στην ποιότητα των υπηρεσι¬ 
ών και την ασφάλεια. Οι εργαζό¬ 
μενοι έχουν ήδη πραγματοποιή¬ 
σει τρεις 24ωρες απεργίες, η τε¬ 
λευταία εκ των οποίων ήταν ιδι¬ 
αίτερα επιτυχημένη και σχεδόν 
παρέλυσε τον υπόγειο. Οι εργο¬ 
δότες προσπάθησαν να σπάσουν 
τις απεργίες με απειλές και απερ¬ 
γοσπάστες, αλλά οι εργαζόμενοι 
τις περιφρούρησαν αποτελεσμα¬ 
τικά. 

Σε ένδειξη αλληλεγγύης κατά τη 
διάρκεια μιας 24ωρης απεργίας 
των πυροσβεστών, σημαντικός 
αριθμός αγωνιστών εργαζομένων 
αρνήθηκε να δουλέψει, παρόλο 
που το συνδικάτο αρνήθηκε να 
τους καλύψει. Με τις νέες περι¬ 
κοπές, η επιχειρησιακή ικανότη¬ 
τα της πυροσβεστικής υπηρεσίας 
-σε μια από τις μεγαλύτερες πό¬ 
λεις του κόσμου και διεθνές ιμπε¬ 
ριαλιστικό κέντρο- βρίσκεται κυ¬ 
ριολεκτικά στον αέρα. Οι πυρο¬ 
σβέστες πραγματοποίησαν δύο 
απεργίες, αντιμετωπίζοντας τις 
εργοδοτικές απειλές, τις απεργο- 
σπαστικές προσπάθειες και την 
αστυνομική καταστολή. Καθώς 
όμως προετοιμάζονταν για μια 


48ωρη απεργία στις 5 και 6 Νο¬ 
εμβρίου, το συνδικάτο τους υπα¬ 
ναχώρησε στις υποσχέσεις των 
εργοδοτών για προσφυγή σε δι¬ 
αιτησία και ανακάλεσε την απερ¬ 
γία. Η ακύρωση της απεργίας 
έδωσε ξεκάθαρα το πλεονέκτη¬ 
μα στους εργοδότες, καθώς η δι¬ 
αιτησία δεν δεσμεύει με κανέναν 
τρόπο την εργοδοσία, πήγε πίσω 
τον αγώνα και εξόργισε τους πυ¬ 
ροσβέστες. 

Στις 5 και 6 Νοεμβρίου, ωστό¬ 
σο, οι δημοσιογράφοι του ΒΒΟ 
πραγματοποίησαν 48ωρη απερ¬ 
γία σε όλη τη χώρα, διαμαρτυρό- 
μενοι για το πάγωμα των συντά¬ 
ξεων. Είχαν προηγηθεί πολύμηνες 
κινητοποιήσεις με το ίδιο ζήτημα. 
Ανακοινώθηκε νέα απεργία για 
τις 15 και 16 Νοεμβρίου. 
Μεγάλος αναβρασμός επικρα¬ 
τεί σε όλες τις βαθμίδες της εκ¬ 
παίδευσης, ιδιαίτερα όμως στους 
φοιτητές μετά την ανακοίνωση 
των περικοπών στις κρατικές επι¬ 
χορηγήσεις και της κατακόρυφη 
αύξηση των διδάκτρων. Η συμμε¬ 
τοχή τους στις διαδηλώσεις στις 
20 Οκτωβρίου ήταν πολύ μεγά¬ 
λη και έδειχνε τι θα ακολουθού¬ 
σε. Στις 10 Νοεμβρίου οργανώ¬ 
θηκε στη Βρετανία η μεγαλύτερη 
φοιτητική πορεία όλων των επο¬ 
χών, καθώς 50 χιλιάδες φοιτητές 
κατέβηκαν στους δρόμους, δια¬ 
δήλωσαν, κατέλαβαν τα γραφεία 
των Συντηρητικών και συγκρού- 
στηκαν με την αστυνομία. 

Η εργατική τάξη της Βρετανί¬ 


ας βρίσκεται σ’ ένα κρίσιμο ση¬ 
μείο. Στην πλειοψηφία τους τα 
συνδικάτα δεν είναι πρόθυμα να 
οργανώσουν την αντίσταση και 
αντεπίθεση των εργαζομένων, 
παρά τις αγωνιστικές διαθέσεις 
τόσο των εργαζομένων όσο και 
των νέων και των φτωχών στρω¬ 
μάτων. Χαρακτηριστικό είναι 
ότι ανακοινώθηκε γενική απερ¬ 
γία ενάντια στα μέτρα για τις... 
26 Μαρτίου! Οι εργαζόμενοι θα 
πρέπει να στραφούν σ’ εκείνες τις 
ταξικές δυνάμεις που στο κέντρο 
της πολιτική τους έχουν την υπε¬ 
ράσπιση των εργατικών δικαι¬ 
ωμάτων, ανασυγκροτώντας τα 
σωματεία τους, αποσπώντας τα 
από τον έλεγχο των συμβιβασμέ¬ 
νων ή και αστικοποιημένων ηγε¬ 
σιών, ακόμα και δημιουργώντας 
νέα όπου αυτό είναι απαραίτη¬ 
το. Παρά τα σκληρά χτυπήματα 
που έχει δεχτεί το εργατικό κίνη¬ 
μα στην Βρετανία και το ιστορικά 
χαμηλό επίπεδο πολιτικοποίησής 
του, ίσως δεν είναι καθόλου μα¬ 
κριά η ώρα που η βαρβαρότητα 
της κρίσης και της καπιταλιστι¬ 
κής επίθεσης θα δώσει νέο κου¬ 
ράγιο και πνοή στους εργάτες 
και νέους της χώρας, ξαναφέρ¬ 
νοντας στο προσκήνιο τις παρα¬ 
δόσεις της ηρωικής απεργίας των 
ανθρακωρύχων στη δεκαετία του 
’80, το απεργιακό κύμα των τε¬ 
λών της δεκαετίας του ’70, ακό¬ 
μα και οδηγώντας σε μια επανά¬ 
ληψη της μεγάλης γενικής απερ¬ 
γίας του 1926. 



Εκλογές στη Βραζιλία 

Φτώχεια και Ανάπτυξη με ((Εργατική» Σφραγίδα 


Σ τις εκλογές στις 31/10, η υπο¬ 
ψήφια του Εργατικού Κόμμα¬ 
τος (ΡΤ) Ντίλμα Ρουσέφ εκλέ¬ 
χτηκε στην προεδρία με πο¬ 
σοστό 56%. Το ΡΤ εξασφαλίζει μια άνε¬ 
τη πλειοψηφία στη Βουλή (402 έδρες 
σε σύνολο 513) και προβάδισμα στη Γε¬ 
ρουσία (59 από τις 81 έδρες), όπου πά¬ 
ντα ήταν μειοψηφία. 

Με την εκλογή της Ρουσέφ, η κυ¬ 
βέρνηση και προσωπικά ο απερχόμε¬ 
νος πρόεδρος Λούλα κάνουν μια επί¬ 
δειξη δύναμης, μιας και οδήγησαν μια 
εντελώς άγνωστη υποψήφια στο ανώ¬ 
τερο αξίωμα της χώρας και κατάφεραν 
μια βαριά ήττα στη δεξιά αντιπολίτευ¬ 
ση, που βγαίνει πολύ αποδυναμωμένη 
από τις εκλογές. 

Η επιτυχία του ΡΤ οφείλεται κυρίως 
στο ότι η οικονομική κρίση δεν επηρέ¬ 
ασε ιδιαίτερα έντονα την βραζιλιάνικη 
οικονομία, που διατηρεί υψηλούς ρυθ¬ 
μούς ανάπτυξης (ακόμα και του επιπέ¬ 
δου του 7%). Με τα αποθεματικά που 
είχαν συσσωρευτεί πριν το ξέσπασμα 
της κρίσης και με μια πολιτική μείωσης 
των επιτοκίων, η κυβέρνηση κατάφερε 
να περιορίσει τις επιπτώσεις της κρίσης. 
Οι μεγάλες επιχειρήσεις πραγματοποι¬ 
ούν τεράστια κέρδη, επιτρέποντας και 
μικρές παραχωρήσεις όπως κάποιες αυ¬ 
ξήσεις στους μισθούς, οδηγώντας σε 


μια ισχυρή υποστήριξη της κυβέρνησης 
και επιτρέποντάς της να διατηρήσει μια 
πολιτική «συνεργασίας των τάξεων», 
ελέγχοντας με τους συμμάχους της τα 
μεγάλα συνδικάτα, εργατικές και φοι¬ 
τητικές οργανώσεις (ΟΕΠΓ, υΝΕ) και το 
μαζικό κίνημα. 

Η βραζιλιάνικη οικονομία έχει πλέ¬ 
ον εξελιχθεί σε μια από τις σημαντικές 
παγκοσμίως, κερδίζοντας όλο και κα¬ 
λύτερες θέσεις στον παγκόσμιο κατα¬ 
μερισμό της εργασίας. Το κράτος κατέ¬ 
χει το 48% των μετοχών της Ρ6 ϊγοΒγ& 5, 
που είναι η τρίτη παγκοσμίως εταιρεία 
από άποψη κεφαλαιοποίησης (δεύτε¬ 
ρη η ΜΐοΓΟδοίΐ και πρώτη η πετρελαϊκή 
Εχχοπ ΜοΒΐΙ), την ίδια στιγμή που πρέ¬ 
πει να κατέβουμε μόλις στην 12η θέση 
για να βρούμε την πρώτη ευρωπαϊκή 
εταιρεία (Νοδίΐο). Η ΡοΐΓοΒι-αδ εξελίσ¬ 
σεται στον μεγαλύτερο εξαγωγέα πε¬ 
τρελαίου στην Κίνα και εξαπλώνει την 
δραστηριότητα της στις αναδυόμενες 
αγορές της ΝΑ Ασίας. Αλλά δεν είναι η 
μόνη. Η εξορυκτική ναΐε Όο Κΐο Όοοε, 
με 64 θυγατρικές και 52.000 εργαζόμε¬ 
νους σε 20 χώρες, ανακοίνωσε επενδύ¬ 
σεις ρεκόρ της τάξης των 20 δις δολ για 
το 2011, στην προσπάθεια της να κα¬ 
ταστεί η μεγαλύτερη εταιρεία εξόρυξης 
στον κόσμο. Το χρηματιστήριο του Σάο 
Πάολο είναι πλέον μια αγορά της τά¬ 


ξης των 17,8 δις δολαρίων, περισσότερο 
από τα χρηματιστήρια Λονδίνου, Νέας 
Υόρκης και της αγοράς Ν&δάαη μαζί. 

Η Βραζιλία έχει καταστεί ο κύρι¬ 
ος εμπορικός εταίρος της Κίνας. Ενώ 
οι εξαγωγές προς τις ΗΠΑ μειώθη¬ 
καν κατά 37,8% το 2009, οι εξαγωγές 
προς την Κίνα αυξήθηκαν κατά 62,7%. 
Οι δύο χώρες συνδέονται επίσης με μια 
σειρά συμφωνιών, συμπεριλαμβανομέ- 
νης της παραγωγής αεροσκαφών (η κα- 
τασκευάστρια εταιρία είναι η τρίτη πα¬ 
γκοσμίως στον κλάδο), με κοινές σινο- 
βραζιλιάνικες επιχειρήσεις, με το δορυ¬ 
φορικό πρόγραμμα Κίνας-Βραζιλίας και 
άλλα διαστημικά προγράμματα συνερ¬ 
γασίας. 

Σε μια χώρα όπου το 30% του πλη¬ 
θυσμού ζει στην φτώχεια και ένα 10% 
στην απόλυτη φτώχειας, όπου κοντά 
στο 35% του πληθυσμού έχει περά¬ 
σει πείνα τουλάχιστον μια φορά στη 
ζωή του (στη συνείδηση του πληθυ¬ 
σμού υπάρχει ένας βαθύτατος φόβος 
να ξαναπέσει σ’ αυτή την εξαθλίωση), οι 
«κοινωνικές πολιτικές» δεν ανταποκρί- 
νονται στις πραγματικές ανάγκες. Πο¬ 
λιτικές όπως το σχέδιο Βοΐδα Εαηιΐ1ΐ& (*) 
δημιουργούν μια αίσθηση ότι τα πράγ¬ 
ματα καλυτερεύουν, ενώ στην πραγμα¬ 
τικότητα μόνο το 3% του ΑΕΠ δίνεται 
για την εκπαίδευση και το 3,4% για την 


υγεία. Αντίθετα με την επίσημη προπα¬ 
γάνδα, που προσπαθεί με ζήλο να σχη¬ 
ματίσει την εικόνα ότι «η Βραζιλία είναι 
μια χώρα για όλους», η κοινωνική ανι¬ 
σότητα παραμένει μια από τις υψηλότε¬ 
ρες στον κόσμο, παρά την βελτίωση κά¬ 
ποιων από τους επίσημους δείκτες. 

Τα μεγάλα προβλήματα, κοινωνικά 
και πολιτικά, περιμένουν ωστόσο στη 
γωνία. Ας μην ξεχνάμε ότι παλιότερες 
δεκαετίες υπανάπτυξης και ιμπεριαλι¬ 
στικής εκμετάλλευσης χωρών όπως η 
Βραζιλία, τις έχει κληροδοτήσει με πλη¬ 
θώρα άλυτων οικονομικών και κοινω¬ 
νικών προβλημάτων. Η ενίσχυση του 
βραζιλιάνικου καπιταλισμού (όπως και 
άλλων «αναδυόμενων» χωρών), αν και 
θεαματική, μπορεί κάλλιστα να αποδει¬ 
χτεί ανεπαρκής ή να φτάσει πολύ αργά 
για να τα λύσει. Ιδιαίτερα αν έχουμε 
μια νέα χειροτέρευση της διεθνούς κρί¬ 
σης, οπότε ακόμα και οι ισχυρές κυβερ¬ 
νήσεις του ΡΤ και η πολιτική τους της 
«ταξικής συνεργασίας» θα δοκιμαστούν 
σκληρά. 

(*) Το Βοΐδα Εαηιΐΐΐα είναι κομμάτι 
του κυβερνητικού προγράμματος «Μη¬ 
δενική Πείνα». Παρέχει οικονομική βο¬ 
ήθεια σε οικογένειες, φτωχούς και άπο¬ 
ρους, υπό την προϋπόθεση ότι τα παι¬ 
διά τους πάνε σχολείο και εμβολιάζο¬ 
νται. 

Εργατικός έλεγχος στις τιμές 
Αυξήσεις στους μισθούς 

■ Στέφανος Ιωαννίδης 



Συνεχίζουμε και σε αυτό το φύλ¬ 
λο τη σειρά άρθρων της Εργατικής 
Πάλης πάνω σε βασικά ζητήματα 
ενός προγράμματος σωτηρίας από 
την κρίση. 

Από το 2009 αλλά ειδικά από τον 
Μάιο του 2010 και μετά, εργαζόμενοι, 
συνταξιούχοι, νέοι, λαϊκά στρώμα¬ 
τα και μετανάστες έχουν υποστεί μια 
άνευ προηγουμένου μείωση στα εισο- 
δήματά τους. Είτε άμεση (μειώσεις ή 
πάγωμα μισθών-συντάξεων, κατάργη¬ 
ση ή μείωση επιδομάτων, κατάργηση 
δώρων Χριστουγέννων και Πάσχα), 
είτε έμμεση (αύξηση φορολογίας και 
ΦΠΑ, έκτακτες εισφορές, αύξηση τι¬ 
μολογίων δημόσιων υπηρεσιών, άνο¬ 
δος τιμών, ιδιωτικοποίηση παιδείας- 
υγείας κα.). Όλα αυτά δίχως να υπο¬ 
λογίζει κανείς τη χειροτέρευση του βι¬ 
οτικού επιπέδου λόγω της πλήρους 
εγκατάλειψης των υποδομών της χώ¬ 
ρας, αλλά και το τεράστιο οικονομικό 
κόστος που φέρνει για τη λαϊκή οικο¬ 
γένεια ο «Καλλικράτης». Ενώ οι άνερ¬ 
γοι, υποαπασχολούμενοι και αδήλω¬ 
τοι εργαζόμενοι, που αυξάνονται δι¬ 
αρκώς από τη συνέχιση της οικονο¬ 
μικής κρίσης και την εμφανή αποτυ¬ 
χία του ακραίου νεοφιλελευθερισμού 
του Μνημονίου, αντιμετωπίζουν πλέ¬ 
ον άμεσο πρόβλημα επιβίωσης. 

Γι’ αυτό ένα πρόγραμμα σωτηρίας 
από την κρίση πρέπει να έχει ως βασι¬ 
κό άξονα την άνοδο του βιοτικού επι¬ 
πέδου μέσω της αύξησης των μισθών 
και συντάξεων και της καταπολέμη¬ 
σης της ακρίβειας. 

Μισθοί, Συντάξεις, 
Επιδόματα Ανεργίας 

Αν και η παραγωγικότητα της ερ¬ 
γασίας (με την έννοια της σχέσης 
«απόδοση/κόστος εργασίας») στην 
Ελλάδα είχε αγγίξει το 2009 το 95% 
του μέσου όρου της ΕΕ, οι μισθοί 
στην Ελλάδα είναι από τους χαμη¬ 
λότερους στην ΕΕ. Οι μέσες ετήσι¬ 
ες αποδοχές στην Ελλάδα ήταν περί¬ 
που 28.500 ευρώ το 2009, ενώ στην 
χρεοκοπημένη Ιρλανδία ήταν 45.000 
ευρώ(!) και ο μέσος όρος στην ΕΕ των 
16 ήταν 40.000 ευρώ. Μόνες χώρες 
με μικρότερες μέσες ετήσιες αποδο¬ 
χές ήταν η Κύπρος, η Σλοβενία και η 
Πορτογαλία. 

Τα νούμερα αυτά είναι ήδη πολύ 
μακριά από την πραγματικότητα. 
Αφενός γιατί το Μνημόνιο και σειρά 
βάρβαρων μέτρων έχουν ήδη φέρει ρι¬ 
ζική μείωση των εργατικών μισθών. 
Αφετέρου γιατί οι μέσοι όροι αποκρύ¬ 
πτουν τις τεράστιες μισθολογικές ανι¬ 
σότητες: μια μικρή ελίτ ανώτερων και 
ανώτατων στελεχών απολαμβάνει πα¬ 
χυλές αμοιβές, που ενώ ανεβάζουν 
το μέσο όρο των «μισθών», αποκρύ¬ 


πτουν στην πραγματικότητα τη συμ¬ 
μετοχή αυτών των «χρυσών παιδιών» 
στα κερδή. Κι αυτό χωρίς να υπολο¬ 
γίζονται τα πάμπολλα προνόμια και 
παροχές που αυτοί απολαμβάνουν σε 
χρήμα ή σε είδος εκτός του «μισθού» 
τους! 

Στην αντίπερα όχθη, στον ιδιωτικό 
τομέα οι μισοί εργαζόμενοι κερδίζουν 
λιγότερα από 1.090 ευρώ το μήνα και 
άλλοι περίπου 250.000 εργαζόμενοι 
αμείβονται με τα κατώτατα ημερομί- 
σθια/μισθούς (33 ευρώ κατώτατο ημε¬ 
ρομίσθιο, 740 ευρώ κατώτατος μι¬ 
σθός). Ο βασικός μισθός στην Ελλά¬ 
δα είναι σχεδόν ο μισός απ’ ό,τι σε Αγ¬ 
γλία, Γαλλία, Ολλανδία, Βέλγιο, Ιρ¬ 
λανδία, Λουξεμβούργο. 

Αυτός ο βασικός μισθός στον ιδιω¬ 
τικό τομέα όχι μόνο είναι κυριολεκτι¬ 
κά ένας μισθός πείνας και φτώχειας, 
που αναγκάζει τους εργαζόμενους να 
αναζητούν δεύτερες και τρίτες δου¬ 
λειές, αλλά ταυτόχρονα συγκρατεί και 
παρασύρει προς τα κάτω και όλους 
τους υπόλοιπους μισθούς, δηλαδή στο 
δημόσιο και αυτούς των ειδικευμέ¬ 
νων εργαζόμενων.Έτσι, ο μέσος ετή¬ 
σιος μισθός στο σύνολο του ιδιωτικού 
τομέα είναι περίπου 20.000 ευρώ. Στο 
δημόσιο τομέα (πλην ΔΕΚΟ) είναι μεν 
σημαντικά μεγαλύτερος, αλλά αποτε- 
λείται στο μεγαλύτερο μέρος του από 
επιδόματα, που πρόκειται να περικο- 
πούν ή να καταργηθούν άμεσα (ο βα¬ 
σικός μισθός στο δημόσιο τομέα είναι 
μόλις 711 ευρώ). 

Ενώ οι ασφαλιστικές εισφορές 
στην Ελλάδα είναι από τις υψηλότε¬ 
ρες στις χώρες του ΟΟΣΑ, οι συντά¬ 
ξεις βρίσκονταν μόλις στο 55% του 
μέσου όρου της Ευρωζώνης. 6 στους 
10 συνταξιούχους (πλην ΟΓΑ) έπαιρ¬ 
ναν σύνταξη κάτω από 600 ευρώ το 
μήνα. Για τους περίπου 850.000 συ¬ 
νταξιούχους του ΟΓΑ, η μέση σύντα¬ 
ξη ήταν περίπου 413 ευρώ. Όλα αυτά 
πριν από τη λαίλαπα του Μνημονίου! 

Τέλος, οι άνεργοι, που το 2011 θα 
ξεπεράσουν το 1 εκατομμύριο (20% 


του εργατικού δυναμικού!), λαμβά¬ 
νουν -μόνο όσοι το δικαιούνται- επί¬ 
δομα ανεργίας ύψους μόλις 454 ευρώ 
για έναν χρόνο. Την ίδια στιγμή, οι 
άνεργοι στη Γαλλία λαμβάνουν 990 
ευρώ για σχεδόν τρία χρόνια, ενώ στη 
Γερμανία στο επίδομα ανεργίας των 
627 ευρώ προστίθενται και άλλα 375 
ευρώ ως επίδομα ενοικίου, καθώς και 
η αποπληρωμή τυχόν στεγαστικού 
δανείου από το κράτος. 

Ακρίβεια-Φόροι 

Ο πληθωρισμός έχει φτάσει σχε¬ 
δόν στο 6%, είναι δηλαδή υπερδιπλά¬ 
σιος του μέσου όρου στην ΕΕ των 27 
και υπερτριπλάσιος του μέσου όρου 
στην ΕΕ των 16. Τα επίσημα νούμε¬ 
ρα δεν αποτυπώνουν την δραματική 
έκρηξη των τιμών τα τελευταία χρό¬ 
νια και η οποία συνεχίζεται. Ο επίση¬ 
μος πληθωρισμός συνυπολογίζει πολ¬ 
λά προϊόντα που καθόλου δεν αποτε¬ 
λούν κομμάτι της εργατικής και λαϊ¬ 
κής κατανάλωσης, δίνοντας έτσι μια 
στρεβλή εικόνα. 

Μεταξύ Ιουνίου 2009 και Ιουνί¬ 
ου 2010, η αύξηση του ΦΠΑ σε αλκο- 
ολούχα ποτά και καπνό έχει επιβαρύ¬ 
νει το σχετικό κόστος του οικογενει¬ 
ακού προϋπολογισμού κατά 19%. Δι¬ 
όδια, αύξηση τελών κυκλοφορίας και 
αύξηση του κόστους πετρελαίου και 
βενζίνης έχουν επιβαρύνει το οικογε¬ 
νειακό κονδύλι για μετακινήσεις κατά 
18%. Η αύξηση της τιμής του πετρε¬ 
λαίου θέρμανσης και των τιμολογίων 
του νερού, του ρεύματος και των κοι¬ 
νοχρήστων έχουν αυξήσει τις σχετικές 
δαπάνες κατά 8% μέσα σε ένα έτος 
(στοιχεία του Ελλ. Κέντρου Κατανα¬ 
λωτών). 

Είναι πασίγνωστο ότι σε χώρες με 
πολύ μεγαλύτερους μισθούς από την 
Ελλάδα, οι τιμές βασικών προϊόντων 
είναι πολύ μικρότερες. Οι πολυεθνι¬ 
κές πουλάνε τα ίδια ακριβώς προϊό¬ 
ντα στην Ελλάδα ως και 50% ακρι¬ 
βότερα απ’ ό,τι σε άλλες χώρες. Το 
ίδιο κάνουν και οι ελληνικές επιχειρή¬ 


σεις. Επίσης, αλυσίδες σούπερ μάρ- 
κετ ίδιων συμφερόντων κοστολογούν 
τα ίδια ακριβώς εμπορεύματα (συχνά 
και με τις ίδιες συσκευασίες) πολύ πιο 
ακριβά στην Ελλάδα απ’ ό,τι σε άλ¬ 
λες χώρες. 

Τέλος, οι πρόσθετοι έμμεσοι φόροι 
του 2011 (πχ. αύξηση συντελεστή από 
11% στο 13%) εκτινάσσουν το κόστος 
διαβίωσης. Μιλώντας και πάλι για 
την «προ-Μνημονιού» εποχή, η φορο- 
λόγηση των μισθωτών στην Ελλάδα 
ήταν στο μέσο όρο της Ευρωζώνης, 
ενώ των κερδών μόλις στο μισό του 
αντίστοιχου μέσου όρου! 

1.400 Ευρώ Βασικός Μισθός 
Εργατικός Έλεγχος στις Τιμές 

Η κάθετη μείωση του βιοτικού επι¬ 
πέδου δεν θα σταματήσει εδώ. Ενό- 
ψει και των νέων βάρβαρων μέτρων 
κυβέρνησης-Τρόικας, εργαζόμενοι, 
άνεργοι, νέοι και φτωχά λαϊκά στρώ¬ 
ματα, για να επιβιώσουμε με όρους 
του 21 ου αιώνα και όχι με όρους δου¬ 
λοπάροικου, πρέπει να παλέψουμε 
για: 

- Αυξήσεις μισθών και συντάξεων, 
με στόχο τα 1.400 ευρώ κατώτερο 
βασικό μισθό για όλους 

- Επίδομα ανεργίας ίσο με το βασικό 
μισθό, δίχως προϋποθέσεις και για 
όλο το διάστημα ανεργίας 

- Εργατικό έλεγχο στις τιμές, στον 
πληθωρισμό και στον ΦΠΑ 

- Κατάργηση του ΦΠΑ στα είδη 
πρώτης ανάγκης και λαϊκής 
κατανάλωσης 

- Μειώσεις στα τιμολόγια 
ύδρευσης, ρεύματος, τηλεφώνου, 
συγκοινωνιών 

Αυτά τα αιτήματα πρέπει να πα¬ 
λευτούν από σωματεία και επιτροπές 
εργαζομένων, ανέργων, γειτονιών. Η 
διαπίστωση των προβλημάτων ή μια 
απλή διαμαρτυρία δεν θα ρίξει τις τι¬ 
μές. Απαιτείται η ενεργητική συμ¬ 
μετοχή του εργαζόμενου λαού στον 
έλεγχο του κόστους ζωής. 

Όταν κράτος και επιχειρηματίες 
μας λένε ότι «δεν υπάρχουν χρήματα» 
ή μας χλευάζουν με δήθεν «συμφωνί¬ 
ες συγκράτησης των τιμών» και «κοι¬ 
νωνικές προσφορές» φιλανθρωπικού 
τύπου, θα πρέπει να απαιτήσουμε το 
άνοιγμα των λογιστικών βιβλίων και 
όλων των «μυστικών» των επιχειρή¬ 
σεων, δημόσιων και ιδιωτικών. Έτσι 
ώστε να αποκαλύπτονται τα πραγμα¬ 
τικά κέρδη, οι άσκοπες σπατάλες, οι 
μισθοί των «χρυσών παιδιών», οι μί- 
ζες και η κακοδιαχείριση. Όταν για το 
2011 και 2012 οι μισθοί στην Ελλάδα 
υποτίθεται ότι θα αυξάνονται με βάση 
το μέσο ευρωπαϊκό(!) πληθωρισμό, οι 

> συνέχεια στην επόμενη σελίδα 

Η ουγγρική επανάσταση του 1956 

■ Γιάννης Χαλάς 



Λ 1956: Τα ρωσικά τανκς στην Βουδαπέστη 


ο φθινόπωρο του 1956 
οι Ούγγροι εργάτες 
εξεγέρθηκαν ενάντια 
στο σταλινικό καθε¬ 
στώς που είχε επιβλη¬ 
θεί στη χώρα από τη γραφειοκρατία 
της Σοβιετικής Ένωσης. Η εξέγερση, 
που πνίγηκε στο αίμα από τα ρωσι¬ 
κά τανκς, ήταν η σημαντικότερη αντι- 
γραφειοκρατική πολιτική επανάστα¬ 
ση στην ανατολική Ευρώπη. 

Μετά την τελική νίκη του Κόκκι¬ 
νου Στρατού κατά της χιτλερικής Γερ¬ 
μανίας το 1945, δημιουργήθηκε στην 
Ουγγαρία ένα γραφειοκρατικά εκφυ¬ 
λισμένο εργατικό κράτος, απόλυτα 
ελεγχόμενο από τη Μόσχα. Με επι¬ 
κεφαλής τον Ματίας Ράκοζι, οι Ούγ¬ 
γροι σταλινικοί χρησιμοποίησαν ωμή 
καταστολή για να στερεώσουν την 
εξουσία τους, με στημένες δίκες, εκτε¬ 
λέσεις και μαζικές εκκαθαρίσεις μέσα 
στο κομμουνιστικό κόμμα. Οι εργάτες 
δεν είχαν καθόλου πολιτικές και συν¬ 
δικαλιστικές ελευθερίες. Η Σοβιετική 
Ένωση επέβαλε στην Ουγγαρία υπέ¬ 
ρογκες πολεμικές αποζημιώσεις, όπως 
και στις άλλες ανατολικές χώρες των 
οποίων η ηγεσία είχε ταχθεί στο πλευ¬ 
ρό της Γερμανίας στον πόλεμο. Επι¬ 
πλέον, οι σταλινικοί λεηλάτησαν κυ¬ 
ριολεκτικά την παραγωγική βάση των 
χωρών αυτών, ξηλώνοντας ακόμα και 
ολόκληρα εργοστάσια και μεταφέ- 
ροντάς τα σε σοβιετικό έδαφος. Επέ¬ 
βαλαν το σταχανοβισμό, δηλαδή τη 
δουλειά με το κομμάτι και την πάση 
θυσία επίτευξη των «νορμών» παρα¬ 
γωγής, καταπνίγοντας την πρωτο¬ 
βουλία και τη δημιουργικότητα των 
εργατών. Στην ύπαιθρο, επέβαλαν με 
τη βία τις κολεκτίβες, όπου οι αγρό¬ 
τες έπρεπε να υπακούν τους γραφειο¬ 
κράτες που στέλνονταν να τις διαχει¬ 
ριστούν. Την ίδια στιγμή, οι μισθοί και 
οι κοινωνικές παροχές παρέμεναν σε 


< συνέχεια από την προηγούμενη σελίδα 


άθλια επίπεδα. Οι εργάτες προχωρού¬ 
σαν συχνά σε αυθόρμητες ενέργει¬ 
ες παθητικής αντίστασης, προφασιζό- 
μενοι μαζικά ασθένεια ή σαμποτάρο¬ 
ντας τους ρυθμούς παραγωγής. 

Μετά το θάνατο του Στάλιν το 
1953, στα πλαίσια της «αποσταλινο- 
ποίησης» που προωθούσε η νέα γρα¬ 
φειοκρατική ηγεσία του Νικίτα Χρου- 
στσόφ, ο Ράκοζι απομακρύνθηκε προ¬ 
σωρινά και η νέα κυβέρνηση τουΊμρε 
Νάγκι παραχώρησε κάποιες ελευθερί¬ 
ες, που όμως κρίθηκαν «υπερβολικές» 
από τη Μόσχα, με αποτέλεσμα την 
καθαίρεση του Νάγκι. Ωστόσο, η με¬ 
ρική χαλάρωση του καθεστώτος επέ¬ 
τρεψε τη δημιουργία ενώσεων φοιτη¬ 
τών και διανοουμένων, οι οποίες δι- 
εκδικούσαν λογοτεχνικές και πολιτι¬ 
κές ελευθερίες και στιγμάτιζαν την οι¬ 
κονομική και κοινωνική κατάσταση 
της Ουγγαρίας, παίζοντας σημαντι¬ 
κό ρόλο στην ιδεολογική προετοιμα¬ 
σία της εξέγερσης. Το Σεπτέμβρη του 
1956 άρχισαν να σχηματίζονται εργα¬ 
τικές επιτροπές, με αιτήματα τη δη¬ 
μοκρατική λειτουργία των συνδικά¬ 
των και την καθιέρωση του εργατι¬ 
κού ελέγχου στις αποφάσεις της διεύ¬ 
θυνσης. Η κύρια ένωση των διανοου¬ 
μένων υιοθέτησε τα εργατικά αιτήμα¬ 
τα, πρόσθεσε πολιτικά αιτήματα όπως 
απομάκρυνση του Ράκοζι από το κόμ¬ 
μα, ελεύθερες εκλογές και ισότη¬ 
τα στις σχέσεις με τη Σοβιετική Ένω¬ 
ση και κάλεσε σε διαδήλωση στις 23 
Οκτώβρη 1956 στη Βουδαπέστη. Η 
πορεία κατευθύνθηκε προς την πλα¬ 
τεία του κοινοβουλίου. Εργάτες που 
γύριζαν από τη δουλειά τους και κό¬ 
σμος από τις γειτονιές πύκνωνε συνε¬ 
χώς τις γραμμές της. Όταν οι διαδη¬ 
λωτές πληροφορήθηκαν ότι η κυβέρ¬ 
νηση είχε καταγγείλει τη διαδήλω¬ 
ση ως «ενέργεια κατά της δημοκρα¬ 
τίας και της εξουσίας της εργατικής 


τάξης», αποφάσισαν να συνεχίσουν 
προς το κτήριο του ραδιοφώνου, για 
να απαιτήσουν τη μετάδοση των αι¬ 
τημάτων τους. Το κτήριο φυλασσόταν 
από τη μισητή αστυνομία του καθε¬ 
στώτος, την ΑνΟ. Κάποιοι από τους 
αστυνομικούς άνοιξαν πυρ. 

Τα νέα για τη σφαγή διαδόθηκαν 
αστραπιαία σε όλη τη Βουδαπέστη. 

Οι εργάτες των εργοστασίων όπλων 
φρόντισαν για τον εξοπλισμό του κό¬ 
σμου που έβγαινε στους δρόμους. Η 
κυβέρνηση κινητοποίησε μονάδες 
στρατού, όμως η συντριπτική πλειο- 
ψηφία των φαντάρων αρνήθηκε να 
πυροβολήσει, πολλοί μάλιστα παρέδι¬ 
δαν τα όπλα τους στους διαδηλωτές. 
Μπροστά στο αδιέξοδο, οι σταλινι¬ 
κοί επανέφεραν στην πρωθυπουργία 
τον Νάγκι, που από την προηγούμενη 
θητεία του είχε σημαντικό λαϊκό έρει¬ 
σμα. Ο Νάγκι προσπάθησε να κατευ¬ 
νάσει τη λαϊκή οργή με ραδιοφωνι¬ 
κό μήνυμα, παράλληλα όμως ζήτησε 
τη βοήθεια των Ρώσων. Τις μέρες που 
ακολούθησαν, οι Ούγγροι εργάτες 
πολέμησαν μέχρι θανάτου με τα ρω¬ 
σικά τανκς, πολλές φορές με γυμνά 
χέρια και αυτοσχέδιες βόμβες. Γρήγο¬ 
ρα οι μάχες εξαπλώθηκαν σε ολόκλη¬ 
ρη τη χώρα. Κηρύχτηκε γενική απερ¬ 
γία και παντού δημιουργήθηκαν ερ¬ 
γατικά συμβούλια. Οι εργάτες εξοπλί¬ 
στηκαν, οργάνωσαν πολιτοφυλακές 
και ανέλαβαν μόνοι τους τη διαχείρι¬ 
ση της παραγωγής. Σε αρκετές περι¬ 
οχές οι αγρότες κατέλαβαν τις κολε¬ 
κτίβες. Στις 26 Οκτώβρη, το εθνικό 
συμβούλιο των συνδικάτων διατύπω¬ 
σε το πρόγραμμα της επανάστασης, 
με κύρια σημεία τις αυξήσεις μισθών, 
τη διαχείριση της παραγωγής από τα 
εργατικά συμβούλια, την αποχώρηση 
των ρωσικών στρατευμάτων, τη συμ¬ 
μετοχή αντιπροσώπων των εργατών 
και της νεολαίας στην κυβέρνηση και 
τη δημιουργία μόνιμης εργατικής πο¬ 
λιτοφυλακής. 

Μετά από μια σύντομη ανάπαυ¬ 
λα, η σταλινική ηγεσία αποφάσισε να 
πνίξει στο αίμα την εξέγερση. Η προ¬ 
παγάνδα που απευθυνόταν στους 
στρατιώτες του Κόκκινου Στρατού 
τους έλεγε ότι καλούνταν να κατα- 


στείλουν μια «φασιστική εξέγερση». 
Οι στρατηγοί χρησιμοποιούσαν σχε¬ 
δόν αποκλειστικά τα τανκς για να 
αποφύγουν οποιαδήποτε φυσική επα¬ 
φή των φαντάρων με τους εξεγερμέ- 
νους. Η ηρωική αντίσταση του ουγ¬ 
γρικού προλεταριάτου συνεχίστη¬ 
κε απελπισμένα για αρκετές μέρες. Οι 
δολοφόνοι του Κρεμλίνου απήγαγαν 
και εκτέλεσαν τον Νάγκι και όσους 
δεν ήταν της απολύτου εμπιστοσύνης 
τους και εγκατέστησαν μια κυβέρνη- 
ση-μαριονέτα με επικεφαλής τον Γιά- 
νος Καντάρ. 

Οι σταλινικοί δεν είχαν άλλη επι¬ 
λογή, καθώς η εξάπλωση της εξέγερ¬ 
σης στην ίδια τη Σοβιετική Ένωση 
ήταν καθαρά ζήτημα χρόνου. Με τον 
ηρωικό αγώνα τους, οι Ούγγροι εργά¬ 
τες ξεσκέπασαν την κάλπικη «μεταρ¬ 
ρύθμιση» του σταλινισμού που επι¬ 
χείρησε ο Χρουστσόφ. Απέδειξαν ότι 
οι εργάτες της ανατολικής Ευρώπης 
μπορούσαν να εξαπολύσουν την πο¬ 
λιτική επανάσταση και να αποσπά¬ 
σουν από τους γραφειοκράτες τη δια¬ 
χείριση της παραγωγής και την πολι¬ 
τική εξουσία. Αυτό που έλειπε για να 
τους οδηγήσει στη νίκη ήταν πραγμα¬ 
τικά επαναστατικά κόμματα και μια 
επαναστατική Διεθνής, που θα οργά¬ 
νωνε την εξέγερση σε όλη την ανατο¬ 
λική Ευρώπη και θα εξασφάλιζε την 
αλληλεγγύη των εργατών των δυτι¬ 
κών χωρών. 


Εργατικός έλεγχος στις τιμές - Αυξήσεις στους μισθούς 

εργαζόμενοι και τα νοικοκυριά θα πρέπει να είναι σε θέση να ελέγξουν 
και να αποδείξουν ότι τα νούμερα του πληθωρισμού που ανακοινώνουν 
οι κρατικές υπηρεσίες είναι επίτηδες ψεύτικα. Θα πρέπει να υπολογί¬ 
ζουν το κόστος ζωής με βάση τα προϊόντα και τις ποσότητες που πραγ¬ 
ματικά καταναλώνουν. Όταν επιχειρήσεις, μεσάζοντες και σούπερ μάρ- 
κετ κάνουν συμφωνίες κάτω από το τραπέζι για να υψώσουν τις τιμές 
και να αντισταθμίσουν τη μείωση της ζήτησης, πρέπει να απαντάμε με 
το αίτημα καθιέρωσης ανώτατων ορίων στις τιμές βασικών προϊόντων, 
αφαιρώντας στην πράξη το «δικαίωμα» τους να κερδοσκοπούν πάνω σ’ 
αυτά. 

Συνεταιρισμοί και επιτροπές παραγωγών και καταναλωτών θα πρέ¬ 
πει σε τοπικό επίπεδο να αρνηθούν τα κέρδη των κάθε είδους μεσαζό- 
ντων-παρασίτων, προσφέροντας και αγοράζοντας τα αναγκαία εμπο¬ 
ρεύματα σε χαμηλές τιμές. Επιτροπές κατοίκων, εργαζομένων και κατα¬ 
ναλωτών θα πρέπει διαρκώς να επαγρυπνούν, να διαμαρτύρονται ενά¬ 
ντια σε αυξήσεις, να επιβάλλουν προσιτές τιμές στα προϊόντα. 

Αυτό το πρόγραμμα μπορεί να εφαρμοστεί μόνο με δυναμικές και 
μαζικές κινητοποιήσεις και μόνο αν αγκαλιαστεί στην πράξη από όσους 
πλήττονται άμεσα από τις πολιτικές του Μνημονίου και τα ακόμα πιο 
άγρια μέτρα που άμεσα πρόκειται να ακολουθήσουν. 

ΗΠΑ 


Ακροδεξιά σκουπίδια 

νίκησαν τον Οιιπάμα 


Α πό την πρώτη μέρα 
εκλογής του Ομπά- 
μα πριν από δύο χρό¬ 
νια ήταν βέβαιο ότι δεν 
θα ικανοποιούσε τις υψηλές προσ¬ 
δοκίες που είχε δημιουργήσει τότε 
στον αμερικάνικο λαό, αλλά και σε 
αρκετά κομμάτια των λαϊκών μα¬ 
ζών σ’ ολόκληρο τον πλανήτη, σε 
σχέση με την εφαρμογή μιας «άλ¬ 
λης πολιτικής» ριζικά αντίθετης 
απ’ αυτή της κλίκας του Μπους. Η 
απομυθοποίηση του Ομπάμα άρχι¬ 
σε αμέσως σχεδόν σε όλα τα επίπε¬ 
δα. Στον πόλεμο σε Ιράκ και Αφγα¬ 
νιστάν με την ένταση των μαχών, 
των σφαγών και του αριθμού των 
αμερικανών στρατιωτών στο Αφ¬ 
γανιστάν και την εξάπλωση των 
συγκρούσεων στο Πακιστάν. Στην 
εσωτερικό των ΗΠΑ, με την ανερ¬ 
γία να παραμένει στο 9,6%, τις απο¬ 
λύσεις να αυξάνονται, τις συνεχείς 
κατασχέσεις υποθηκευμένων κα¬ 
τοικιών, που δημιουργούν εκρηκτι¬ 
κό κλίμα, και τη μείωση των απο¬ 
δοχών εκατομμυρίων αμερικανών, 
οδηγώντας 45 εκατομμύρια (το 
15% του πληθυσμού) κάτω από το 
όριο της φτώχειας. Ενώ ξοδεύτη¬ 
καν δισεκατομμύρια για να σωθεί 
το χρηματοπιστωτικό σύστημα, το 


μα την ευρεία νίκη το 2008 (νέοι, 
αφροαμερικανοί, γυναίκες, φτωχά 
λαϊκά στρώματα), στις πρόσφατες 
εκλογές έδειξε αδιαφορία και απά¬ 
θεια, αφού ακριβώς αυτά τα στρώ¬ 
ματα υπέφεραν περισσότερο από 
την ύφεση και την οικονομική πο¬ 
λιτική του Ομπάμα. Αυτό ακριβώς 
επέτρεψε στους Ρεπουμπλικάνους 
να πλειοψηφήσουν στη Βουλή και 
να περιορίσουν την πλειοψηφία 
των Δημοκρατικών στη Γερουσία. 
Ελέγχοντας μάλιστα τη Βουλή, οι 
Ρεπούμπλικάνοι δεν φαίνονται δι¬ 
ατεθειμένοι για καμία συναίνεση. 
Διακηρύττουν ότι δεν θα επιτρέ¬ 
ψουν στον Ομπάμα να εφαρμόσει 
κανένα από τα «μεταρρυθμιστικά» 
του σχέδια (για την κλιματική αλ¬ 
λαγή, τους μετανάστες, τη φορο¬ 
λογία υψηλών εισοδημάτων) αλλά 
και θα καταργήσουν τις μεταρρυθ¬ 
μίσεις στην υγεία και την ασφάλιση 
(το μόνο πεδίο που μπορεί να θεω¬ 
ρηθεί ότι η θητεία του έχει κάποια 
θετικά στοιχεία)! 

Αυτό το πολιτικό θράσος των 
Ρεπού μπλικάνων στηρίζεται και 
στο ακραία συντηρητικό κίνημα 
με το όνομα Τεα Ρ&Γίγ (Κόμμα του 
Τσαγιού), ένα ρεύμα που διογκώνε- 

νομοσχέδιο για την φορολόγηση 
των μεγάλων εισοδημάτων έμεινε 
στις καλένδες και ο «πόλεμος ενά¬ 
ντια στην τρομοκρατία» καλά κρα¬ 
τεί, απορροφώντας δισεκατομμύ¬ 
ρια για να συντηρηθούν στρατεύ¬ 
ματα και καθεστώτα στο Ιράκ και 
στο Αφγανιστάν. 

Δεν είναι λοιπόν καθόλου πα¬ 
ράξενο που η μεγάλη δεξαμενή ψη¬ 
φοφόρων που έδωσε στον Ομπά- 

ται στο εσωτερικό του Ρεπούμπλι- 
κάνικου Κόμματος και αποστασιο¬ 
ποιείται από την μη δημοφιλή πε¬ 
ρίοδο Μπους, επιχειρώντας να εμ¬ 
φανιστεί σαν «φορέας ελπίδας και 
αλλαγής». Πρόκειται για ανώτε¬ 
ρα λευκά μεσοαστικά στρώματα, 
που χρηματοδοτούνται από μεγι¬ 
στάνες μεγαλοβιομήχανους και ιδι¬ 
οκτήτες ισχυρών ΜΜΕ. Αξιοποι- 
ώντας ακριβώς την αποτυχία της 
πολιτικής Ομπάμα στην οικονο¬ 


μία, τον κατηγορουν οτι το «πα¬ 
κέτο διάσωσης» ήταν η μεγαλύτε¬ 
ρη ληστεία που έγινε ποτέ σε βάρος 
των φορολογούμενων και απαιτούν 
να σταματήσει αμέσως η εφαρμο¬ 
γή οποιουδήποτε μέτρου πλήτ¬ 
τει τα μεγάλα εισοδήματα ή ευνο¬ 
εί, έστω και οριακά, τους μη προ¬ 
νομιούχους (όπως η μεταρρύθμι¬ 
ση στην υγεία). Ακραίοι εκπρόσω¬ 
ποι του κινήματος επιδίδονται σε 
κηρύγματα ενάντια στις δημόσιες 
δαπάνες και υπέρ της κατάργησης 
των υπουργείων Ενέργειας και Παι¬ 
δείας, ενώ άλλοι διατείνονται ότι 
για όλα φταίνε οι μετανάστες και 
η απομάκρυνση της Αμερικής από 
τα χριστιανικά ήθη! Αυτά τα σκου¬ 
πίδια του αμερικάνικου συντηρητι¬ 
σμού φαίνεται ότι έχουν σημαντι¬ 
κή επιρροή στο Ρεπούμπλικάνικο 
Κόμμα, τουλάχιστον σε επικοινω- 
νιακό επίπεδο. Κατάφεραν να εκτο¬ 
πίσουν πολλούς επίσημους υποψη¬ 
φίους των Ρεπού μπλικάνων από το 
χρίσμα του βουλευτή ή του γερου¬ 
σιαστή και να επιβάλλουν τους δι¬ 
κούς τους υποψηφίους, ενώ απει¬ 
λούν να πάρουν και το χρίσμα για 
τις προεδρικές εκλογές του 2012. 

Αυτή η εξέλιξη, σε συνδυασμό με 
το γεγονός ότι οι τελευταίες εκλο¬ 
γές ήταν οι δαπανηρότερες ενδιά¬ 
μεσες όλων των εποχών, με τα οικο¬ 
νομικά συμφέροντα να δίνουν λυσ¬ 
σαλέα μάχη για να εξασφαλίσουν 
τον έλεγχο του Κογκρέσου (ξόδε¬ 
ψαν 4 δις δολάρια), δείχνει ότι στις 
ΗΠΑ έχουμε μια συσπείρωση όλων 
των υπερσυντηρητικών και αντι¬ 
δραστικών στοιχείων της αμερικά¬ 
νικης δεξιάς και μια προσπάθεια λί¬ 
γων δισεκατομμυριούχων και επι¬ 
χειρηματικών ομίλων να αλώσουν 
τα σώματα λήψης αποφάσεων. 
Ασφαλώς το «λάδωμα» υποψηφίων 
από τους καπιταλιστές ως μέσο πο¬ 
λιτικού ελέγχου δεν είναι κάτι και¬ 
νούργιο για τις ΗΠΑ, όπου η ανά¬ 
δειξη στην πολιτική ανέκαθεν απο¬ 
τελούσε πανάκριβη υπόθεση, απαι¬ 
τώντας ιδιαίτερες σχέσεις με επιχει¬ 
ρήσεις και λόμπυ. Σ’ αυτές τις εκλο¬ 
γές, οι υποψήφιοι για τη Βουλή συ¬ 
γκέντρωσαν από δωρεές κατά μέσο 
όρο 1,14 εκατ. δολάρια, ενώ για τη 
Γερουσία 7,4 εκατ. δολάρια. 

Πέραν της άμεσης χρηματο¬ 
δότησης, προσφέρονται χρήμα¬ 
τα σε ομάδες, που διοχετεύονται 
στον προεκλογικό αγώνα με τηλε¬ 
οπτική και ραδιοφωνική διαφήμι¬ 
ση. Μέσω αυτής της «εξωτερικής 
χρηματοδότησης», όπως την απο- 


καλούν οι μεγάλοι χορηγοί, ιδίως 
από την Γουόλ Στριτ, τη φαρμακο¬ 
βιομηχανία και την ενέργεια, η προ¬ 
εκλογική καμπάνια έχει μετατραπεί 
σε μια αρένα όπου όλα επιτρέπο¬ 
νται, μέχρι και οι προσωπικές επι¬ 
θέσεις εναντίον μη αρεστών υπο¬ 
ψηφίων! Για παράδειγμα, η ομάδα 
Αιηεπο&η ΟΓΟδδΓοαάδ (πίσω από 
την οποία βρίσκεται ο υπεύθυνος 
στρατηγικής του Μπους) έχει πάρει 
2 εκ. δολάρια από την ΟΗίεί Οίΐ αηά 
0*&δ και τον ιδιοκτήτη των ξενοδο¬ 
χείων Οπιπί. Η πρώτη έχει ενοχλη¬ 
θεί από τη θέση των Δημοκρατικών 
για μέτρα κατά της κλιματικής αλ¬ 
λαγής και ο δεύτερος θέλει να δια¬ 
τηρήσει το δικαίωμά του να πληρώ¬ 
νει ψίχουλα στους καθαριστές των 
ξενοδοχείων του! Η ομάδα εστιάζει 
στις μάχες για 11 έδρες στην Γερου¬ 
σία και έχει συγκεντρώσει 52 εκα¬ 
τομμύρια για «αρνητική προπαγάν¬ 
δα» κατά των δημοκρατικών υπο¬ 
ψηφίων. Αυτό το «πολιτικό χρήμα» 
είναι το ύστατο μέσο της «επιχειρη¬ 
ματικής Αμερικής» για να εγκαθι- 
δρύσει μια νέου τύπου δικτατορία. 

Το Κόμμα του Τσαγιού και η 
πλήρης εξαχρείωση των ανθρώπων 
του πλούτου ασφαλώς δεν επηρεά¬ 
ζουν μόνο το εσωτερικό των ΗΠΑ. 
Ήδη η ενίσχυση των Ρεπουμπλικά- 
νων θα έχει επιπτώσεις τόσο στους 
πολέμους στο Αφγανιστάν και το 
Ιράκ, όσο και στη Μέση Ανατολή, 
όπου ενισχύεται το Ισραήλ. Αλλά 
ίσως το πιο επικίνδυνο είναι η επα¬ 
ναφορά του ενδεχόμενου της επί¬ 
θεσης στο Ιράν. Δεν είναι λίγοι αυ¬ 
τοί που συμβουλεύουν τον ίδιο τον 
Ομπάμα να ανατρέψει το πολιτι¬ 
κό σκηνικό ενόψει των εκλογών 
του 2012, με μια επιθετική ενέρ¬ 
γεια που θα ξαναφέρει τους συντη¬ 
ρητικούς ψηφοφόρους στο Δημο¬ 
κρατικό Κόμμα! Βλέποντας όμως 
και λίγο πιο μακριά, ίσως το Κόμμα 
του Τσαγιού να αναδείξει μια ηγε¬ 
σία στις ΗΠΑ πολύ πιο επιθετική 
και δικτατορική ακόμα κι απ’ αυτή 
των γερακιών του Μπους, απειλώ¬ 
ντας τον πλανήτη με νέα ματοκυλί¬ 
σματα. 

